SunOnline: Yameen Rasheedah insaafu hoadhaidhinumah govaalai ihthijaj koffi\nޔާމީން ރަޝީދުގެ ހަނދާނުގައި މިއަދު ބޭއްވި އިހްތިޖާޖު --- ސަން ފޮޓޯ/ މުހައްމަދު އަފްރާހު\nޔާމީން ރަޝީދަށް އިންސާފު ހޯދައި ދިނުމަށް ގޮވާލައި، އިހުތިޖާޖުކޮށްފި\n1 އަހަރު2މަސް ކުރިން - 23 މެއި 2017 3\nއަނިޔާވެރިކޮށް މަރާލާފައި އޮއްވައި ފެނުނު ބްލޮގަރ އަދި ސޯޝަލް މީޑިއާ އެކްޓިވިސްޓް ޔާމީން ރަޝީދު މަރާލިތާ އެއް މަސް ދުވަސް ވުމާ ގުޅިގެން އޭނާގެ ހަނދާނުގައި މިއަދު ހަވީރު އިހުތިޖާޖެއް ކޮށްފިއެވެ.\nޔާމީން ރަޝީދަށް ހަމަލާދީ، އޭނާ މަރާލާފައި އޮއްވާ ފެނުނީ އޭނާ ދިރިއުޅޭ ގޭގެ ސިޑި ކައިރިން، މިދިޔަ އޭޕްރިލް މަހުގެ 23 ވަނަ ދުވަހުގެ ދަންވަރުއެވެ.\nޔާމީނުގެ ބައެއް ރަހުމަތްތެރިންނާއި، ހެޔޮ އެދޭ ފަރާތްތަކާއި ބައެއް މަދަނީ ޖަމިއްޔާތައް ގުޅިގެން މިއަދު ހަވީރު މާލޭގައި ހިނގާލުމެއް ބޭއްވުމަށް މަސައްކަތް ކުރި އިރު، ފުލުހުން ވަނީ އެކަން ކުރިޔަށް ނުގެންދިއުމަށް އަންގާފައެވެ.\nއެހެންކަމުން ހިނގާލުމުގެ ބަދަލުގައި، އެއްވި ފަރާތްތަކުން އިހުތިޖާޖެއް ކުރުމަށްފަހު، ޚާއްސަ ދުއާއަކާ އެކު އެ ހަރަކާތް ނިންމާލީއެވެ.\nއިހުތިޖާޖުގެ ބައިވެރިން ގޮވާލާފައިވަނީ ޔާމީން ރަޝީދަށް އިންސާފު ހޯދައިދިނުމަށާއި، އޭނާގެ މަރުގެ ފަހަތުގައި ތިބި މީހުން ހޯދުމަށެވެ.\nޔާމީން ރަޝީދުގެ މަރުގެ މައްސަލަ އޭނާގެ އާއިލާގެ ފަރާތުން އދއަށް ހުށަހަޅާފައިވާ އިރު، ބައިނަލްއަގުވަމީ އެހެނިހެން ފަރާތްތަކަށް ޔާމީނުގެ މަރުގެ މައްސަލައާ ބެހޭ މައުލޫމާތު ވެސް ދަނީ ހިއްސާ ކުރަމުންނެވެ.\nއެގޮތުން، މިދިޔަ ހަފްތާގައި ޔާމީން ރަޝީދުގެ ބައްޕަ ހުސައިން ރަޝީދު ވަނީ އިންޑިއާގެ ނިއުދިއްލީގައި އިންސާނީ ހައްގުތަކާއި، ޚިޔާލު ފާޅުކުރުމާއި ނޫސްވެރިކަމުގެ މިނިވަންކަމަށް މަސައްކަތްކުރާ މަދަނީ ޖަމިއްޔާތަކާ ބައްދަލުކޮށްފައެވެ.\nއަދި ދިވެހި ދައުލަތުގެ ފަރާތްތަކުން މިހާތަނަށް ކުރަމުން އައި ކަންކަމާއި، ފުލުހުން ކުރަމުން އަންނަ ތަހުގީގާ ގުޅޭ މައުލޫމާތު ދީ، ފުލުހުންގެ ތަހުގީގުތަކުގައި އިންޑިއާއިން ވެސް ބައިވެރިވެ، އެހީތެރިކަން ފޯރުކޮށްދިނުމަށް ޔާމީންގެ ބައްޕަ ވަނީ އެދިފައެވެ.\nޔާމީންގެ މަރުގެ މައްސަލައިގައި މިހާތަނަށް ހަތް މީހަކު ހައްޔަރުކޮށްފައިވާ ކަމަށް ފުލުހުން ބުނާ އިރު، އޭގެ ތެރޭގައި ޔާމީނަށް ހަމަލާ ދިނުމުގައި އަމަލީގޮތުން ބައިވެރިވި މީހުންވެސް ހިމެނޭކަމާށް ފުލުހުން ބުނެއެވެ.\nޔާމީންގެ ޝަރީއަތް ހުޅުވާލަން އެދޭނެކަމަށް ޕީޖީއިން ބުނި: އާއިލާ3މަސް3ހަފްތާ ކުރިން\nރަހުމުކުޑަ މަރަށް އެއް އަހަރު: އާއިލާ އެދެނީ ހުޅުވާލެވިފައިވާ ޝަރީއަތަކަށް3މަސް4ހަފްތާ ކުރިން\nޔާމީންގެ މަރުގެ ޝަރީއަތުގެ މިއަދުގެ އަޑުއެހުން ކެންސަލްކޮށްފި6މަސް 1 ހަފްތާ ކުރިން\nޔާމީން ރަޝީދުގެ މަރުގެ ދައުވާއަށް ހަތަރު މީހަކު އިންކާރުކޮށްފި 8 މަސް 1 ހަފްތާ ކުރިން\nވަކި ވަކި ފުލުހުން ހިންގާ ޖިނާއީ އަމަލުތަކުގެ ޒިންމާ ފުލުހުންގެ އިދާރާއިން ވެސް ނަގަންޖެހޭނެ: ޔާމީންގެ އާއިލާ 10 މަސް4ހަފްތާ ކުރިން


ތ. އަތޮޅުހޮސްޕިޓަލްގެ ކޮންފަރެންސް ހޯލު ހިޔާކުރުމުގެ މަސައްކަތް ކޮށްދޭނެ ފަރާތެއް ހޯދަން ބޭނުންވެއްޖެ\nތ. ވޭމަންޑޫ، ދިވެހިރާއްޖެ\nތ.އަތޮޅު ހޮސްޕިޓަލުގެ ކޮންފަރެންސް ހޯލު ހިޔާކުރުމުގެ މަސައްކަތް ކޮށްދޭނެ ފަރާތެއް ހޯދަން ބޭނުންވެއްޖެއެވެ.\nވީމާ، މިމަސައްކަތް ކޮށްދިނުމަށް އެދިލައްވާ ފަރާތްތަކުން 16 މެއި 2017 ވާ އަންގާރަ ދުވަހު 13:00 އަށް ތ. އަތޮޅު ހޮސްޕިޓަލަށް ވަޑައިގެން މަޢުލޫމާތު ސާފްކުރެއްވުމަށްފަހު 22 މެއި 2017 ވާ ހޯމަ ދުވަހުގެ 11.00 އަށް ތ.އަތޮޅުހޮސްޕިޓަލަށް ވަޑައިގެން އަންދާސީހިސާބު ހުށަހެޅުއްވުން އެދެމެވެ.\nމަޢުލޫމާތު ސާފުކުރުމަށާއި، އަންދާސީ ހިސާބު ހުށަހެޅުމަށް ބަދަލުގައި މީހަކު ފޮނުވާނަމަ ވެރިފަރާތުގެ ސިޓީއެއް ގެންނަން ޖެހޭނެކަމަށާއި، މަޢުލޫމާތު ސާފްކުރެއްވުމަށް ވަޑައިނުގަންނަވާ ފަރާތްތަކުގެ އަންދާސީހިސާބް ބަލައިނުގަނެވޭނެ ވާހަކަ ދެންނެވީމެވެ.\n08 ޝައުބާން 1435ހ\n04 މެއި 2017މ.\nނަން: އަހުމަދު ޒަކީ\nމަޤާމް: ސީނިއަރ ކޮމިއުނިޓީ ހެލްތް އޮފިސަރ\nEmail:thaahospital@hotmail.com, Phone:6780057, Fax:6780582,\n04 މޭ 2017\nޕަބްލިޝްކުރި ތާރީޚު: 05 ޖޫން 2017\nސުންގަޑި: 16 މޭ 2017 1300


ފ.ބިލެއްދޫ ދާއިރާގެ ޢިއްޒަތްތެރި މެންބަރު އަލްއުސްތާޛު އަޙްމަދު ޙަމްޒާ، ޖުޑީޝަލް ސަރވިސް ކޮމިޝަނުގެ ޤާނޫނުގެ 10 ވަނަ މާއްދާގެ (ހ)ގެ4ވަނަ ނަންބަރުގައިވާގޮތުގެ މަތިން ޖުޑީޝަލް ސަރވިސް ކޮމިޝަނުގެ މެންބަރުކަމުން ވަކިވެފައިވާއިރުވެސް، އެކަން ޤަބޫލުފުޅުނުކުރައްވައި، ކޮމިޝަންގެ މެމްބަރުކަމުގެ ހައިޘިއްޔަތު އޮތްކަމަށް ވިދާޅުވެ ކޮމިޝަނުގެ މަސައްކަތުގައި ބައިވެރިވެވަޑައިގަންނަވަމުންދާތީ، އެކަމާމެދު ކަންބޮޑުވުން ފާޅުކުރައްވައި ކޮމިޝަންގެ ރައީސްގެ ހައިޘިއްޔަތުން ދިވެހިރާއްޖޭގެ ރައީސުލްޖުމްހޫރިއްޔާއަށާއި ރައްޔިތުންގެ މަޖިލީހުގެ ރައީސަށާއި އަދި ފ.ބިލެއްދޫ ދާއިރާގެ ޢިއްޒަތްތެރި މެންބަރު އަލްއުސްތާޛު އަޙްމަދު ޙަމްޒާއަށް ސިޓީފުޅެއް ފޮނުއްވައިފި | Judicial Service Commission\nފ.ބިލެއްދޫ ދާއިރާގެ ޢިއްޒަތްތެރި މެންބަރު އަލްއުސްތާޛު އަޙްމަދު ޙަމްޒާ، ޖުޑީޝަލް ސަރވިސް ކޮމިޝަނުގެ ޤާނޫނުގެ 10 ވަނަ މާއްދާގެ (ހ)ގެ4ވަނަ ނަންބަރުގައިވާގޮތުގެ މަތިން ޖުޑީޝަލް ސަރވިސް ކޮމިޝަނުގެ މެންބަރުކަމުން ވަކިވެފައިވާއިރުވެސް، އެކަން ޤަބޫލުފުޅުނުކުރައްވައި، ކޮމިޝަންގެ މެމްބަރުކަމުގެ ހައިޘިއްޔަތު އޮތްކަމަށް ވިދާޅުވެ ކޮމިޝަނުގެ މަސައްކަތުގައި ބައިވެރިވެވަޑައިގަންނަވަމުންދާތީ، އެކަމާމެދު ކަންބޮޑުވުން ފާޅުކުރައްވައި ކޮމިޝަންގެ ރައީސްގެ ހައިޘިއްޔަތުން ދިވެހިރާއްޖޭގެ ރައީސުލްޖުމްހޫރިއްޔާއަށާއި ރައްޔިތުންގެ މަޖިލީހުގެ ރައީސަށާއި އަދި ފ.ބިލެއްދޫ ދާއިރާގެ ޢިއްޒަތްތެރި މެންބަރު އަލްއުސްތާޛު އަޙްމަދު ޙަމްޒާއަށް ސިޓީފުޅެއް ފޮނުއްވައިފި\nފ.ބިލެއްދޫ ދާއިރާގެ ޢިއްޒަތްތެރި މެންބަރު އަލްއުސްތާޛު އަޙްމަދު ޙަމްޒާ، ޖުޑީޝަލް ސަރވިސް ކޮމިޝަނުގެ ޤާނޫނުގެ 10 ވަނަ މާއްދާގެ (ހ)ގެ4ވަނަ ނަންބަރުގައިވާގޮތުގެ މަތިން އެ ޤާނޫނުގެ އެ މާއްދާގެ އެ އަކުރުގެ ބާރުން ޖުޑީޝަލް ސަރވިސް ކޮމިޝަނުގެ މެންބަރުކަމުން ވަކިވެފައިވާއިރުވެސް، އެކަން ޤަބޫލުފުޅުނުކުރައްވައި، ކޮމިޝަންގެ މެމްބަރުކަމުގެ ހައިޘިއްޔަތު އޮތްކަމަށް ވިދާޅުވެ އަލްއުސްތާޛު އަޙްމަަދު ޙަމްޒާ ކޮމިޝަނުގެ މަސައްކަތުގައި ބައިވެރިވެވަޑައިގަންނަވަމުންދާތީ، އެކަމާމެދު ކަންބޮޑުވުން ފާޅުކުރައްވައި ޖުޑީޝަލް ސަރވިސް ކޮމިޝަންގެ ރައީސްގެ ހައިޘިއްޔަތުން ދިވެހިރާއްޖޭގެ ރައީސުލްޖުމްހޫރިއްޔާއަށާއި ރައްޔިތުންގެ މަޖިލީހުގެ ރައީސަށާއި އަދި ފ.ބިލެއްދޫ ދާއިރާގެ ޢިއްޒަތްތެރި މެންބަރު އަލްއުސްތާޛު އަޙްމަދު ޙަމްޒާ ސިޓީފުޅެއް ފޮނުއްވައިފިއެވެ.\nމިސީޓީފުޅުގައި ޤާނޫނުއަސާސީގެ 157 ވަނަ މާއްދާގެ (ށ) ގައި ޖުޑީޝަލް ސަރވިސް ކޮމިޝަނުގެ ވާޖިބުތަކާއި މަސްއޫލިއްޔަތުތައް އަދާކުރަންވާނީ ޤާނޫނުއަސާސީއާއި ރައްޔިތުންގެ މަޖިލީހުން ފާސްކުރާ ޤާނޫނާ އެއްގޮތްވާގޮތުގެ މަތިންކަމަށާއި، އަދި ހަމައެމާއްދާގެ (ނ)ގައި ޖުޑީޝަލް ސަރވިސް ކޮމިޝަން ހިންގާނީ ޖުޑީޝަލް ސަރވިސް ކޮމިޝަނުގެ ޤާނޫނުގައި ބަޔާންވެގެންވާ ގޮތުގެ މަތިންކަމަށް ކަނޑައަޅައި ބަޔާންކޮށްފައިވެއިވާކަމަށް ވިދާޅުވެފައިވެއެވެ.\nއަދި ޤާނޫނު ނަންބަރު 2008/10 (ޖުޑީޝަލް ސަރވިސް ކޮމިޝަނުގެ ޤާނޫނު)ގެ 10 ވަނަ މާއްދާގެ (ހ) ގައި ކޮމިޝަނުގެ މެންބަރެއްގެ މަޤާމު ހުސްވެއްޖެކަމަށް ބެލޭނެ ޙާލަތްތައް ބަޔާންކުރެވިފައިވާއިރު، އެޙާލަތްތަކުގެ ތެރޭގައި ޤާނޫނުއަސާސީގެ ދަށުން ނުވަތަ ޤާނޫނެއްގެ ދަށުން އިންތިޚާބުކުރެވޭ ސިޔާސީ މަޤާމަކަށް ކުރިމަތިލުމުގެ ޙާލަތު ހިމެނިގެންވާކަން ދެންނެވުނު ޤާނޫނުގެ 10 ވަނަ މާއްދާގެ (ހ) ގެ4ވަނަ ނަންބަރުގެ ޞަރީޙަ ނައްޞުން ސާފުކޮށް އެނގެކަމަށާއި، ކަންއޮތީ މިދެންނެވި ގޮތުގެ މަތިންކަމަށްވާއިރު، 22 މާރޗް 2014 ގައި ބޭއްވުމަށް ހަމަޖެހިފައިވާ 18 ވަނަ ރައްޔިތުންގެ މަޖިލީހުގެ ފ.ބިލެއްދޫ ދާއިރާގެ މެންބަރުކަމަށް އެދާއިރާގެ މިހާރުގެ މެންބަރު އަލްއުސްތާޛު އަޙްމަދު ޙަމްޒާ ކުރިމަތި ލައްވާފައިވާކަން އިލެކްޝަންސް ކޮމިޝަނުން މި ކޮމިޝަނަށް ފޮނުވާފައިވާ ނަންބަރު 38-CA/195/2014/2 (17 ފެބްރުއަރީ 2014) ސިޓީއިން ވަނީ އަންގަވާފައިވާ ކަމަށް ވިދާޅުވެފައިވެއެވެ.\nރައްޔިތުންގެ މަޖިލީހުގެ މެންބަރުންގެ ތެރެއިން އެމަޖިލީހުން، ޖުޑީޝަލް ސަރވިސް ކޮމިޝަނަށް ކަނޑައަޅާ މެންބަރެއްގެ ގޮތުގައި ރައްޔިތުންގެ މަޖިލީހުގެ މާމިގިލީ ދާއިރާގެ ޢިއްޒަތްތެރި މެންބަރު އަލްފާޟިލް ޤާސިމް އިބްރާހިމް ކަނޑައަޅުއްވާފައިވަނިކޮށް،7ސެޕްޓެމްބަރ 2013 ގައި ބޭއްވުމަށް ހަމަޖެހިފައިއޮތް ރިޔާސީ އިންތިޚާބުގައި ޖުމްހޫރީ ޕާޓީގެ ފަރާތުން އަލްފާޟިލް ޤާސިމް އިބްރާހިމް ރިޔާސީ އިންތިޚާބުގައި ވާދަކުރައްވާތީ، ޤާނޫނުއަސާސީއާއި ޖުޑީޝަލް ސަރވިސް ކޮމިޝަނުގެ ޤާނޫނުގެ ދަށުން ރައްޔިތުންގެ މަޖިލީހުގެ މެންބަރުންގެ ތެރެއިން ޖުޑީޝަލް ސަރވިސް ކޮމިޝަނަށް ރައްޔިތުންގެ މަޖިލީހުން ކުރިން ކަނޑައަޅުއްވާފައިވާ މާމިގިލީ ދާއިރާގެ ޢިއްޒަތްތެރި މެންބަރު އަލްފާޟިލް ޤާސިމް އިބްރާހިމް، ޖުޑީޝަލް ސަރވިސް ކޮމިޝަނުގެ ޤާނޫނުގެ 10 ވަނަ މާއްދާގެ (ހ) ގެ4ވަނަ ނަންބަރުގައިވާ ގޮތުގެ މަތިން މި ކޮމިޝަންގެ މެމްބަރުކަމުން ވަކިވެއްޖެކަމަށް ވިދާޅުވެ ރައްޔިތުންގެ މަޖިލީހުގެ ރައީސްގެ ޙައިޘިއްޔަތުން މަޖިލީހުގެ ރައީސް ސޮއިކުރައްވައި މި ކޮމިޝަނަށް ފޮނުވާފައިވާ ނަންބަރު 57-J/195/2013/45 (28 ޖުލައި 2013) ސިޓީއިން އަންގާފައިވާކަމަށް ވިދާޅުވެފައިވެއެވެ.\nކޮމިޝަންގެ ޤާނޫނުގެ 10 ވަނަ މާއްދާގެ (ހ)ގެ ދަށުން، އިންތިޚާބުކުރެވޭ ސިޔާސީ މަޤާމަކަށް ކުރިމަތި ލެއްވުމުން މަޤާމު ހުސްވާކަމަށް ބަޔާންކުރައްވާފައި ވީނަމަވެސް، މަޤާމުގެ ހައިސިއްޔަތުން ކޮމިޝަންގެ މެމްބަރުކަމުގައި ތިއްބަވާ ބޭފުޅުންނަކީ ކޮމިޝަންގެ ޤާނޫނުގެ6ވަނަ މާއްދާގެ (ށ) ގައި ބަޔާންކޮށްފައިވާ ފަދައިން އެ މަޤާމުގައި ދެމިހުރިހާ ދުވަހަކު ކޮމިޝަންގެ މެމްބަރުކަމުގައިވެސް ދެމިތިއްބަވާނެ ބޭފުޅުންނެވެ. އެގޮތުން ކޮމިޝަންގެ ޤާނޫނުގެ6ވަނަ މާއްދާގެ (ށ) ގައި ބަޔާންކޮށްފައިިވަނީ، ރައްޔިތުންގެ މަޖިލީހުގެ ރައީސާއި، ސިވިލް ސަރވިސް ކޮމިޝަންގެ ރައީސާއި، ބަންޑާރަނައިބެވެ.


Rakkaatherikan Kashavaru Kurumah Fahu Barca In Enburi Farithakurun Thakah - Vaguthu\nރައްކާތެރިކަން ކަށަވަރު ކުރުމަށްފަހު ބާސާ އެނބުރި ފަރިތަކުރުންތަކަށް\nމިހަފްތާގެ ހޯމަ ދުވަހު ޓީމުގެ ދެ އޮފިޝަލަކު ކޮވިޑަށް ފައްސިވުމާއި ގުޅިގެން ފަރިތަކުރުން މެދުކަނޑާލުމަށްފަހު ސްޕެނިޝް ލީގުގެ ގަދަބާރު ބާސެލޯނާއިން ރައްކާތެރިކަން ކަށަވަރު ކުރުމަށްފަހު ފަރިތަކުރުންތަށް ފަށައިފިއެވެ.\nހޯމަ ދުވަހު ދެ އޮފިޝަލަކު ފައްސިވުމާއި ގުޅިގެން ޖެހިގެން އައި ދުވަހު އެޓީމުގެ އެންމެހާ ކުޅުންތެރިންނާއި އޮފިޝަލުން ވަނީ ކޮވިޑަށް ސުންކު ނަގާފައެވެ. އަދި ހުރިހާ ކުޅުންތެރިން އަދި އޮފިޝަލުންގެވެސް ނަތީޖާ މިހާރު ލިބިފައި ވާއިރު ހުރިހާ ސުންކެއްވެސް ނައްސިވެފައި ވާކަން އެކުލަބުން ވަނީ ހާމަކޮށްފައެވެ.\nސްޕެނިޝް ލަލީގާގައި މިރޭ 01:00 ގައި ބާސާއިން ލީގުގެ ޕޮއިންޓް ތާވަލުގެ ނުވަވަނައިގައި އޮތް އެތްލެޓިކް ކްލަބާއި ދެކޮޅަށް ނުކުންނައިރު އެންމެ ދުވަހެއްގެ ފަރިތަކުރުންވެސް ކެންސަލް ކުރެވިފައިވުމުން އެޓީމަށް އޭގެ އަސަރުކުރާނެ ކަން ބާސާއިން ވަނީ ހާމަކޮށްފައެވެ. އެހެންނަމަވެސް ޓީމު އޮތީ ވާދަވެރި ކުޅުމެއް ދައްކާ މެޗުން މޮޅުވުމަށް ތައްޔާރަށް ކަމަށްވެސް ޓީމުގެ ފަރާތުން ބޭރުގެ ކުޅިވަރު މީޑިއާތަކަށް އިންޓަވިއުދިން އޮފިޝަލް ވަނީ ބުނެފައެވެ.\nމިރޭގެ މެޗާއި ކުރިމަތިލާއިރު ބާސާއިން އެންމެ ފަހުން ކުޅުނު ހަތަރު މެޗުގެ ތެރެއިން މޮޅުވެފައި ވަނީ ދެމެޗުންނެވެ. އޭގެ ތެރެއިން އެންމެ ފަހުން ކުޅުނު މެޗުގައި ތާވަލުގެ އެންމެ ފުލުގައި އޮތް ހުއެސްކާ އަތުން އެޓީމު މޮޅުވީ 0-1 ގެ ހަނި ނަތީޖާ އަކުންނެވެ.\nއެންމެ ފަހުގެ ނަތީޖާތަކަށް ބަލާ މިވަގުތު ލީގުގެ ޕޮއިންޓް ތާވަލުގައި ކުޅުނު 16 މެޗުން 28 ޕޮއިންޓް ހޯދައިގެން ބާސާއަށް ލިބެނީ ފަސްވަނައެވެ. އެތްލެޓިކް ކްލަބް ތާވަލުގެ ނުވަވަނައިގައި އޮތީ 17 މެޗުން 21 ޕޮއިންޓް ހޯދައިގެންނެވެ.


Shah Rukh ge "Pathan" shooting november gai\nޝާހްރުކް ޚާން އަލަށް ފަށާ ފިލްމު "ޕަތާން" ގެ ޝޫޓިން އަންނަ ނޮވެމްބަރު މަހު އިނގިރޭސި ވިލާތުގައި ފަށާ ގޮތަށް ހަމަޖެހިއްޖެ އެވެ. މިއީ ޔާޝް ރާޖް ފިލްމްސް އިން ޕްރޮޑިއުސްކުރާ ފިލްމެކެވެ. މި ފިލްމުގެ ބަތަލާ އަކަށް ހަމަޖައްސާފައިވަނީ ދީޕިކާ ޕަދުކޯން ކަމަށް ވެސް މީޑިއާ ރިޕޯޓްތައް ބުނެ އެވެ.\nމިހާރު ކުރިޔަށް ދަނީ ޝޫޓިން ފެށުމަށްޓަކައި ވާން ޖެހޭ ތައްޔާރީ ތަކެވެ. އެގޮތުން ވީޑިއޯ ކޯލް މެދުވެރިކޮށް ޝޫޓިން ސްޕޮޓްސް، އެކްޝަން ބޯޑު އަދި ކެރެކްޓާ ޓްރެއިޓްސް ފަދަ މަސައްކަތްތައް މިހާރު ވަރަށް ބާރަށް ކުރިޔަށް އެބަދެ އެވެ.\n"ޕަތާން" އަކީ 2018 ގައި ޝާޙްރުކް ކުޅުނު "ޒީރޯ" އަށް ލިބުނު ބޮޑު ނާކާމިޔާބަށްފަހު ޝާހްރުކް ކުޅޭ ފުރަތަމަ ފިލްމަށެވެ.\nޝާހްރުކްގެ ޝެޑިއުލް އާ ގުޅޭ މައުލޫމާތު ދިން މީހަކު އިންޑިޔާގެ ނޫހަކަށް ބުނެފައިވާ ގޮތުގައި ކުރިން ހަމަޖެހިފައި އޮތީ ޑައިރެކްޓަރު ރާޖް ކުމާރު ހިރާނީ އުފައްދާ ފިލްމެއްގެ މަސައްކަތް ޝާހްރުކް އެންމެ ފުރަތަމަ ފަށާ ގޮތަށެވެ. ނަމަވެސް ސްކްރިޕްޓް ލިޔުމުގެ ކަންތައް އަދިވެސް ހިރާނީ އަށް ނިންމާ ނުލެވޭތީ އަދި ފިލްމު ފަށަން ވަރަށް ގިނަ ދުވަސް ނަގާނެތީ "ޕަތާން"ގެ މަސައްކަތް ކުރަން ޝާހްރުކް ނިންމީ އެވެ.\nހިރާނީގެ ފިލްމު ރިލީޒްކުރަން ނިންމާފައިވަނީ 2022 ގެ ފަހުކޮޅު އެވެ. ނަމަވެސް "ޕަތާން" ރިލީޒްކުރަން 2021 ގެ ތާރީޚެއް މިހާރު ދަނީ ބަލަމުންނެވެ.\nމިހާރު ބެލެވިފައިވަނީ "ޕަތާން" ގެ ޝޫޓިން ޝާހްރުކް ނިންމާލާއިރަށް ހިރާނީގެ ފިލްމުގެ ޝޫޓިންގް ފެށޭ ވަރު ވާނެ ކަމަށެވެ. އެއީ ގާތްގަނޑަކަށް އަންނަ އަހަރުގެ ޖޫން ހިސާބެވެ.\n"ޕަތާން" ޑައިރެކްޓް ކުރަނީ ރިތިކް ރޯޝަން އާއި ޓައިގާ ޝްރޮފްގެ "ވޯ" ގެ ޑައިރެކްޓަރު ސިދާރްތު އާނަންދެވެ. "ވޯ" އަށް ބޮކްސް އޮފީހުގައި ލިބުނު ބޮޑު ކާމިޔާބުގެ ސަބަބުން ސިދާރްތުގެ ޑިމާންޑް ވަނީ ވަރަށް މައްޗަށް ގޮއްސަ އެވެ.\nމި ފިލްމުގެ ސްކްރިޕްޓާ ޔާޝްރާޖް ފިލްމްސްގެ އެންމެން ވެސް ވަރަށް ހިތްހަމަޖެހެ އެވެ. އެހެންވެ ދެ ތިން އަހަރުގެ ޗުއްޓީ އަށް ފަހު ޝާހްރުކް އަލުން އެނބުރި އައުން ފާހަގަ ކުރަން މި ފިލްމު ވަރަށް ރަނގަޅުވާނެ ކަމަށް އެންމެންނަށް ވެސް ގަބޫލު ކުރެވިގެން މި ފިލްމުގެ މަސައްކަތް ފެށީ އެވެ.


Landu nujehunas ehaa kanbodeh nuvey: Messi\nއާޖެންޓިނާގެ ކެޕްޓަން ލިއޮނެލް މެސީ\nލަނޑު ނުޖެހުނަސް އެހާ ކަންބޮޑުނުވާ ކަމަށް އާޖެންޓީނާ އާއި ބާސެލޯނާގެ ކެޕްޓަން ލިއޮނެލް މެސީ ބުނެފި އެވެ.\nބާސެލޯނާ އާއި އާޖެންޓީނާ އާއެކު އެންމެ ފަހުން ކުޅުނު މެޗުތަކުގައި ވެސް މެސީގެ ލަނޑުގެ ރޭޓް އުޅުނީ ދަށް ކޮށެވެ. އެހެން ނަމަވެސް މެސީގެ ދައުރު ޓީމުގައި ފެނުނީ ބޮޑު ކޮށެވެ.\nހާއްސަކޮށް ނިމިދިޔަ އިންޓަނޭޝަނަލް ބުރޭކްގައި އާޖެންޓީނާގެ ގައުމީ ޓީމުގައި އޭނާގެ މުހިންމުކަން ވަރަށް ބޮޑަށް ފެނުނެވެ. ކުޅުނު ތިން މެޗުން ވެސް މޮޅުވެ އާޖެންޓީނާ އޮތީ ޕޮއިންޓްގެ ގޮތުން ބްރެޒިލްއާ އެއްވަރެއްގަ އެވެ. ބްރެޒިލަށް ކުރި ލިބެނީ ފައިދާ ގޯލްގެ ތަފާތުންނެވެ. ބޮލީވިއާގައި ކުޅުނު އުނދަގޫ މެޗުގައި ވެސް އާޖެންޓީނާ ވަނީ ފަހަތުން އަރައި މޮޅުވެފަ އެވެ. އެކްއެޑޯ އާ ދެކޮޅަށް އާޖެންޓީނާ ކުޅުނު މެޗުގައި އާޖެންޓީނާ މޮޅު ކޮށްދިން ލަނޑު ކާމިޔާބު ކުރީ މެސީ އެވެ. އެއީ ގައުމީ ޓީމަށް އޭނާ ޖަހައިދިން 71 ވަނަ ލަނޑެވެ.\n"އަހަންނަށް ލަނޑު ނުޖެހިގެން މިހާރު އަހަރެން ކަންބޮޑުވާ ވަރު ކުޑަ ވެއްޖެ،" އާޖެންޓިނާގެ މަޖައްލާއަކަށް ދިން އިންޓަވިއުގައި މެސީ ބުންޏެވެ. "އަހަރެން މަސައްކަތް ކުރަނީ އަހަންނަށް ވީ އެންމެ މަތީ ދަރަޖައަކުން ޓީމަށް އެންމެ ރަނގަޅުވާނެ ގޮތަށް."\nމެސީ ވަނީ ކޮރޯނާ ވައިރަސްގެ ހާލަތާ ބެހޭ ގޮތުން ވާހަކަ ދައްކާފަ އެވެ. އޭނާ ބުނީ ކޮވިޑް ހާލަތުގައި ހުރިހާ އެންމެންނަށް ހަމަހަމަ ކަމާއެކު އަސާސީ ހިދުމަތް ފޯރުކޮށް ދޭން ޖެހޭ ކަމަށެވެ. އަދި މި ހާލަތުގައި ވެސް އާޖެންޓީނާގެ ރައްޔިތުންނަށް މޫދާއި އަތިރިމަތީ ސަރަހައްދަށް ދެވި ހިތްހަމަޖެހުން ހޯދަން ފުރުސަތު ލިބިފައި އޮތުމަކީ އުފާ ކުރާ ކަމެއް ކަމަށް އޭނާ ބުންޏެވެ.


އަފްއާނިސްތާނުގައި ދިން ބޮމުގެ ހަމަލާއެއްގައި 8 މީހަކު މަރުވެއްޖެ\nDecember 20, 2020 15:49:07\nއަފްއާނިސްތާނުގެ ވެރިރަށް ކާބުލްގައި މިއަދު ދިން ބޮމުގެ ހަމަލާއެއްގައި އަށް މީހަކު މަރުވެ 15 މީހަކަށް އަނިޔާވެއްޖެއެވެ.\nއަފްއާނިސްތާނުގެ އިންޓީރިއަރ މިނިސްޓްރީގެ ސްޕޯކްސްމަން ތާރިގް އާރިއަން މިއަދު މީޑިއާތަކަށް މައުލޫމާތު ދީފައިވާ ގޮތުގައި، ޓެރަރިސްޓުން މި ހަމަލާ ދީފައިވަނީ ކާރެއްގައި ބޮމެއް ހަރުކޮށްގެންނެވެ. މި ހަމަލާގައި އަންހެނުންނާއި، ކުޑަކުދިން އަދި އުމުރުން ދޮށީ މީހުން މަރުވެފައިވާއިރު، އަނިޔާވި މީހުންގެ ތެރޭގައި އެ ގައުމުގެ ރައްޔިތުންގެ މަޖިލީހުގެ މެންބަރެއްވެސް ހިމެނެއެވެ.\nބެލެވޭ ގޮތުން ހަމަލާދީފައިވަނީވެސް ރައްޔިތުންގެ މަޖިލީހުގެ މެންބަރު ޚާން މުހައްމަދު ވަރްދަކް އަށް އަމާޒުކޮށެވެ. އެގޮތުން، ބޮން ގޮށްވާލައިފައިވަނީ އޭނާގެ ކާރު އެ ހިސާބުން ދުއްވާފައިދަނިކޮށެވެ.\nމި ހާދިސާ ހިނގި ވަގުތު ނަގާފައިވާ ވީޑިއޯ ތައް މިހާރު ސޯޝަލް މީޑިއާގައި އަންނަނީ ދައުރުވަމުންނެވެ. މި ވީޑިއޯތަކުން ފެންނަ ގޮތުން ބޮމުގެ ސަބަބުން އިތުރު ދެ ކާރުގައި ރޯވެ އެ ސަރަހައްދުގެ ގެ ތަކަށްވެސް އެކި ވަރުގެ ގެއްލުން ވެފައިވެއެވެ.\nމި ހަމަލާގެ ޒިންމާ އަދި އެއްވެސް ޖަމާއަތަކުން ނަގާފައިނުވި ނަމަވެސް، ފަހަކަށް އައިސް އައިސިސް އިން އަފްއާނިސްތާނުގައި ދޭ ބޮމުގެ ހަމަލާތައް ވަނީ އިތުރުކޮށްފައެވެ. މީގެ ތެރޭގައި މަދަރުސާއަކަށް ދިން ހަމަލާއެއްގައި 50 މީހުން މަރުވި ހާދިސާގެވެސް ޒިންމާ ނަގާފައިވަނީ އައިސިސް އިންނެވެ.\nޓެރަރިސްޓް ހަމަލާ އައިސިސް އަފްޢާނިސްތާން


Incom tax nagan Ibu vaudhuve vadaigenfi\nއިންކަމް ޓެކްސް ނަގަން އިބޫ ވައުދުވެވަޑައިގެންފި\nއިންކަމް ޓެކްސް ނަގާނީ މުއްސަނދިންގެ އަތުން\nމިނިވަން ޓެކްސް އެޕީލް ޓްރިބިއުނަލެއް ގެންނާނެ\nވިސިލްބްލޯއަށް ހާއްސަ ގާނޫނެއް ހަދާނެ\nމިއަދު އިބޫ ބޭއްވި ޕްރެސް ކޮންފަރެންސްގެ ތެރެއިން: އިންކަމް ޓެކްސް ނަންގަވާނެ - މުހައްމަދު އަފްރާހް | އަވަސް\nމުއްސަނދިންގެ އަތުން އިންކަމް ޓެކްސް ނެގުމަށް ގިނަ ބަޔަކު އެދެމުން ދަނިކޮށް އިދިކޮޅު ކޯލިޝަންގެ ރިޔާސީ ކެންޑިޑޭޓް އިބްރާހިމް މުހައްމަދު ސޯލިހު، އިބޫ މިއަދު އެކަމަށް ވައުދުވެވަޑައިގެންފި އެވެ.\nއިންކަމް ޓެކްސް ނެގުމުގެ ވާހަކަތައް އެކި ފަހަރު މަތިން ދައްކާފައިވީ ނަމަވެސް މިހާތަނަށް އެކަން އެއްވެސް ސަރުކާރަކުން ކޮށްފައެއް ނުވެ އެވެ. އެކަން އިއުލާން ކުރުމުގެ ގޮތުން މިއަދު އިބޫ ދެއްވި ހާއްސަ ނޫސް ކޮންފަރެންސެއްގައި ވިދާޅުވީ، ދައުލަތަށް ލިބޭ އާމްދަނީ އިން ރައްޔިތުންގެ އަސާސީ ހިދުމަތްތައް ފުއްދެން ޖެހޭނެ ކަމަށެވެ.\nހަމަ އަގުގައި މަސައްކަތްތައް ކުރާނަމަ ކޮންމެ ރަށެއްގައި ނަރުދަމާ އާއި ފެނުގެ ނިޒާމް އަދި ބަނދަރުތައް ހުންނާނީ ހެދިފަ ކަމަށް އިބޫ ވިދާޅުވި އެވެ. އިބޫ ވިދާޅުވީ، ފުދުންތެރި ދައުލަތަކަށް އެންމެ މުހިންމު ކަމަކީ ހަރުދަނާ ޓެކްސް ނިޒާމެއް ކަމަށެވެ. އެމްޑީޕީއިން ތައާރަފްކުރި ޓެކްސް ނިޒާމް މިހާރު ވަނީ ފުރިހަމަ ކުރަންޖެހިފައި ކަމަށް އިބޫ ވިދާޅުވި އެވެެ. އެކަން ފުރިހަމަ ކުރެވޭނީ އިންކަމް ޓެކްސް ނަގައިގެން ކަމަށް އިބޫ ވިދާޅުވި އެވެ.\n"މުއްސަނދިންނާއި ފަގީރުންގެ ފަރަގު ކުޑަކުރުމަށް އިންކަމް ޓެކްސް ނެގުމަކީ އަޅުގަނޑުމެން އަބަދުވެސް ވަކާލާތު ކުރަމުން އައި ކަމެއް، 2011 ވަނަ އަހަރު ފަރުދުންގެ އާމްދަނީއިން ޓެކްސް ނެގޭ ބިލް ވެއްދުނު، މިހާރު ޖަޒީރާ މެނިފެސްޓޯގައި ވެސް އެކަން ވާނީ ހިމެނިފައި،" އިބޫ ވިދާޅުވި އެވެ.\nއިބޫ ވިދާޅުވީ، ރައްޔިތުން ގެދޮރުވެރިކުރުވުމާއި ބޮޑެތި ބަލިތަކަށް ސަލާމް ޖެހުން ހުއްޓުވުމަށާއި ސާފު ބޯފެނާއި ނަރުދަމާގެ ހިދުމަތް ލިބުމަށާއި ފޯރުންތެރިކަން ކުޑަ އާއިލާތަކަށް އެހީތެރިކަން ފޯރުކޮށްދިނުމަކީ ދައުލަތަކުން ކުރަންޖެހޭ ކަމެއް ކަމަށެވެ. އެކަންކަން ކުރެވޭނީ ޓެކްސްގެ ނިޒާމް ފުރިހަމަކޮށްގެން ކަމަށެވެ.\n"އެހެންވެ އަޅުގަނޑުމެންގެ ވެރިކަމެއްގައި އިންކަމް ޓެކްސް ތައާރަފްކުރެވިގެން ދާނެ، އެކަން އަޅުގަނޑުމެން ކުރާނީ ރަނގަޅަށް ދިރާސާކުރުމަށްފަހު އެކަމާ ގުޅޭ ހުރިހާ ފަރާތްތަކާ ވަރަށް ރަނގަޅަށް މަޝްވަރާ ކުރެވި އެއަށްފަހުގަ،" އިބޫ ވިދާޅުވި އެވެ.\nއިބޫ ވިދާޅުވީ، އިންކަމް ޓެކްސް ނެގޭނީ ފުދުންތެރިކަން ހުރި މީހުންގެ އަތުން ކަމަށާއި ކަނޑައެޅޭ ވަކި މިންވަރަކަށްވުރެ މަތިން އާމްދަނީ ލިބޭ މީހުންގެ އަތުން ނެގޭ ޕްރޮގްރެސިވް ޓެކްސްއަކަށް އެ ޓެކްސް ވާނެ ކަމަށެވެ. އެކަމާ ގުޅޭ ތަފްސީލްތައް އޭނާގެ ވެރިކަމެއްގައި ގާނޫނެއްގެ ސިފައިގައި ލިޔެވިގެން ދާނެ ކަމަށް ވިދާޅުވި އެވެ.\nމީރާއިން މިހާރު ވެސް ނާޖައިޒު ފައިދާ ނަގަމުންދާ ކަމަށާއި ނާއިންސާފުން ޖޫރިމަނާތައް ކުރާކަން ފާހަގަކުރައްވަމުން އިބޫ ވިދާޅުވީ އޭނާގެ ސަރުކާރެއްގައި މީރާއިން ނާއިންސާފުން ކުރަމުންދާ ކަންކަން ގާނޫނަށް ބަދަލު ގެނެސްގެން ވިޔަސް ބަދަލު ކުރައްވާނެ ކަމަށެވެ. އަދި މީހުންނަށް އިތުބާރު ކުރެވޭ ތަނަކަށް މީރާ ހަދާނެ ކަމަށްވެސް ވިދާޅުވި އެވެ.\n"އެގޮތުން މީރާގެ ބޯޑާއި އޮފިޝަލުން ސީދާ ރައްޔިތުންގެ މަޖިލީހަށް ޖަވާބުދާރީކުރުވޭނެ، އާންމު ވިޔަފާރިތަކާއި ފަރުދުންގެ މައުލޫމާތުތައް ރައްކާތެރިކޮށް އެ މައުލޫމާތުތައް ނާއިޖު ގޮތުގައި ސިޔާސީ ބޭނުމަށް ބޭނުން ކުރުން ހުއްޓުވުމަށް މީރާގެ އޮފިޝަލުން ޖަވާބުދާރީ ކުރެވޭ ގޮތް ހަދާނަން،" އިބޫ ވިދާޅުވި އެވެ.\nއިބޫ ވަނީ މިނިވަން ޓެކްސް އެޕީލް ޓްރިބިއުނަލެއް ގާއިމް ކުރައްވާނެ ކަމަށް ވެސް މިއަދު ވިދާޅުވެފަ އެވެ.\nބޮޑު އީދާ ދިމާކުރައްވައި މީޑިއާޔާ ބައްދަލު ކުރައްވައި އިބޫ އިތުރަށް ވިދާޅުވީ، ސަރުކާރުން ކޮރަޕްޝަނާއި މަގާމުގެ ނާޖައިޒު ބޭނުންކުރުން ހުއްޓާލުމުން ދައުލަތް މުއްސަނދި ވާނެ ކަމަށެވެ. އޭނާގެ ސަރުކާރެއްގައި ކޮރަޕްޝަން ހުއްޓުވުމަށް ވަރަށް ބޮޑު ސަމާލު ކަމެއް ދެއްވާނެ ކަމަށެވެ.\n"ކޮރަޕްޝަން ހުއްޓުވުމަކީ އަޅުގަނޑުމެންގެ އެންމެ މުހިންމު ސިޔާސަތު، ކޮރަޕްޝަން ހާމަކުރާ ފަރާތްތަކަށް ގާނޫނީ ރައްކާތެރިކަން ލިބެން އެބަޖެހޭ، ކޮރަޕްޝަން ހާމަކުރާ ފަރާތްތަކަށް ރައްކާތެރިކަން ލިބިދޭ ވިސިލްބްލޯ ޕްރޮޓެކްޝަން އެކްޓް ގާނޫނެއްގެ ގޮތުގައި ރައްޔިތުންގެ މަޖިލީހުން އިރާދަކުރެއްވިއްޔާ އަޅުގަނޑުމެން ފާސްކުރާނަން،" އިބޫ ވިދާޅުވި އެވެ.\nއިބޫ ވަނީ އެމްއެމްޕީއާރްސީގެ ބޮޑު ހިޔާނާތް ހާމަކުރި ގާސިމް އަބުދުލްކަރީމް ނުހައްގުން އެތައް އަދަބުތަކެއް ދީފައިވާކަން ފާހަގަކުރައްވާފަ އެވެ. އިބޫ ވިދާޅުވީ، ގާސިމް ފަދަ ފަރާތްތަކަށް ގާނޫނުން ރައްކާތެރިކަން އޭނާގެ ސަރުކާރެއްގައި ދެއްވާނެ ކަމަށެވެ. އެކަމަށް ހާއްސަކޮށް ވިސިލްބްލޯވާޒް ހިމާޔަތް ކުރެވޭނެ ގާނޫނެއް ހައްދަވާނެ ކަމަށް ވިދާޅުވި އެވެ.


Kithamme falayas azumeh othihyaa vaanekan Bharti saabithu kohdheefi - vNews.mv\nކިތަންމެ ފަލަޔަސް އަޒުމެއް އޮތިއްޔާ ވާނެކަން ބާރްތީ ސާބިތުކޮށްދީފި\nއައިޝަތު އިބްރާހީމް 09 September 2021, 11:04\nއިންޑިޔާގެ މަޝްހޫރު ކޮމީޑިއަން ބާރްތީ ސިންގް އޭނަގެ ބިޔަ ހަށިގަނޑު ވަރަށް ބޮޑަށް ހިއްކާލައިފިއެވެ.\nބާރްތީ ސިންގަކީ އަބަދުވެސް ވަރަށް ފަލަކޮށް ހުންނަ މީހެކެވެ. އޭނާ ޓީވީން ފެންނަން ފެށީއްސުރެ މިއަދާ ހަމައަށްވެސް ހަށިގަނޑުގެ ބައްޓަމަށް މާ ބޮޑު ބަދަލެއް އައި ތަނެއް ނުފެނެއެވެ.\nސޮނީގެ "ދަ ކަޕިލް ޝަރުމާ ޝޯ"ގެ ވެސް މުހިއްމު ބައިވެރިއެއް ކަމަށްވާ ބާރްތީ މިހާރު ވަނީ ހިކެން މަސައްކަތް ފަށައި، ނަތީޖާވެސް ނެރެން ފަށާފައެވެ.\nއެންޑީޓީވީއަށް ދިން އިންޓިއުއެއްގައި 37 އަހަރުގެ ކޮމީޑިއަން ބުނީ ހިކެން މަސައްކަތް ފެށީ މީގެ 10 ވަރަކަށް މަސް ކުރިން ކަމަށެވެ. ފެށިއިރު ބަރުދަނުގައި 91 ކިލޯ ހުރި ނަމަވެސް މިހާރު ބަރުދަނަކީ 75 ކިލޯ ކަމަށް ބުންޏެވެ.\nބާރުތީ ވަނީ ހަތަރު އަހަރު ކުރިން ސްކްރީން ރައިޓަރ އަދި ޕްރޮޑިއުސަރ ހަރްޝް ލިމްބާޗިއާ އާއި ކައިވެނިކޮށްފައެވެ. ބާރްތީ އެހާ ފަލަކޮށް ހުންނާތީ އޭނާގެ ފިރީމާހާވެސް އެކަމަށް ވަރަށް ޖޯކުޖަހައެވެ. ހަރްޝް އަކީ ބާރްތީއާ އަޅާބަލާއިރު ވަރަށް ހިކިކޮށް ހުންނަ މީހެކެވެ.\nބާރްތީ ބުނިގޮތުގައި ހިކެން ހިތްވަރުލާފަ މަސައްކަތް ފެށީ ކޮވިޑް-19ގެ ބަލިމަޑު ކަމާއި ގުޅިގެން މުޅި ދުނިޔެ ލޮކްޑައުން ކުރި ދުވަސްވަރުގައެވެ. އަދި ބޮޑު ކްރެޑިޓެއް ދޭނީވެސް ލޮކްޑައުންއަށް ކަމަށް އޭނަ ބުންޏެވެ.\nބާރްތީ ބުނި ގޮތުގައި ހިކެން މަސައްކަތް ފެށި ފުރަތަމަ ފަނަވަރަކަށް ދުވަހު ވަރަށް ބޮޑެތި އުނދަގޫތަކާ ކުރިމަތިވިއެވެ. ސަބަބަކީ އޭނާ އަކީ ކެއުމަށް ދެވިހިފާފައި ހުރި މީހަކަށް ވުމެވެ.\nބާރްތީ ކިޔައިދިން ގޮތުގައި ހިކެން ކުރާ މަސައްކަތުގެ އެންމެ މުހިއްމު އެއް ބަޔަކީ ރޭގަނޑު 7-12 އާ ދެމެދު އެއްވެސް އެއްޗެއް ނުކައި ހުސްބަނޑާ ހުރުމެވެ.\nއަބަދުވެސް ވަރަށް މަޖާ މީހެއްގެ ގޮތުގައި ފާހަގަކުރެވޭ ބާރްތީ ބުނީ ހިކެން ވަކި ހާއްސަ ޑައިޓެއް ފޮލޯނުކުރާ ކަމަށެވެ. އޭނާ ކުރާ ކަމަކީ ކޮންމެ ދުވަހެއްގެ ކެއުން މަދުކުރުމެވެ.\n"އެބަ ހުންނަން ގިނަ ދުވަސް ދުވަހު މިހާރު ފަނަރަ ސޯޅަ ގަޑިއިރު ވަންދެން ހަމައެކަނި ފެން ބޯލައިގެން. އަހަރެންގެ ތަޖުރިބާއިން ބުނާނީ ހިކެން މަސައްކަތްކޮށްފި ނަމަ މިއީ އެއްވެސް މީހަކަށް ނުވާނެ ކަމެއް ނޫނޭ. އަހަރެން ދުވަހަކު ހިއެއް ވެސް ނުކުރަން އަހަންނަށް މި ވަރުގެ ބަދަލެއް ގެނެވިދާނެ ކަމަކަށް. އަހަންނަށް މިކަން ކުރެވެންޏާ މިކަން ނުކުރެވޭނެ މީހަކު ނުހުންނާނެ."\nބާރްތީ އަކީ ވަރަށް ބޮޑަށް ނޭވާހިއްލާ އަދި ހަކުރުގެ މައްސަލަވެސް ހުންނަ މީހެކެވެ. އޭނާ ބުނި ގޮތުގައި ހިކެން ފަށައި ދުޅަހެޔޮ ސިއްހަތަކަށް މަސައްކަތްކުރަން ފެށި ފަހުން މިހާރު ކުރިން ދިމާވެފައި ހުރި ބައެއް ބަލިތަކަށްވެސް ވަނީ ބޮޑު ލުއެއް ލިބިފައެވެ.\nބާރްތީ ބުނީ ހަށިގަނޑަށް އައި ބަދަލުގެ ސަބަބުން ހިތްހަމަޖެހި އުފާވާކަމަށެވެ. އެހެންނަމަވެސް އަދިވެސް ވަރަށް މަސައްކަތް ކުރަން ޖެހޭ ކަމަށް އެންޑީ ޓީވީއަށް ދިން އިންޓަރވިޔުގައި ބާރްތީވަނީ ބުނެފައެވެ.\nބާރްތީގެ ހަށިގަނޑަށް މިހާރު އައިސްފައި ހުރި ބަދަލު އޭނާގެ އެންމެ ފަހުގެ އިންސްޓަގްރާމް ފޮޓޯތަކުން ވެސް ފާހަގަކުރެވޭނެއެވެ.\nބާރްތީއަކީ މިހާރު ކަލާޒް ޓީވީން ދައްކަމުން އަންނަ "ޑާންސް ދީވާނޭ"ގެ ހޯސްޓްގެ އިތުރުން "ދަ ކަޕިލް ޝަރުމާ" ޝޯގައިވެސް މުހިންމު ދައުރެއް އަދާކުރަމުންދާ ފަންނާނެކެވެ.


9 މޭ, 2018 އެއްވެސް ޚިޔާލެއް ހުށަހަޅާފައި ނެތް\nއިންޓަރނެޓަކީ މިހާރު އަހަރެމެންނަށް އައު އެއްޗެއް ނޫނެވެ. ނަމަވެސް ޙަޤީގަތުގައި އިންޓަރނެޓަކީ ކޮބައިކަމާއި މި މާސިންގާ ވިއުގައިގައި އެކުލެވިގެންވާ ޚިދުމަތްތަކަކީ ކޮބައިކަމާމެދު ވިސްނާލެވިފައިވަނީ ކިތައް ކުދިންނަށް ބާވައެވެ؟ ތިޔަކުދިން އިންޓަނެޓްގެ އެހީގައި މޮބައިލް ފޯނުންނާއި ކޮމްޕިއުޓަރުން ‘ޗެޓް’ ކުރަމުއެވެ. އަދި ބައެއްފަހަރަށް ބައެއްކަހަލަ ‘ވެބް ސައިޓްތަކަށް’ ވަދެ އެސައިޓުތަކުގައި ހުންނަ ‘ފޮޓޯ’ އާއި ‘ވީޑިއޯ’ ބަލައި ‘އޯޑިއޯ’ އަޑު އަހަމުއެވެ. އަދި ފަހުން ބަލައިލުމަށާއި ރައްޓެހިންނަށް ދައްކައިލުމަށް ޓަކައި މިތަކެތި ‘ޑައުންލޯޑުކޮށް’ ‘ސޭވް’ ކުރަމުއެވެ. އެހެންނޫން ހެއްޔެވެ؟\nނަމަވެސް، މަތީގައި އެވާ ޕެރެގްރާފްގައި ކޮމާކޯޅީގައި ވާ އިނގިރޭސި ބަސްތައް ވަރަށް ގިނައިން އަޑުއަހައި އެކަމަކު އިންޓަނެޓޭ މިކިޔާ އެއްޗެއްގައި ދުވަހަކު ބީހިނުލާ ކުދިންވެސް ތީގެތެރޭގައި ވަރަށް ގިނަ ވާނެކަން މުދައްރިސް ދެނެހުރީމެވެ. އަދި ތިޔަކުދިންގެ ތެރޭގައި މުދައްރިސަށްވުރެ މޮޅަށް އިންޓަނެޓް އެނގޭ ކުދިންވެސް ތިބޭނެކަމަށް ގަބޫލުކުރަމެވެ.\nމިފުރުޞަތުގެ ބޭނުން މިފަހަރު މިހިފަނީ އިންޓަނެޓްގެ ކުޑަ ތަޢާރަފަކާއި އިންޓަނެޓް ބޭނުންކުރުމަށް ބޭނުންވާނޭ ތަކެއްޗާއި ބެހޭ މަޢުލޫމާތުކޮޅެއް ތިޔަކުދިންނަށް ގެނެސްދިނުމަށެވެ. އެންމެ ފުރަތަމަ އިންޓަނެޓްގެ ތަޢާރަފަށް ދަމާތޯއެވެ.\nދުނިޔޭގެ އެކި ކަންކޮޅުތަކުގައި އެކި ދާއިރާތަކުން އެކި މީސްމީހުން މުވާސަލާތުކުރުމުގެ ގޮތުން މަޢުލޫމާތު ލިޔެ ރައްކައުކުރަމުން ގެންދާތާ އެތައް އަހަރުތަކެއްވެއްޖެއެވެ. ނަމަވެސް މިހުރިހާ މަޢުލޫމާތެއް ވަކި އިންތިޒާމެއްގެ މަތިން ތަރުތީބުކޮށް ދުނިޔޭގެ އެކި ހިސާބުތަކުގައި އުޅޭ މީހުންނަށް ގެނެސްދެވޭނެ ގޮތެއް 1960ގެ ފަހުކޮޅާ ޖެހެންދެންވެސް ހޯދިފައެއް ނުވެއެވެ. މިހެން މިކަން އޮއްވައި، އެމެރިކާގެ ނޫސްވެރިޔެއްކަމަށްވާ ޖޭ.ސީ.އާރު ލިކްލައިޑަރ ކިޔާ މީހަކު އިންޓަނެޓްގެ ޚިޔާލާތު އޭނާ ނެރުނު ނޫހެއްގައި ބަޔާންކުރިއެވެ. 1960 ވަނަ އަހަރު ޖެނުއަރިމަހު ނުކުތް ‘ Man-Computer_Symbiosis’ ނަމަކަށް ކިޔާ މިނޫހުގައި އޭނާ ލިޔެފައިވާކަމަށް އިންޓަނެޓް އެންސައިކްލޮޕީޑިއާއެއް ކަމަށްވާ http://en.wikipedia.org ގައި ވަނީ މިފަދައިންނެވެ.\n“A network of such [computers], connected to one another by wide-band communication lines [which provided] the functions of present-day libraries together with anticipated advances in information storage and retrieval and [other] symbiotic functions.” – J.C.R. Licklider,\nއެދުވަސްވަރު އެމެރިކާގެ އަސްކަރިއްޔާ ވަރުގަދަކުރުމުގެ ޚާއްޞަ ކަންތައްތަކެއް ހިނގަމުން ދިޔުމާއެކު އެމެރިކާ ސަރުކާރުން އޭނާގެ ޚިޔާލާތު ބޭނުންކުރަން ކޮންމެހެން ބޭނުންވިއެވެ. އެހެންކަމުން އެމެރިކާގެ ޑިފެންސް ޑިޕާޓްމަންޓްގެ ރިސާރޗް ކުރާ ގޮފީގެ އެންމެ އިސްވެރިޔާކަން އޭނާއަށް ދީ އެހެނިހެން ރިސާރޗަރުންނާއި ގުޅިގެން ދުނިޔޭގެ ފުރަތަމަ އިންޓަނެޓް ވިއުގަ އެމެރިކާގެ ދިފާޢީ ކަންކަމުގައި ބޭނުންކުރުމަށް ޤާއިމްކުރިއެވެ. އޭގެފަހުން ތަފާތު މީސްމީހުން އެކިދުވަސްވަރުގައި އިންޓަނެޓް ފުޅާކޮށް ތަރައްޤި ކުރީއެވެ.\nއެހެންކަމުން އިންޓަނެޓަކީ ނެޓްވާރކްތަކުގެ މައި ނެޓްވާރކެވެ. ނުވަތަ ހުރިހާ މުވާސަލާތި ވިއުގަތަކެއް ގުޅުވައިދޭ ‘މަންމަ ވިއުގައެވެ.’ އެންމެ އާދައިގެ ގޮތަށް ބުނާނަމަ ބުނެވޭނީ އެއީ ދުނިޔޭގެ އެކި ކަންކޮޅުތަކުގައި އެކި ދާއިރާތަކުން އެކި މީސްމީހުން މުވާސަލާތުކުރުމުގެ ގޮތުން މަޢުލޫމާތު ލިޔެ ރައްކައުކޮށްފައިވާ، ބޭނުންވެއްޖެ ހިނދެއްގައި، ޚާއްޞަ އާލާތްތަކެއްގެ އެހީގައި، އެތަނަކުން މަޢުލޫމާތު ނެގޭ އަދި އެތަނަކަށް މަޢުލުމާތު ފޮނުވޭ ތަނަށް ކިޔާ ނަމެކެވެ. ކޮންމެއަކަސް މިޒަމާނުގައި އިންޓަނެޓް ވެފައި މިވަނީ މަޢުލޫމާތު ހޯދައި ފެތުރުމުގެ ‘ރަސްގެފާނު’ ކަމުގައެވެ.\nމިހާހިސާބުން އިންޓަނެޓްގެ ތަޢާރަފްގެ ތެރެއިން ނުކުމެ އިންޓަނެޓް ބޭނުންކުރުމަށް ބޭނުންވާ އާލާތްތަކަށް ބަލައިލާނަމެވެ. އިންޓަނެޓް ބޭނުންކުރުމަށް އާއްމުގޮތެއްގައި ބޭނުންވާނީ ތިރީގައިމިވާ ތަކެއްޗެވެ.\nނެޓްވާރކްގެ ޚިދްމަތްދޭ ފަރާތެއް\nއިންޓަނެޓަށް ވަނުމަށް ބޭނުންކުރާ ޕްރޮގްރާމެއް\n1. ކޮމްޕިއުޓަރު ސިސްޓަމްގެ ބޭނުން\nއިންޓަނެޓްގައި ހުންނަ ތަކެތި (ލިޔުން، ފޮޓޯ، މަންޒަރު އަދި އަޑު) އަހަރެމެންނާއި ހަމައަށް ފޯރަނީ ކޮމްޕިއުޓަރު ސިސްޓަމަކުންނެވެ. ލިޔުމާއި ފޮޓޯ އަދި މަންޒަރު ފެންނަނީ މޮނީޓަރުންނެވެ. އަޑު އަންނަނީ ސްޕީކަރުންނެވެ. މޮޑެމް އެއްގެ އެހީގައި ނެޓްވާރކާއި އިންޓަނެޓާ ގުޅުވައިދެނީ ސީ.ޕީ.ޔޫ އާއި ސީ.ޕ.ޔޫ އެކުލެވޭ ފޮށިގަނޑުތެރޭގައި ވާ ޗިޕް ބޯޑުތަކުންނެވެ. ކޮމްޕިއުޓަރު ސިސްޓަމެއްގެ ބަދަލުގައި މޮބައިލް ފޯނަކުން ވެސް އިންޓަނެޓަށް ވަދެވިދާނެއެވެ. މިއީ ތިޔަކުދިންނަށް ވަރަށް އާދައިގެ މަޢުލޫމާތެވެ.\n2. މޮޑެމްގެ ބޭނުން\nމޮޑެމަކީ ނެޓްވާރކް ކޭބަލާއި ކޮމްޕިއުޓަރު ސިސްޓަމް ގުޅުވައިދޭ އާލާތެވެ. މީގެ ބޭނުމަކީ ކޭބަލުން އަންނަ ސިގްނަލްތައް މީހުނަށް ދޭހަވާފަދަ ގޮތަށް ލިޔުމާއި، ފޮޓޯ، މަންޒަރު އަދި އަޑަށް ބަދަލުކޮށްދިނުމާއި މިތަކެތި ސިގްނަލްތަކަކަށް ބަދަލުކޮށް ފޮނުވުމެވެ. މިހާރަކަށް އައިސް ކޮމްޕިއުޓަރު ގަންނައިރު މޮޑެމް އެކުލެވިފައި ހުރެއެވެ. އަދި ލެޕްޓޮޕް ހުންނަނީ މުޅިންވެސް މިގޮތަށެވެ. ވަޔަރލެސް ނެޓްވާރކެއްގައި (ނަރު ބޭނުންނުކުރާ ވިއުގައެއްގައި) ސިގްނަލް ބަލައިގަތުމަށާއި ފޮނުވުމަށް ބޭނުންކުރަން ޖެހެނީ ވަޔަރލެސް މޮޑެމެކެވެ. ދިރާގު ވައި.ފައި އަކީ މިފަދަ ވިއުގައެކެވެ.\n3. ނެޓްވާރކްގެ ޚިދްމަތްދޭ ފަރާތުގެ ދައުރު\nމިހާހިސާބަށް އައިއިރު ‘ސިގްނަލް’ ގެ ވާހަކަ އަހަރެމެން ވާނި ދައްކާފައެވެ. ނެޓްވާރކް ޚިދްމަތްދޭ ފަރާތެއްގެ ދައުރަކީ އިންޓަނެޓް ހޯދުމަށް ބޭނުންވާ ސިގްނަލް މޮޑެމްގެ ޒަރީއާއިން ކޮމްޕިއުޓަރު ސިސްޓަމަށް ފޯރުވައިދިނުމެވެ. ރާއްޖޭގައި ވަނީ3އިންޓަނެޓް އޮޕަރޭޓަރުންނެވެ. އެއީ ދިރާގާއި ވަތަނިއްޔާ އަދި ފޯކަސް އިންފޮ ކޮމް އެވެ.\nދިރާގުން ‘ދިވެހިނެޓް’ގެ ނަމުގައި ތަފާތުގޮތްގޮތަށް ޚިދްމަތް ދެމުން ގެންދެއެވެ. އެއީ ޑަޔަލް އަޕްކޮށްގެންނާއި (ފޯނު ކޭބަލް މެދުވެރިކޮށް)، ބްރޯޑްބޭންޑްކޮންނާއި (ޚާއްޞަ ވަކި ކޭބަލް މެދުވެރިކޮށް) އަދި ވަޔަ-ލެސް ކޮށް ދިރާގު ވައި.ފައި ގެ ނަމުގައެވެ.\nވަތަނިއްޔާއިން ވެސް ފޯކަސް ގުރޫޕާއި ގުޅިގެން ‘ރާއްޖެ އޮންލައިން’ ގެ ނަމުގައި އިންޓަނެޓްގެ ޚިދްމަތް ދެއެވެ. ޑަޔަލް އަޕްކޮށްގެންނާއި ބްރޯޑްބޭންޑްކޮންނާއި އަދި ވަޔަ-ލެސް ކޮށްވެސް ޚިދްމަތް ފޯރުކޮށްދެއެވެ.\nދިރާގާއި ވަތަނިއްޔާއަކީ މުވާސަލާތީ ޚިދްމަތް ފުޅާ ދާއިރާއެއްގައި ދޭ ދެ ކުންފުނިކަމުން އިންޓަނެޓް ނެޓްވާރކް އޮޕަރޭޓަރުންގެ ޙައިޞިއްޔަތުގެ ބޭރުން، ކޮންމެ ކުންފުންޔަކުންވެސް މޮބައިލް ފޯނުން އިންޓަނެޓަށް ވަދެވޭނެ ވަކި ނިޒާމެއް ޤާއިމްކޮށްފައި ވެއެވެ.\n4. އިންޓަނެޓަށް ވަނުމަށް ބޭނުންކުރާ ޕްރޮގްރާމެއްގެ ބޭނުން\nމައިކްރޮސޮފްޓް ވާރޑް އަދި އެކްސެލްއަކީ ތިޔަކުދިން ބޭނުންކުރާ ދެ ޕްރޮގްރާމެވެ. މިއީ ކޮންކަމަކަށް ޚާއްޞަ ދެ ޕްރޮގްރާމް ހެއްޔެވެ؟ ވާރޑަކީ ލިޔުމަށް ޚާއްޞަ ޕްރޮގްރާމަކަށް ވީއިރު އެކްސެލްއަކީ ހިސާބު ހެދުމާއި ރައްކާކުރުމަށް ޚާއްޞަ ޕްރޮގްރާމެކެވެ. މިގޮތުން ބަލާއިރު އިންޓަނެޓަށް ވަދެ އޭގެ ތެރޭގައި ދަތުރުކުރުމަށް (ބްރައުޒް ކުރުމަށް) ވެސް ޚާއްޞަ ޕްރޮގްރާމް ހުރެއެވެ. އިންޓަނެޓް ބެލުމަށް ފަރުމާކޮށް އުފައްދާފައިވާ މި ޕްރޮގްރާމްތަކަށް ‘ވެބް ބްރައުޒާސް’ ގެ ނަން ދެވިފައިވެއެވެ. ދިވެހިރާއްޖޭގައި އާއްމުކޮށް ބޭނުންކުރާ ‘ވެބް ބްރައުޒާސް’ ތަކަކީ ‘އިންޓަރނެޓް އެކްސްޕްލޯރާ’، ‘މޮޒިއްލާ ފަޔަރ ފޮކްސް’ އަދި ‘އޯޕެރާ’ އެވެ.\nއިންޓަނެޓާ ބެހޭ ކޮންމެވެސް ވަރެއްގެ މަޢުލޫމާތު ކޮޅެއް ތިޔަކުދިންނާ ޙިއްޞާކޮށްލެވިއްޖެކަމަށް އުއްމީދުކުރަމެވެ. އަދި ބުނެލަނަ އޮތް ވަރަށް މުހިއްމު ވާހަކައެއް އެބައޮތެވެ. އެވާހަކައަކީ އިންޓަނެޓް ބޭނުންކުރުމަށްޓަކައި ކޮންމެހެން އިންޓަނެޓާބެހޭ މާގިނަ މަޢުލޫމާތުތަކެއް އެނގެން ނުޖެހޭ ވާހަކައެވެ. އަދި އިންޓަނެޓާއި ތޫނި ވަޅިފަދަ ތަކެއްޗާއި އަލިފާނަކީ ދާދި އެއްކަހަލަ އެއްޗެހިކަންވެސް ތިޔަކުދިންނަށް މުދައްރިސް ހަނދާނަކޮށްދެމެވެ! މިބުނި އެއްޗެއް ހުރިހާ ކުދިންނަށްވެސް އެނގޭނެ އެވެ. އެހެން ފުރުޞަތެއްގައި ތިޔަކުދިންނަށް ނޭގޭ ވަރަށް މުހިއްމު މަޢުލޫމާތު ތަކަކައިގެން އިރާދަކުރެއްވިއްޔާ ބައްދަލުކޮށްލާނަމަވެ. ދެން ގެނެސްދޭނީ އިންޓަނެޓުން މަޢުލޫމާތު ބަދަލުކުރުމުގެ ގޮތުން، މީހުން ލިޔެފައި ހުންނަ ތަކެއްޗާއި މެދު ތިޔަކުދިންގެ ޚިޔާލު ފާޅުކޮށް ފާޑުކިޔުމުގެ ގޮތުން އުފައްދާފައިވާ ޚިދްމަތެއް ކަމުގައިވާ ‘ބްލޮގިންގ’ އާ ބެހޭ މަޢުލޫމާތުކޮޅެކެވެ. ބްލޮގިންއަކީ ވަރަށް ‘ސަޅި’ ކަމެކެވެ.\nލިޔުނީ: ޙުސައިން ޝަރީފު އެސްޖެހިގެ ލ. ފޮނަދޫ\n12 ޑިސެންބަރު, 2017


Delivery koh dhey, ekamaku STO thohjehifai\nއެސްޓީއޯއަށް މީހުން ވަނުމަށް ކިޔު ހަދާފައި: ޑެލިވަރީކޮށްދޭނެ -- އަވަސް ފޮޓޯ: އާއިމް ޒަމީރު\nއެކި ބާވަތްތައް ގަތުމަށް ގިނަ އަދަދެއްގެ މީހުން އެސްޓީއޯއަށް ގޮސް ކިޔޫ ހެދުމާއެކު، ބޭނުން ހުރިހާ އެއްޗެއް އެސްޓީއޯ ސުޕަމާކެޓުން ގެއަށް ޑެލިވާކޮށް ދޭނެ ކަމަށް މެނޭޖިން ޑިރެކްޓަރު ހުސެއިން އަމްރު ވިދާޅުވެއްޖެ އެވެ.\nއަމްރު މިހެން ވިދާޅުވި އިރު އެސްޓީއޯ ސުޕަމާކެޓަށް ގިނަ އަދަދެއްގެ ބަޔަކު ޖަމާވެ ތޮއްޖެހި އެއްޗެހި ގަންނަން ފަށާފައި ވެއެވެ. މިހާރު ވެސް ސުޕަމާކެޓްގެ ތެރޭގައި ވަރަށް ގިނަ މީހުން އެބަ ތިއްބެވެ. މަގުމަތީގައި ވެސް ފިހާރައަށް ވަންނަން ދިގު ކިޔޫއެއް ހަދާފައިވެ އެވެ.\nމީގެ ކުރިން ވެސް އެސްޓީއޯއިން ވަނީ އޮންލައިންކޮށް ޑެލިވަރީގެ ހިދުމަތް ފަށައި އެކަން އިއުލާން ކޮށްފަ އެވެ. އެކަމަކު އޭގެ ބޭނުން ނުހިފާތީ އަމްރު މިއަދު ވަނީ ތޮއްޖެހިގެން އެއްޗެހި ގަންނަން ނުދިއުމަށް އިލްތިމާސް ކުރައްވާފަ އެވެ.\nގިނަ ބަޔަކު ފިހާރަތަކަށް އެއްޗެހި ގަންނަން ދާން އަވަސްވެގަތީ މާލެ ތެރެއިން ދިވެއްސަކު މިއަދު ކޮވިޑް-19 އަށް ޕޮޒިޓިވްވެފައިވާތީ އާއި އޭނާ ދިރިއުޅޭ ގެ ހިމެނޭ ސަރަހައްދު މިހާރު ބަންދުކޮށްފައި ވުމުންނެވެ.\nމިއީ މާލެއިން މީހަކު ކޮވިޑަށް ޕޮޒިޓިވްވި ފުރަތަމަ ފަހަރެވެ. އާންމުކޮށް އަމަލު ކުރާ އުސޫލަކީ ރަށަކުން މީހަކު ޕޮޒިޓިވްވެއްޖެނަމަ އެ ރަށެއް ލޮކްޑައުން ކުރުމެވެ. ނަމަވެސް މި ހާލަތުގައި އަދި އަޅާނެ ފިޔަވަޅެއް އެޗްޕީއޭއިން އިއުލާނެއް ނުކުރެ އެވެ.\nމާލެ ލޮކްޑައުންއަށް ގެންނަ ހާލަތެއްގައި ޑެލިވަރީކޮށް ދޭނެ ފިހާރަތަކާއި ކެފޭތައް ރަޖިސްޓްރީވުމަށް މާލޭ ސިޓީ ކައުންސިލުން މިއަދު ވަނީ ހުޅުވާލާފަ އެވެ.\nއެސްޓީއޯ އެޗްޕީއޭ ކޮރޯނާ ވައިރަސް + ކޮވިޑް-19 ކޮވިޑް-19 އިގެ ބަލާއާފާތް އާއްމު ސިއްހަތުގެ ކުއްލި ނުރައްކަލުގެ ހާލަތު


ކަރަންޓުގެ މައްސަލަތައް ޙައްލުކުރުމަށް ފެނަކައިގެ ޓީމުތައް ރާއްޖޭގެ އެކި ސަރަޙައްދުތަކުގައި\nމަރިޔަމް ވަފާ 04 ސެޕްޓެމްބަރ 2021\nރާއްޖޭގެ ރަށްރަށަށް ދިމާވެފައިވާ ކަރަންޓު މައްސަލަ ޙައްލުކުރުމަށް ކުރަމުންދާ މަސައްކަތުގެ ދަށުން 70 ރަށެއްގައި މިވަގުތުވެސް މަސައްކަތް ކުރިއަށްދާކަމަށް ފެނަކައިން ހާމަކުރައްވައިފިއެވެ. މީގެތެރެއިން އެ...\nމާދަމާ ހިޔާ9އަދި 10އަކަށް ކަރަންޓުގެ ހިދުމަތް ދެނީ!\nއައިމިނަތް ނިއުޝާ 28 އޯގަސްޓް 2021\nމާދަމާިން ފެށިގެން ހިޔާ ފްލެޓުތަކުގެ ނުވަ ވަނަ ޓަވަރާއި ދިހަވަނަ ޓަވަރަށް ކަރަންްޓުގެ ހިދުމަތް ދިނުމަށް ހަމަޖެހިފައިިވާކަމަށް ސްޓެލްކޯއިން ހާމަކޮށްފިއެވެ. މިހާރު މި ޓަވަރުތަކަށް ކަރަންޓު ދިނުމުގެ މަސަ...\nކުރިނބިއާއި ފީއަލީގެ ކަރަންޓުގެ ކެޕޭސިޓީ އިތުރުކުރުމަށް ޖެނަރޭޓަރު ގެންގޮސްފި\nއަފްޝަން އިސްމާއިލް 21 އޯގަސްޓް 2021\nހދ. ކުރިނބިއާއި ފ. ފީއަލީގެ ކަރަންޓުގެ ކެޕޭސިޓީ އިތުރުކުރުމަށް އެ ދެރަށަށް ޖެނަރޭޓަރު ގެންގޮސްފައި ވާކަމަށް ފެނަކަ ކޯޕަރޭޝަން ލިމިޓެޑުން ބުނެފިއެވެ. ފެނަކައިން ބުނީ އެ ރަށުގައި މިހާރު ހުރި ޖެނަރޭޓަރުނ...\nކަރަންޓުގެ ހިދުމަތް އިތުރަށް ވަރުގަދަކުރަން ކުރިނބީއަށް އިތުރު ޖަނަރޭޓަރެއް ގެނެސްފި\nމުޙައްމަދު އަހުމަދު 21 އޯގަސްޓް 2021\nކަރަންޓުގެ ހިދުމަތް އިތުރަށް ވަރުގަދަކުރަން ހދ ކުރިނބީއަށް 250 ކިލޯވޯޓްގެ ޖަނަރޭޓަރެއް ގެނެސްފި އެވެ. ފެނަކައިން ހާމަކުރިގޮތުގައި މި ޖަނަރޭޓަރު ބޭނުންކޮށްގެން އެއްވެސް މައްސަލައެއް ދިމާނުވެ 400 އަށް ވ...\nހިޔާ ފްލެޓުތަކުގައި ކަރަންޓުގެ ހިދުމަތް ދޭން ފަށަނީ\nޝަމްހާ މުޙައްމަދު 17 އޯގަސްޓް 2021\nހުޅުމާލޭގައި ހިޔާ މަޝްރޫގެ ދަށުން އަޅާފައިވާ ޓަވަރު ތަކުގެ ތެރެއިން H15 އަދި H16 ޓަވަރުތަކުގައި މިއަދުން ފެށުގެން ދާއިމީ ކަރަންޓުގެ ހިދުމަތް ފޯރުކޮށްދެވޭނެކަމަށް ހައުސިން ޑިވެލޮޕްމެންޓު ކޯޕަރޭޝަން (އެ...\nސްޓެލްކޯއަކީ ކަރަންޓުގެ ސިނާއަތައް ކަނބަލުން ނިކުތުމަށް ހިތްވަރުދޭ ކުންފުންޏެއް: މުޣުނީ\nސްޓެލްކޯއަކީ ކަރަންޓުގެ ސިނާއަތައް ކަނބަލުން ނިކުތުމަށް ހިތްވަރުދޭ ކުންފުންޏެއްމަށް އެކުންފުނީގެ މެނޭޖިން ޑިރެކްޓާ ހަސަން މުޣުނީ މިއަދު ވިދާޅުވެއްޖެއެވެ. މުޣުނީ މިހެން ވިދާޅުވެފައި ވަނީ ކަރަންޓުގެ ސިނ...\nސްޓެލްކޯ އަކީ ކަރަންޓުގެ މަސައްކަތަށް އަންހެނުން ނުކުތުމަށް ހިތްވަރުދޭ ތަނެއް: މުގުނީ\nއިސްމާއިލް ރިޒާ 16 އޯގަސްޓް 2021\nސްޓެލްކޯއަކީ ކަރަންޓުގެ ސިނާއަތައް ކަނބަލުން ނެރޭ އަދި އިތުރު ކަނބަލުން މި ސިނާއަތައް ނިކުތުމަށް ހިތްވަރުދޭ ކުންފުންޏެއް ކަމަށް މެނޭޖިންގ ޑިރެކްޓަރ ހަސަން މުޣުނީ ވިދާޅުވެއްޖެއެވެ.އޭނާ އެހެން ވިދާޅުވީ...\nސްޓެލްކޯއަކީ ކަރަންޓުގެ ސިނާއަތަށް ކަނބަލުން ނުކުތުމަށް ހިތްވަރުދޭ ކުންފުންޏެއް: މުޣުނީ\nއަފްޝަން އިސްމާއިލް 16 އޯގަސްޓް 2021\nސްޓޭޓް އިލެކްޓްރިކް ކޮމްޕެނީ ލިމިޓެޑް (ސްޓެލްކޯ) އަކީ ކަރަންޓުގެ ސިނާއަތަށް ކަނބަލުން ނެރޭ، އަދި އިތުރު ކަނބަލުން މި ސިނާއަތައް ނުކުތުމަށް ހިތްވަރުދޭ ކުންފުންޏެއް ކަމަށް އެ ކުންފުނީގެ މެނޭޖިންގ ޑިރެކް...\nސައިފް އަޒްހަރު 16 އޯގަސްޓް 2021\nސްޓެލްކޯއަކީ ކަރަންޓުގެ ސިނާއަތައް ކަނބަލުންނެރޭ އަދި އިތުރު ކަނބަލުން މިސިނާއަތައް ނިކުތުމަށް ހިތްވަރުދޭ ކުންފުންޏެއް ކަމަށް ސްޓެލްކޯގެ މެނޭޖިންގ ޑިރެކްޓަރ ހަސަން މުޣުނީ ވިދާޅުވެއްޖެއެވެ. މުޣުނީ މިހެ...\nސްޓެލްކޯއަކީ ކަރަންޓުގެ މަސައްކަތަށް ކަނބަލުން ނިކުތުމަށް ހިތްވަރުދޭ ކުންފުންޏެއް: މުޣުނީ\nއާއިޝަތު ނުހާ 16 އޯގަސްޓް 2021\nސްޓެލްކޯއަކީ ކަރަންޓުގެ ސިނާއަތައް ކަނބަލުން ނެރޭ އަދި އިތުރު ކަނބަލުން މި ސިނާއަތައް ނިކުތުމަށް ހިތްވަރުދޭ ކުންފުންޏެއް ކަމަށް ސްޓެލްކޯގެ މެނޭޖިން ޑިރެކްޓަރު ހަސަން މުޣުނީ ވިދާޅުވެއްޖެއެވެ. މުޣުނީ މި...


Sarukaaruge Iss Verin Thakeh Ge Mahssala Eh Fuluhah Husha Halhaifi - Vaguthu\nސަރުކާރުގެ އިސްވެރިންތަކެއްގެ މައްސަލައެއް ފުލުހަށް ހުށަހަޅައިފި\nރައީސް އަބްދުﷲ ޔާމީންގެ ސަރުކާރަށް ނިސްބަތްވާ އިސް އޮފިޝަލުންތަކެއް ގިނަ އަދަދެއްގެ ފައިސާ ރާއްޖެއިން ބޭރުކުރަން އުޅޭ ކަމަށް ބުނެ ކެންދޫ ދާއިރާގެ މެމްބަރުން އަލީ ހުސައިން ފުލުހަށް މައްސަލައެއް ހުށަހަޅައިފިއެވެ.\nމިއަދު މެންދުރު 12:30 ހާއިރު ޓްވިޓާ މެދުވެރިކޮށް އެފަދަ މައްސަލައެއް ހުށަހަޅުއްވަން ތައްޔާރުވަމުން އަންނަކަމަށް އަލީ ވިދާޅުވިއިރު، މީގެ ކުޑައިރުކޮޅެއް ކުރިން އޭނާ ވަނީ އެ މައްސަލަ ހުށަހަޅާފައިވާކަމަށް ވިދާޅުވެފައެވެ.\nއަލީ ހުސައިން ވިދާޅުވީ، މި ސަރުކާރުގެ އިސް އޮފިޝަލުންތަކެއް ގިނަ އަދަދެއްގެ ފައިސާތަކެއް ރާއްޖެއިން ބޭރަށް ގެންދާކަމުގެ މައުލޫމާތު ލިބިފައިވާ ކަމަށާއި، އެކަން ފުލުހުންގެ ސަމާލު ކަމަށް ގެނައުމަށް މަސައްކަތް ކުރަމުންދާ ކަމަށެވެ. އަދި އެކަން ހުއްޓުވުމަށްވެސް އޭނާ ވަނީ ފުލުހުންނާއި އެމްއެންޑީއެފްގެ އަރިހުގައި އެދިފައެވެ.\nނަމަވެސް މިކަން ކުރަން އުޅެނީ ސަރުކާރުގެ ކޮން އޮފިޝަލުންތަކެއްކަން ވެސް އަދި އެ ފައިސާތައް ރާއްޖެއިން ބޭރަށް ގެންދަަން އުޅެނީ ކޮންއިރަކު ކަމެއްވެސް އޭނާ ހާމަކޮށްފައެއް ނުވެއެވެ.\nނަމަވެސް އަލީ ހުސެއިންގެ މި ވާހަތަކާއެކު މީސް މީޑީއާގައި އެއްބަޔަކު ވަނީ މިއަދު މެންދުރު ފަހުގެ ފްލައިޓަކުން އެ ފައިސާތައް ރާއްޖެއިން ބޭރަށް ގެންދަން އުޅޭ ކަމަށް ބުނެފައެވެ.\nދެންފަހެ، ބަޔަކު މޮޔަވާވަރުގެ ވާހަކަތައް މިދައްކަނީ. ޚޮންތާކަށް ކާކުތަ ގައުމުން ފައިސާ ބޭރުކުރަން އުޅެނީ.\nއޮކްޓޯބަރ 10, 2018 15:19\nމީނަ މާމޮޅު ދިވެހި ފުލުހުންނާއި ސިފައިންގެ އިންޓެލިޖެންސަށްވުރެ މީހާދަ ގަދަ ގޮލައެކޭ މީނަ މީ ވަން.އެން. ޢޮންލީ ވަކީލު މަޖިލިސް ކޭމަރޓް ސީ.އައިޑީ މޭން ގަދަ ކަލޭ\nއޮކްޓޯބަރ 10, 2018 15:49\nފޭކް ވާހަކަ!! އަލީ ވަހީދު ކަރާ ވިއްކައިގެންނޭ ކިޔާފަ ބޫން ބޫން ކިޔާފަ އެމްޑީޕީއަށް ބަދަލުވުމުގެ މަރުޙަލާތރެއިން ނެގި ފައިސާގަނޑު ކޮބާ!! ކަލޭގެ މައްސަލަ ޖެހެނީ ފުރަތަމަ ތަހްގީގުކުރަން!!\nއޮކްޓޯބަރ 10, 2018 16:04\nމިއީ ހަމަ ފްލޯކެއް. ހަގީގީ ސީރިއަސް މައްސަލއެއްނަމަ މީސްމީޑިއާއަށްވުރެކުރިން ހުށަހަޅާނީ.\nއޮކްޓޯބަރ 12, 2018 12:30\nދެން އަންނަ ދައުރެއްގައި މަޖިލިސް މެމްބަރުކަމަށް ކުރިމަތިލާ ވޯތް ހޯދަން މަ\nކައިރިއަށް ނާންނާތި. ވަރަށް ސާފް ކޮށް މިބުނަނީ މަނުދޭނަން ޢަލީ ޙުސައިނަކަށް


ފަލަ ގޮހޮރު - ވިކިޕީޑިއާ\nފަލަ ގޮހޮރުގައި މައިގަނޑު ބައިތަކާއި، ފާހަގަ ކުރެވޭ ތަންތަން ތިރީގައި މިވަނީ އެވެ.\nފަލަ ގޮހޮރުގެ ފުރަތަމަ ބައި: މައްޗަށްއަރާ ފަލަ ގޮހޮރު: މިބައި އޮންނާނީ ހަށިގަނޑުގެ ކަނާތް ފަރާތުގައެވެ.\nފަލަ ގޮހޮރުގެ ދެވަނަ ބައި: ހުރަސް ފަލަ ގޮހޮރު: މިބައި އޮންނާނީ ހަށިގަނޑުގެ ކަނާތުން ވާތަށް ހުރަހަށެވެ.\nފަލަ ގޮހޮރުގެ ތިންވަނަ ބައި: ތިރިއަށްފައިބާ ފަލަ ގޮހޮރު: މިބައި އޮންނާނީ ހަށިގަނޑުގެ ވާތް ފަރާތުގައެވެ.\nފަލަ ގޮހޮރުގެ ހަތަރުވަނަ ބައި: މިއީ އެންމެ ފަހު ބައެވެ. މިބައި އޮންނާނީ ވާތްފަރާތުން ހަށިގަނޑުގެ މެދާއި ކައިރިއަށް ވާގޮތަށެވެ.\nހިޕަޓިކް ފްލެކްޝަރ: މިއީ މައްޗަށްއަރާ ފަލަ ގޮހޮރު އާއި ހުރަސް ފަލަ ގޮހޮރު ގުޅޭ ކަނެވެ.\nސްޕްލީނިކް ފްލެކްޝަރ: މިއީ ހުރަސް ފަލަ ގޮހޮރު އާއި ތިރިއަށްފައިބާ ފަލަ ގޮހޮރު ގުޅޭ ކަނެވެ.\n1 މައްޗަށްއަރާ ފަލަ ގޮހޮރު\n2 ހިޕަޓިކް ފްލެކްޝަރ\n3 ހުރަސް ފަލަ ގޮހޮރު\n4 ސްޕްލީނިކް ފްލެކްޝަރ\n5 ތިރިއަށްފައިބާ ފަލަ ގޮހޮރު\n6 ސިގްމޮއިޑް ގޮހޮރު\nމައްޗަށްއަރާ ފަލަ ގޮހޮރު[އުނިއިތުރު ގެންނަވާ]\nހިޕަޓިކް ފްލެކްޝަރ[އުނިއިތުރު ގެންނަވާ]\nމި މައުޟޫޢާ ގުޅޭ ޚާއްޞަ މަޒުމޫނު: ހިޕަޓިކް ފްލެކްޝަރ\nހުރަސް ފަލަ ގޮހޮރު[އުނިއިތުރު ގެންނަވާ]\nސްޕްލީނިކް ފްލެކްޝަރ[އުނިއިތުރު ގެންނަވާ]\nތިރިއަށްފައިބާ ފަލަ ގޮހޮރު[އުނިއިތުރު ގެންނަވާ]\nސިގްމޮއިޑް ގޮހޮރު[އުނިއިތުރު ގެންނަވާ]\nމި ޞަފްހާ އަށް އެންމެ ފަހުން ބަދަލެއް ގެނެވިފައިވަނީ 20 އޮގަސްޓު 2013، 06:44 ގައެވެ.


އަދި ކިއެއްތަ! އަނިޔާވެރިވީ މީހުން ނުދަނެތިބެ، އެއުރެންގެ އަމިއްލަ އެދުމަށް تبع ވޫއެވެ. ފަހެ اللَّه މަގުފުރައްދަވައިފި މީހަކަށް ތެދުމަގު ދައްކާނީ ކާކުހެއްޔެވެ؟ އަދި އެއުރެންނަށް نصر ދޭނޭ އެއްވެސް ބަޔަކު ނުވެތެވެ.\n3439 30 30 فأقم وجهك للدين حنيفا فطرت الله التي فطر الناس عليها لا تبديل لخلق الله ذلك الدين القيم ولكن أكثر الناس لا يعلمون\nފަހެ، باطل މަގުން އެއްކިބާވެ، حق ގެ މަގަށް تبع ވެގެންވާ حال، ކަލޭގެފާނުގެ މޫނުފުޅު إسلام دين އާ ކުރިމަތި ކުރައްވާށެވެ! އެއީ މީސްތަކުން އެ فطرة އެއްގެ މައްޗަށް އުފެއްދެވި اللَّه ގެ فطرة އެވެ. اللَّه އުފެއްދެވި އުފެއްދެވުމަށް ބަދަލެއް ގެނައުމެއް ނެތެވެ. ސީދާވެގެންވާ دين އަކީ އެއީއެވެ. އެހެނެއްކަމަކު، މީސްތަކުންކުރެ ގިނަމީހުން (އެކަމެއް) ނުދަނެތެވެ.\nއެކަލާނގެއަށް ތިޔަބައިމީހުން توبة ވެ، رجوع ވާ حال ގައެވެ. އަދި އެކަލާނގެއަށް ތިޔަބައިމީހުން تقوى ވެރިވާށެވެ! އަދި ތިޔަބައިމީހުން ނަމާދު قائم ކުރާށެވެ! އަދި مشرك ންގެ ތެރެއިން ތިޔަބައިމީހުން ނުވާށެވެ!\nއެއުރެންގެ دين ބައިބައިކޮށް، ބައިތަކެއް ކަމުގައިވީ މީހުންގެ ތެރެއިން (ތިޔަބައިމީހުން ނުވާށެވެ!) ކޮންމެ ބަޔަކުުމެ އެއުރެންގެ ގާތުގައިވާ ގޮތާމެދު އުފާކޮށްކޮށް ތިބެތެވެ.\nއަދި މީސްތަކުންނަށް ދަތި حال އެއް ޖެހިއްޖެނަމަ، އެއުރެންގެ ވެރި ރަސްކަލާނގެއަށް توبة ވެ، رجوع ވާ حال، دعاء ކުރެތެވެ. ދެން އެއުރެންނަށް އެކަލާނގެ حضرة ން رحمة އެއްގެ ރަހަ ދައްކަވައިފިނަމަ، އެހިނދު އޭގެތެރެއިން ބަޔަކު އެއުރެންގެ ވެރިރަސްކަލާނގެއަށް شريك ކުރެތެވެ.\nއެއުރެންނަށް ތިމަންރަސްކަލާނގެ ދެއްވި نعمة އަށް كافر ވުމަށްޓަކައެވެ. ފަހެ، ތިޔަބައިމީހުން (ދުނިޔޭގައި ވަގުތުކޮޅަކަށް) އަރާމު ލިބިގަންނާށެވެ! ފަހެ، ނިކަންހުރެ ތިޔަބައިމީހުންނަށް (އޭގެ ނަތީޖާ) އެނގޭ ހުށްޓެވެ.\nނުވަތަ ތިމަންރަސްކަލާނގެއަށް އެއުރެން شريك ކުރުމަށް ބުނާ حجّة އެއް ތިމަންރަސްކަލާނގެ އެއުރެންގެ މައްޗަށް ބާވައިލެއްވީ ހެއްޔެވެ؟\nއަދި ތިމަންރަސްކަލާނގެ މީސްތަކުންނަށް رحمة އެއްގެ ރަހަ ދައްކަވައިފިނަމަ، އެއާމެދު އެއުރެން އުފާކުރެތެވެ. އަދި އެއުރެންގެ އަތްތަކުން އިސްކުޅަ ކަންތައްތަކެއްގެ ސަބަބުން، އެއުރެންނަށް ނުބައިކަމެއް ދިމާވެއްޖެނަމަ، އެހިނދު އުންމީދު ކަނޑައިލާ ބަޔަކު ކަމުގައި އެއުރެންވޫއެވެ.\nހަމަކަށަވަރުން، اللَّه، އެކަލާނގެ އިރާދަކުރައްވާ މީހަކަށް رزق ތަނަވަސް ކުރައްވައި، އަދި (އެކަލާނގެ އިރާދަކުރައްވާ މީހަކަށް رزق) ދަތިކުރައްވާކަން އެއުރެން ނުދަންނަނީ ހެއްޔެވެ؟ ހަމަކަށަވަރުން، إيمان ވާ ބަޔަކަށް އެކަމުގައި ހެކިތަކެއްވާކަން ކަށަވަރެވެ.\nފަހެ، ތިމާގެމީހާއަށާއި، مسكين އާ އަށާއި، ދަތުރުވެރިޔާއަށާއި، (މިއިން ކޮންމެ މީހަކަށް) އެމީހެއްގެ حق ދޭށެވެ! اللَّه ގެ وجه ފުޅު އެދިގެން އުޅޭ މީހުންނަށް އެގޮތް ހެޔޮކަން ބޮޑެވެ. އަދި ދިންނަވާނޭ މީހުންނަކީ، ހަމަ އެއުރެންނެވެ.\n0 ... 333.7 334.7 335.7 336.7 337.7 338.7 339.7 340.7 341.7 342.7 344.7 345.7 346.7 347.7 348.7 349.7 350.7 351.7 352.7 ... 623


33 aharuge jail hukum tholhiyah!\nއަދުލްއިންސާފު ގާއިމުކުރުގެ ދާއިރާގެ އިސް ބޭފުޅުން--\n1 ޖޫން 20197ކޮމެންޓް\n33 އަހަރުގެ ޖަލު ހުކުމް "ތޮޅިއަށް"!\nދުވަހެއް ދުވަހަކަށް، ރާއްޖޭގެ ޝަރުއީ ދާއިރާއާމެދު ރައްޔިތުންގެ ހިތްތަކުގައި ޝައްކުތައް ދަނީ އިތުރުވަމުންނެވެ. މިއަދު ވެސް ކޮރަޕްޝަނާއި އިންސާފުން ބޭރުން ހުކުމް ޖަހާވާހަކަ ދައްކާމީހުން މަދެއް ނޫނެވެ.\nދިވެހި ރައްޔިތުން އަބަދުވަސް ގޮވަމުންދަނީ އަދުލްއިންސާފަށެވެ. އިންސާފުވެރިކަމާއެކު މައްސަލަތައް ނިމޭތަން ދެކެން ދިވެހިން ވަރަށް ބޮޑަށް ބޭނުންވެއެވެ.\nމީހުންގެ މައްޗަށް ޒާތީގޮތުން، ނުވަތަ ސިޔާސީ ގޮތުން "ޖައްސާލައިގެން" ކޯޓުތަކުން ހުކުމް ކުރުމަކީ ވަރަށް ދެރަ ވަރުކަމެކެވެ. ޝަރީއަތުގައި ހިނގާ މައްސަލަތަކުގައި ރަނގަޅު، ސާބިތު ހިފޭ ހެކި ހުށަހެޅުމަކީ އެ މައްސަލަ ހުށަހަޅާ ފަރާތުގެ ޒިންމާއެކެވެ. ޖިނާއީ އަދުލްގެ ނިޒާމުގެ ތެރެއިން ޖިނާއި މައްސަލަތަކުގެ ފުރަތަމަ މަރުހަލާގެ ކޯޓަކީ ކްރިމިނަލް ކޯޓެވެ. އެކޯޓުން ކުރި ހުކުމަކީ ނުވަތަ ނިންމި ނިންމުމާމެދު ހިތްހަމަ ނުޖެހޭ ނަމަ ހައިކޯޓުގައި އެމައްސަލައެއް އިސްތިއުނާފް ކުރެވިދާނެ އެވެ. ހައިކޯޓުން ޝަރީއަތް ހިންގުމަށްފަހު ކުރާ ހުކުމަކީ ވެސް ކޮންމެވެސް އެއްފަރާތަކުން ހިތްހަމަ ނުޖެހޭ ކަމެއް އޭގައި އުޅޭނަމަ ސުޕްރީމް ކޯޓަށް އިލްތިމާސްއަށް ހުށަހެޅިދާނެ މައްސަލަތަކެކެވެ.\nމައްސަލަ ސާބިތު ކުރުމަށް ހެއްކާއި ގަރީނާ ހުށަހެޅުމަކީ ދައުވާ ކުރާ ފަރާތުގެ ޒިންމާއެކެވެ. ޖިނާއީ މައްސަލަތަކުގައި ކްރިމިނަލް ކޯޓަށް މައްސަލަ ހުށަހެޅެނީ ދައުލަތަށެވެ. ދައުލަތުގެ ފަރާތުން ދައުވާ ކުރާނީ ޕްރޮސެކިއުޓާ ޖެނަރަލް އެވެ.\nޖިނާއީ އަދުލްގެ ނިޒާމުން ފެންނަމުންދަނީ އެއިރެއްގެ އޮންނަ ސަރުކާރެއް، ނުވަތަ ރައްޔިތުންގެ މަޖިލީހުގެ މެޖޯރިޓީ އޮންނަ ސިޔާސީ ޕާޓީތަކުގެ ކޮންޓްރޯލްގެ ދަށުގައިވާ ދާއިރާއެއްގެ ގޮތުގަ އެވެ. ހަމަ އެކަނި ޖިނާއި އަދުލްގެ ނިޒާމެއް ވެސް ނޫނެވެ. މަދަނީ މައްސަލަތާކައި މުޅި ޝަރުއީ ދާއިރާ އޮތީ އެގޮތަށެވެ. މިއީ ދިވެހި ރައްޔިތުންގެ ވަރަށް ބޮޑަށް ކަންބޮޑުވާ ކަމެކެވެ. ކޮންމެ އިންތިހާބަކާ ދިމާކޮށް ޝަރުއީ ދާއިރާ އިސްލާހު ކުރާ ވާހަކަ ދައްކާތާ މިހާރު 10 އަހަރަށް ވުރެ ގިނަ ދުވަސްވީ އެވެ. ވީކަމެއް "ހަރާމެވެ." ހައްތަހާ ދަނީ ބޮއްސުން ލަމުންނެވެ.\nޝަރުއީ ދާއިރާ ބޮއްސުންލާފައި ވާތީ، ރައްޔިތުންގެ ހައްގުތަކާއި ދައުލަތަށް ބޮޑެތި އަދަދުތަކުން ފައިސާގެ ގެއްލުންތައް އިންތިހާއަށް ދަނީ ވަމުންނެވެ. ހާއްސަކޮށް، ސީދާ ދައުލަތުން ރައްޔިތުންގެ ހައްގުތަކަށް އަރާގަންނަނީ އެވެ.\nޝަރުއީ ކޯޓުގައި، ޝަރީއަތުގެ މަޖިލީހުގައި ވެސް ދައުލަތުން "އެކައްޗެއް" ނުކިޔަ އެވެ. ދެފަހަރު ދެގޮތަށް ވާހަކަ ދައްކާތަން ފެންނަނީ މަދެއްކޮށެއް ނޫނެވެ. އޭގެ ހުރިހާ ގެއްލުމެއް ލިބެނީ ދިވެހި ރައްޔިތުންނަށެވެ. ފަނޑިޔާރުންނާއި ޕްރޮސެކިއުޓާ ޖެނަރަލް އަދި އެޓަނީ ޖެރަނަލް އިންނަވާނީ ބޮޑު މުސާރަ ނަންގަވައިގެން މަގާމު ދިފާއު ކުރެއްވުމުގަ އެވެ. ސަރުކާރު ބަދަލުވާއިރަށް، ޝަރުއީ ކޯޓުގައި ހިނގަމުންދާ މައްސަލައިގައި ދައުލަތުން ކުރިން ދެއްކި ވާހަކަތައް ބަދަލުކޮށް، "ކޮޅު ބަދަލު" ކުރުމަކީ ވަރަށް ބޮޑު މައްސަލައެކެވެ.\nކޮންމެ ގޮތެއްވިޔަސް އިނގޭ އެއްޗަކީ ރައީސް އަބްދުﷲ ޔާމީންގެ ވެރިކަމުގައި މޯލްޑިވްސް މާކެޓިން އެންޑް ޕަބްލިކް ރިލޭޝަންސް ކޯޕަރޭޝަން (އެމްއެމްޕީއާރުސީ)ގެ ތެރެއިން ބޮޑެތި އަދަދުތަކުން ދިވެހި ރައްޔިތުންގެ ހަރުމުދާ ވިއްކައިގެން ދިވެހި ރައްޔިތުންގެ ފައިސާއަށް ހިޔާނާތްތެރިވެފައިވާ ކަމެވެ. އެކަން ކުރީ ސަރުކާރާއި ދައުލަތުގެ ކަމާބެހޭ މުއައްސަސާތަކާއި ގުޅިގެންނެވެ. އެތަން ތަނުގެ ވެރިންނަކީ ކޮބައިކަން ދިވެހި ރައްޔިތުންނަކަށް ނޯޅެއެވެ. ޒިންމާ ނަގަންޖޭ މީހުންވެސް ޝަރުއީ ކޯޓަށް ނޭނގުނަސް ދިވެހި ރައްޔިތުންނަށް އެނގެ އެވެ.\nހަމައެކަނި އެމްއެމްޕީއާރްސީން 1.22 ބިލިއަން ރުފިޔާގެ ހިޔާނާތް ހިންގިއިރު، އެއީ ރައީސް ޔާމީންގެ ސަރުކާރުން ހިންގި ކޮރަޕްޝަނާއި ހިޔާނާތުގެ ކުޑަ ވަރެކެވެ. ފެނަކަ ކޯޕަރޭޝަނުގައިވެސް ބޮޑެތި ކޮރަޕްޝަނާއި ހިޔާނާތުގެ މައްސަލަތައް ފުނި ޖެހިފައިވީއިރު، ދައުލަތަށް ވަނީ ބޮޑެތި ގެއްލުންތައް ވެފަ އެވެ.\nދަރުމަވަންތަ ހޮސްޕިޓަލެއްގެ ނަމުގައި 25 ބުރީގެ އިމާރާތެއް އަޅައިގެން ހިނގި ޖަރީމާތައް ވެސް ތަހުގީގު ކުރެވި، ޝަރީއަތަށް ގެންނަން ޖެހެއެވެ. ސަރުކާރުގެ ކުންފުނިތައް މެދުވެރިކޮށް، ހިނގާފައިވާ ޖަރީމާތައް ވެސް ތަހުގީގުކޮށް ޝަރީއަތް ކުރެވެންޖެހެ އެވެ. މޯލްޑިވް ގޭސްއިން ހައެއްކަ މިލިއަން ރުފިޔާ ހަރަދުކޮށްގެން މައިންބަފައިންގެ ހަދާނުގައި މިސްކިތް އެޅިއިރު، މި ހުންނަނީކީ ނުބަލާ ދޫކޮށްލާވަރުގެ ކުދިކުދި މައްސަލަތަކެއް ނޫނެވެ.\nއެމްއެމްޕީއާރުސީގެ ހިޔާނާތުގެ މައްސަލާގައި ތުހުމަތު ކުރެވޭ ކުރީގެ ނައިބު ރައީސް އަހުމަދު އަދީބުގެ މައްޗަށް ކުރިން ކޮށްފައިވާ 33 އަހަރުގެ ޖަލު ހުކުމްތައް ކުޑަ ދުވަސްކޮޅެއްގެ ތެރޭގައި މިވަނީ ބާތިލުކޮށް، މިނިވަންވެފަ އެވެ. އަދީބު މިނިވަންވީއިރު، އޭނާގެ މައްޗަށް ތަފާތު އެކިއެކި މައްސަލަތަކުގެ ތުހުމަތުތައް ކުރެވިފައިވެއެވެ. ރައީސް ޔާމީންގެ ސަރުކާރުން "ހާލިދުބުނު ވަލީދު" ފަދަ ބޭފުޅެއްގެ ގޮތުގައި ސިފަކުރެއްވި، އަދި ފަހުން އަދީބުގެ މައްޗަށް ބޮޑެތި ތުހުމަތުތަކެއް ކުރެވި، ސަރުކާރުން ބޮޑު "ހާއިނެއްގެ" ގޮތުގައި ފަހުން ލޭބަލްކުރިއިރު، ދައުލަތުގެ "ސްޓޭންޑް" ސަރުކާރުގެ ސްޓޭންޑާއި ތަފާތެއް ނޫނެވެ.\nސަރުކާރުގެ އެންމެ ނުފޫޒު ގަދަ ފޮނަދޫ ދާއިރާގެ ކުރީގެ މެމްބަރު އަދި ޕީޕީއެމްގެ ކުރީގެ ނައިބު ރައީސް އަބްދުއްރަހީމް އަބްދުﷲ، އަދުރޭމެން ފަދަ ބޭފުޅުން ނޫސްވެރިން އެއްކޮށްލާފައި "ތިމަންނާމެން އަތުގައި ހެކި އެބަހުއްޓޭ" ވިދާޅުވެއްޖެނަމަ، ދައުލަތުން ވެސް އެއީ ތެދެއްކަމަށް ގަބޫލުކުރާތަން އާދެ އެވެ. ދައުލަތަށް ހެކި ނުލިބެނީސް، ދައުލަތުން ދައުވާކުރި ދުވަސް އަދި ހަނދާންނެތޭހާ ދުވަހެއް ނުވެއެވެ. އަދުލްއިންސާފު އޮތީ އޮތްތާނގަ އެވެ. ބަދަލުވީ ރައީސުލްޖުމްހޫރިއްޔާގެ މަގާމެވެ. ފަނޑިޔާރުންނާއި ޝަރުއީ ދާއިރާގެ އެންމެހައި ފަރާތްތައް އިސްލާހުކޮށްގެން ނޫން ގޮތަކަށް މިގައުމަށް ހަމަޖެހުމުގެ ނޭވާއެއް ލެވެން ނެތެވެ.\nއަދީބުގެ ޝަރީއަތް އަދުލުއިންސާފު\nއަދިވެސް ކޯޓުތަކުގަތިބި ފަނޑިޔާރުން ދިފާއުވުމުގެ ވާހަކަ ލަދެއްނެތި އެތިބަދައްކަނީއެވެ. ތިމާގެ ނުވަތަ އަނބިމީހާގެ އެކައުންޓަށް ފައިސާ ޖަމާކޮށް އެކަންފަޅާއެރީމަ އެބުނަނީ ހައްޤުފައިސާއޭ. ނިކަންފުއްޕާފަ އެފައިސާ ހައްޤު ނުވަތަ ހަލާލުވިގޮތް ރައްޔިތުންނަށް ކިޔާލަދީބަލާށެވެ. ފަނޑިޔާރުކަމަށް އައިއިރު އަތުގަ މުކޮސްވެސްނެތް ވިޔަފާރިއެއްނުކުރާ މީހަކު އެވަރުގެ އަދަދެއްގެ ފައިސާއެއް ކުއްލިއަކަށް ހޯދިގޮތެއް ނިކަން ބުނެލަދީބަލާށެވެ.\nއެއްވެރިކަމުގައި ޖަލުގައި ހުންނަ މީހާ ވެރިކަންބދަލުވާއިރަށް އެބަ މިނިވަންވޭ މިވާ ނުވާ ބަލާދީބަލަ..\nވަކަރު ގަނޑާ މާވަޑިޔާ ހިތެކެވެ. ނިޔާއާ ފަޑިޔާރާ ހިތެކެވެ. އެއީ މިގައުމުގެ ހާލަތެވެ.\nތިޔަ ކޯޓުތަކުގެ ފެންވަރު ތިއައެގެނީ. ނަޒާހަތްތެރިކަމާއި އަދުލު އިންސާފު ހުރީ އެއްމެމަތީ ދަރަޖާގައި ސަދޫމުގެ ކޯޓުތަކުގެ ފެންވަރަށް ވުރެ މަތީގައި... މިއޮތީވާ ޤައުމެއް...


ބޮލީވުޑްގެ އެކްޓަރު އަލީ ފަޒަލް މުހިއްމު ރޯލެއް ކުޅެފައިވާ ހޮލީވުޑްގެ ފިލްމު "ޑެތު އޮން ދަ ނައިލް" ގެ ޓްރެއިލާ ދައްކާލައިފި އެވެ.\nމި ފިލްމަކީ އަލީގެ ތިން ވަނަ ހޮލީވުޑް ޕްރޮޖެކްޓެވެ. އޭނާ ކުރިން ވަނީ "ފާސްޓް އެންޑް ފިއުރިއަސް 7" އާއި "ވިކްޓޯރިއާ އެންޑް އަބްދުލް" ގައި ވެސް މަސައްކަތްކޮށްފަ އެވެ.\nއަންނަ އޮކްޓޯބަރު މަހުގެ 23 ގައި ސިނަމާތަކަށް ގެންނަން ތާވަލުކޮށްފައިވާ "ޑެތު އޮން ދަ ނައިލް" ގެ ކާސްޓުންގެ ތެރޭގައި ގަލް ގެޑޯ، އާމީ ހެމާ، ރަސަލް ބްރޭންޑް އަދި ލެޓީޓިއާ ރައިޓް ފަދަ ތަރިން ހިމެނެ އެވެ. މި މިސްޓްރީ ތުރިލާ ޑައިރެކްޓްކޮށްފައި ވަނީ ކެނެތު ބްރަނާ އެވެ.\n"ފުކްރޭ" ފްރެންޗައިޒްގެ ބަތަލު އަލީ އެންމެ ފަހުން ފެނިފައި ވަނީ މިދިޔަ އަހަރުގެ ފަހުކޮޅު ނެޓްފްލިކްސް އިން ސްޓްރީމްކުރި ކޮމެޑީ ފިލްމު "ހައުސް އެރެސްޓް" އިންނެވެ.\nMURDER WAS JUST THE BEGINNING! Hadablast working with this wonderful bunch .. #deathonthenile Quite the journey .. here’sapeak of the 1st trailer for Death On The Nile , in theatres this October 23. @DOTNMovie @20thcentury pic.twitter.com/Zw2SlbWKD8\n— Ali Fazal M / میر علی فضل / अली (@alifazal9) August 19, 2020\n"ޑެތު އޮން ދަ ނައިލް" ރިލީޒްކުރަން ތައްޔާރުވަމުން އަންނަ އިރު އަލީ އާއި ބަތަލާ ރިޗާ ޗައްޑާގެ ކައިވެނި މިހާރު ވަނީ އަންނަ އަހަރަށް ފަސްކޮށްފަ އެވެ. ދެ ތަރިން ކުރިން ކައިވެނިކުރަން ރޭވީ މިދިޔަ އެޕްރީލް މަހުގެ ތެރޭގަ އެވެ. އެކަމަކު ކޮވިޑް-19އާ ހެދި އެކަން ފަސްކުރަން ޖެހުނީ އެވެ.\nއަރުޖުން އާއި ރަކުލްގެ ފިލްމުގެ ޝޫޓިން ފަށަނީ\nކޮވިޑް-19އާ ހެދި ޝޫޓިން ހުއްޓިފައި އޮތް އަރުޖުން ކަޕޫރާއި ރަކުލް ޕުރީތު ސިންގްގެ ފިލްމުގެ ޝޫޓިން އަލުން މި މަހުގެ 25 ގައި ފަށަން ނިންމައިފި އެވެ.\nFILMING RESUMES... #ArjunKapoor and #RakulPreetSingh starrer -across-border love story - to resume shoot from 25 Aug 2020... Will havea10-day shoot in the current schedule, followed bya4-day shoot in Sept-end 2020... The film - not titled yet - is directed by Kaashvie Nair. pic.twitter.com/jBpNxGu0vc\n— taran adarsh (@taran_adarsh) August 20, 2020\nނަން އަދި އިއުލާން ނުކުރާ މި ފިލްމަކީ ކްރޮސް-ބޯޑާ ލަވްސްޓޯރީއެކެވެ. ފިލްމުގެ ޑައިރެކްޓަރަކީ އަލަށް ޑައިރެކްޝަނަށް ނުކުތް ކާޝިވީ ނައިރެވެ. އޭނާގެ އަލަތު ފިލްމުން އަރުޖުން އާއި ރަކުލް އެކީގައި ފެނުންވެގެން ދާނީ އެ ޖޯޑު އެކީގައި ފިލްމަކުން ފެންނާނެ ފުރަތަމަ ފަހަރަށެވެ.\nއަރުޖުން އެންމެ ފަހުން ފެނިފައި ވަނީ މިދިޔަ ޑިސެމްބަރުގައި ރިލީޒްކުރި "ޕާނިޕަތު" އިންނެވެ. ރަކުލް މިދިޔަ އަހަރު ފެނިގެން ދިޔަ ހިންދީ ފިލްމުތަކުގެ ތެރޭގައި "ޝިމްލާ މިރްޗީ" އާއި "ދޭ ދޭ ޕިޔާރު ދޭ" އަދި "މަރުޖާވާ" ހިމެނެ އެވެ.\n"ސަޅަކް 2" ގެ އިތުރު ލަވައެއް\nމި މަހުގެ 28 ގައި ޑިޒްނީ ޕްލަސް ހޮޓްސްޓާ އިން ޕްރިމިއާކުރަން ހަމަޖެހިފައިވާ ފިލްމު "ސަޅަކް 2" ގެ އިތުރު ލަވައެއް އަނެއްކާ ވެސް ދައްކާލައިފި އެވެ.\nJind yaar paas, jind paas yaar\nIshq kataari rok naa paaye koi bhi dhaal. Ishq Kamaal..\nVideo Out Now https://t.co/kKamIi2Bke#IshqKamaal #Sadak2\n#AdityaRoyKapur @duttsanjay @poojab1972 @maheshnbhatt @gulshangroverGG @makaranddeshpa6 @Jisshusengupta @wrkprint pic.twitter.com/mehvYnUwxO\n— Alia Bhatt (@aliaa08) August 19, 2020\nމަހޭޝް ބަޓް ޑައިރެކްޓްކޮށްފައިވާ ފިލްމުގެ ލަވަތަކުގެ ތެރެއިން ބެލުންތެރިންނަށް ދޫކޮށްލި ދެވަނަ ލަވަ އަކީ "އިޝްގް ކަމާލް" އެވެ. މި ލަވައިގެ މިއުޒިކް ސުނިލްޖީތު ހަދާފައިވާ އިރު ލަވަ ކިޔާފައި ވަނީ ޖާވިދު އަލީ އެވެ. ޅެން ލިޔުނީ ސުނިލްޖީތާއި ޝާލޫ ވައިޝް އެވެ.\n"ސަޅަކް 2" އަކީ މަހޭޝް 1991 ގައި ގެނެސްދިން "ސަޅަކް" ގެ ސީކްއެލްއެކެވެ. އެ ފިލްމުގެ ލީޑް ރޯލް ކުޅުނު ސަންޖޭ ދަތާއި ޕޫޖާ ބަޓާ އެކު، ސީކްއެލް އިން އާލިއާ ބަޓާއި އަދިތިޔާ ރޯއި ކަޕޫރް ވެސް ފެނިގެންދާނެ އެވެ.\n"ދަ ވައިފް" ގެ ޝޫޓިން އަލުން ފަށައިފި\nޓީވީ ސިލްސިލާތަކުން މަޝްހޫރުކަން ހޯދުމަށް ފަހު، ފަހުން ބޮލީވުޑްގެ ފިލްމުތައް ކަމަށްވާ "ޚާމޯޝިޔާ" އާއި "ވަޖާ ތުމް ހޯ" ފަދަ ފިލްމުތައް ކުޅުނު ގުރުމީތު ޗައުދަރީގެ ފިލްމު "ދަ ވައިފް" ގެ ޝޫޓިން އަލުން ފަށައިފި އެވެ.\nShe won't let you go. #TheWife - Till Death Do Us Part, our next production, an urban horror.\nWe resumed shooting at our Jaipur studio, adhering to all Govt-mandated safety guidelines.#BackInAction@gurruchoudhary #SayaniDatta #SarmadKhan pic.twitter.com/9lJsw7rBw3\n— Zee Studios (@ZeeStudios_) August 19, 2020\nއިންޑިއާގެ ލޮކްޑައުންގެ ކުރިން ޝޫޓިން ފަށާފައި އޮތް މި ފިލްމުގެ މަސައްކަތް ހުއްޓުމަކަށް އައި އިރު، ޝޫޓިންގެ ބާކީ އަދި 40 ޕަސަންޓް އެބައޮތެވެ. ޒީ ސްޓޫޑިއޯސް އިން ހަދާ ފިލްމުގައި ގުރުމީތާ އެކު ބަތަލާގެ ރޯލުން ފެނިގެންދާނީ ސަޔާނީ ދައްތާ އެވެ.\nބިރުވެރި ވާހަކައަކަށް ހަދާ "ދަ ވައިފް" ގެ ޑައިރެކްޓަރަކީ ސަރުމަދު ޚާނެވެ.\nބޮލީވުޑް ޕޫޖާ ބަޓް ޓްރެއިލާ ސަންޖޭ ދަތު ބޮލީވުޑް ފިލްމު ސްޓްރީމިން ޓީވީ


Jinsee Goanaage massalathah nubeli rayyithun goiy husvejje\nޖިންސީ ގޯނާގެ މައްސަލަތައް ނުބެލި ރައްޔިތުން ގޮތް ހުސްވެއްޖެ!\n21 އޭޕްރީލް 2021 - 11:08:57\nދޭތެރެ ދޭތެރެއިން ކޮންމެވެސް ކުއްޖަކަށް ނުވަތަ މީހަކަށް ޖިންސީގޯނާ އެއް ކުރި ވާހަކައެއް އަޑުއިވޭނެއެވެ. ނަމަވެސްގިނަ ފަހަރަށްމި މައްސަލަތަކުގައި އިންސާފު ނުލިބޭ ކަމީ އަހަރެމެންގެ މި މުޖުތަމައިން ގިނަފަހަރު ކަންވާގޮތެވެ.\nމީގެ ތިން ވަރަކަށް ދުވަސް ކުރިން ނޫސްތަކުގެ ފަލަ ސުރުހީގައި އުޅުނީ މާލޭގައި އަންހެނަކު ރޭޕް ކުރި މައްސަލައެއްގައި ދެ މީހަކު ހައްޔަރު ކުރި ވާހަކައެވެ. 18 އަހަރުގެ ދިވެހި ފިރިހެނަކާއި، 23 އަހަރުގެ ދިވެހި ފިރިހެނެއް މި މައްސަލައިގައި ހައްޔަރު ކުރި އިރު، މިމައްސަލައާއި ގުޅިގެން އިވިގެން ދިޔައީ ކަންބޮޑުވާން ޖެހޭ ވަރުގެ ވާހަކަތަކެކެވެ.\nއެގޮތުން މަންޒަރު ދުށް މީހެއްގެ ދުލުން ކަން ހިނގި ގޮތް ރާއްޖޭގެ ނޫހަކުން ގެނެސްދީފައިވެއެވެ. އެ މީހާ ކިޔައިދިން ގޮތުން، ރޭޕްގެ ޝިކާރައަކަށްވީ އަންހެންމީހާ ރޭޕް ކޮށްފައިވަނީ، އޭނާ ހިނގާފައި ދަނިކޮށް، ދެމީހުންވެގެން އޭނާ ގަދަކަމުން އުފުލައިގެން ކައިރި ގެއަކަށް ވެއްދުމަށް ފަހު އެވެ. މިއީ ރޯދަ ވީއްލުމަށްފަހު، މީހުން ނަމާދަށް ގޮސް، ނަމާދު ކުރަން ތިބޭ ގަޑީ ހިނގި ކަމެކެވެ. އެވެސް މިސްކިތެއްގެ ކައިރީގައެވެ.\nއަންހެން މީހާ އެހީއަކަށް އެދި އާދޭސްކުރި އިރު، އޭނާއަށް އެހީވާނެ މީހެއް ނުވުމީ އެތައް އަންހެނުންނެއް ކަންބޮޑުވުން ފާޅުކުރަމުން ދިޔަކަމެކެވެ. އެތައް އާންމުންނަކާ ފުލުހުންވެސް އުޅުނު ސަރަހައްދަކުން އަންހެނަކާ ފޮށި، އެ އަންހެން މީހާ އުފުލާލައިގެން ގެންދިޔަތާ މާ ފަހުން އެ އަންހެން މީހާ ސަލާމަތް ކުރުމަށް ނުވަތަ ކަންވީ ގޮތް ބަލަން މީހުން އުޅުމަކީ ގައިމު އެތައް އަންހެނުންނެއް އެކަމާ ކަންބޮޑުވާނެ ކަމެކެވެ.\nމިހާރު މިއޮތީ އަނެއް ވާހަކައެވެ. އެއީ ފިޝަރީޒް މިނިސްޓްރީގެ ކޮމިއުނިކޭޝަން ޑިރެކްޓަރެއްގެ މަގާމުގައި ހުއްޓާ، ކުޑަކުދިންނަށާއި ޒުވާން އަންހެން ކުދިންތަކަކަށް ޖިންސީ ގޯނާ ކުރި ކަމުގެ ތުހުމަތުގައި މަގާމުން ސަސްޕެންޑު ކުރި އަހުމަދު ފަޒީލްގެ މައްސަލައެވެ. މި މައްސަލައިގައިވެސް އެތައް އަންހެނުންނެއް އަދި އަންހެން ކުދިންނެއް ވަނީ އެމީހުންނަށް ތަޖުރިބާ ކުރަން ޖެހުނު ކަންތައްތައް ފުލުހުންނާ ހިއްސާ ކޮށްފައެވެ.\nނަމަވެސް މައްސަލަ ފައިލްކުރެވިގެން ދިޔައީ، މި މައްސަލައިގައި ޖިނާއީ ދައުވާއެއްކޮށް، ކުށް ސާބިތު ކުރެވޭނެ ވަރަށް ހެއްކާއި ގަރީނާ ލިބިފައި ނުވާތީ ކަމަށް ފުލުހުން ވަނީ ބުނެފައެވެ. އޭނާގެ ސަސްޕެންޝަނާ މެދު ރައީސް އޮފީހުން ވަކި ގޮތެއް އަދި ނިންމާފައި ނުވި ނަމަވެސް، މިމައްސަލަ ކޯޓާ ހަމައަށް ނުދިއުން ވެގެން ދިޔައީއެތައް އަންހެން ކުދިންނަަކަށް މާޔޫސްކަން ގެނުވި ކަމަކަށެވެ.\nދެން އޮތީ ރާއްޖެ ޒިޔާރަތް ކުރި އިޓަލީގެ ފަތުރުވެރިއެއްގެ ވާހަކައެވެ. އުމުރުން 17 އަހަރުގެ މި އަންހެން ކުއްޖާ ރާއްޖޭގެ ރިސޯޓެއްގައި ޗުއްޓީ ހޭދަކުރަމުން ދިޔަ ދުވަސްވަރު، އޭނާ އަމިއްލަ ކޮޓަރީގައި ހުއްޓާ އޭނާއަށް ޖިންސީ ގޯނާ ކުރި ކަމަށް ބުނާ މައްސަލައެކެވެ. މި މައްސަލައިގައި ތުހުމަތު ކުރެވޭ މުހައްމަދު ހަންނާދު ކޯޓު އަމުރެއްގެ ދަށުން ހައްޔަރު ކުރީ މުޖުތަމައުގައި ހިމެނޭ ކުދިންގެ ސަލާމަތަށް ނުރައްކަލެއް ކުރިމަތިވެ، އޭނާގެ ފަރާތުން އެފަދަ އަމަލެއް ތަކުރާރުވެދާނެ ކަމަށް ބުނެއެވެ. އެގޮތުން ކޯޓުން ވަނީ ޝަރީއަތުގެ މަރުހަލާ ނިމެންދެން އޭނާ ބަންދު ކޮށްފައެވެ.\nނަމަވެސް މި މައްސަލައިގައި ހައިކޯޓުން ވަނީ ދަށު ކޯޓުގެ ނިންމުން ރަނގަޅު ނޫން ކަމަށް ނިންމާފައެވެ. ހަންނާދުގެ ބަންދާއި ގުޅިގެން ކުރިއަށް ދިޔަ މި މައްސަލައިގެ ޝަރީއަތުގައި މައްސަލަ ބެއްލެވި ތިން ފަނޑިޔާރުންގެ އިއްތިފާގުން ވަނީ ދަށު ކޯޓުގެ ހުކުމަކީ ގާނޫނާއި އެއްގޮތަށް ނިންމާފައިވާ ނިންމުމެއް ނޫން ކަމަށް ބުނެ ހުކުމް ކޮށްފައެވެ.\nމިފަދަ އެތައް މައްސަލައެއް އަދިވެސް އެބަހުއްޓެވެ. ގައިމުވެސް މަޑުއްވަރީ ރޭޕް ކޭސް އެންމެންގެ ހަނދާނުގައި ހުންނާނެ ކަމެކެވެ. މީގެ އިތުރުން މީގެ އަހަރެއް ވަރު ކުރިން ތިލަވި ކަނޑުހުޅުދޫ ރޭޕް ކޭސްއަކީ ވެސް ހަނދާނުން ނުނެތޭ ވަރުގެ ބޮޑު މައްސަލައެކެވެ.\nމިފަދަ އެތައް މައްސަލަތަކެއް ހުރި އިރު، ޓުވިޓާގައި އަޑުގަދަ ކޮށްގެން ނޫނީ މައްސަލައެއް ހިނގާތަން ނުފެންނަ ކަމީ ހިތާމަވެރި ކަމެކެވެ. ގިނަ މީހުންވަނީ ޝަރުއީ ދާއިރާއަށް ބަރޯސާ ވެވެން ނެތް ކަމަށާއި، އިންސާފަކީ އުއްމީދު ކުރެވޭ އެއްޗެއް ނޫން ކަމަށް ބުނެ މިހާރުވެސް ހިތްވަރު އެލުވާލާފައެވެ. ޖިންސީ އެކިއަނިޔާތަކުގެ ޝިކާރައަކަށްވެފައިވާ އެތައް އަންހެން ދަރިންނެއް މައްސަލަ ހުށަނާޅަން އެތިބެނީ، އާހިރުގައި ހުރިހާ ދެރައެއް ލިބެނީ އަނިޔާ ލިބުން މީހާއަށް ކަމަށް ވާތީއެވެ.\nގައިމު ޖިންސީ ފުރައްސާރައިގެ އެތައް މައްސަލައެއްގައި ދައުވާ ކުރެވޭ "ހައި ޕްރޮފައިލް" މީހަކަށް ގައުމުން "ފިލައިގެން" ދިއުމުގެ ފުރުސަތު ދެވޭ އިރު، ދެން ހުރި ކޭސްތަކުގައި އިންސާފު ލިބޭނެއޭ ބުނުމުގެ ޖާގައެއް އޮތް ކަމަށް ގަބޫލެއް ނުކުރެވެއެވެ. އަނިޔާ ލިބިފައިވާ އެތައް ބައެއް މިހާރުވެސް އެތިބީ ގޮތް ހުސްވެފައެވެ. ގައިމު އެންމެ ފަހުން ހިނގި ހާދިސާ އާއި ގުޅިގެން އެކަނިވެސް ރޭނގަޑު މަގުމައްޗަށް ނިކުންނަށް ނުކެރުމީ ސިސްޓަމްތައް ފެއިލް ވެފައިވާކަން މާ ރަނގަޅާށްވެސް ފެންނަ ކަމެކެވެ. ގައިމު މި އެދެނީ ވަރަށް ކުޑަ ކަމަކުއެވެ. އެއީ ތިމާގެ އަމިއްލަ ރައްކާތެރިކަމެވެ. ގައިމު މިއީ ކޮންމެ މީހަކަށްވެސް ހައްގު އެއްޗެކެވެ.\nރޭޕުޖިންސީ ގޯނާޖިންސީ ފުރަސާރަ


އެމެރިކާއަށް އެތެރެވާ މީހުން ކަރަންޓީނުވާންޖެހޭ އުސޫލާއިމެދު ހިތްހަމަނުޖެހުން އެމެރިކާއަށް އެތެރެވާ މީހުން ކަރަންޓީނުވާންޖެހޭ އުސޫލާއިމެދު ހިތްހަމަނުޖެހުން\nއެމެރިކާގެ 46 ވަނަ ރައީސް ޖޯ ބައިޑަން މަޤާމުގެ ހުވާކުރެއްވުމުގެ ރަސްމިއްޔާތުގެ ތެރެއިން .- ފޮޓޯ: ރޮއިޓަރސް\nބޭރު ޤައުމުތަކުން އެމެރިކާއަށް ދަތުރުކުރާ ފަރާތްތަކުން ކަރަންޓީނުވާން ޖެހޭނެކަމަށް އެމެރިކާގެ އައު ރައީސް ޖޯ ބައިޑަން ނިންމެވުމާއެކު އެމެރިކާގެ ޓްރެވެލް އިންޑަސްޓްރީ ތަމްޞީލުކުރާ ޖަމުޢިއްޔާތަކުން ކަންބޮޑުވުން ފައުޅުކޮށްފިއެވެ.\nޖަނަވަރީ މަހުގެ 21ވަނަ ދުވަހުގައި ރައީސް ބައިޑަންވަނީ ބޭރު ޤައުމުތަކުން ވައިގެ މަގުން އެމެރިކާއަށް އެތެރެވާ ފަރާތްތަކުން ކަރަންޓީނުވާން ޖެހޭނެކަމަށް އަންގާ، ރިޔާސީ އަމުރެއް ނެރުއްވާފައެވެ. އޭގެ އިތުރުން ބައިޑަންގެ ސަރުކާރުންވަނީ އެމެރިކާއަށް އެތެރެވާ މީހުންގެ ތެރެއިން އުމުރުން ދެ އަހަރުން މަތީގެ ހުރިހާ ފަރާތްތައް ދަތުރު ފެށި ތާރީޚުގެ ކުރިން ތިން ދުވަހުގެ ތެރޭގައި ހަދާފައިވާ ނެގެޓިވް ޕީސީއާރު ޓެސްޓެއް ހުށަހަޅަންޖެހޭގޮތަށްވެސް ނިންމައިފައެވެ. އެ ނިންމުމާއި އެއްގޮތަށް ޢަމަލުކުރަން ފަށާނީ ޖަނަވަރީ މަހުގެ 26ވަނަ ދުވަހުން ފެށިގެންނެވެ.\nއެމެރިކާގެ ސެންޓަރ ފޮރ ޑިޒީސް ކޮންޓްރީލް އެންޑް ޕްރިވެންޝަން (ސީޑީސީ)އިންވަނީ ކޯވިޑް-19އަށް ތަހުލީލުކުރުމަށް ފަހުގައި އެމެރިކާއަށް ދަތުރުކުރާ ފަރާތްތަކުންވެސް ހަތް ދުވަހުގެ މުއްދަތައް ކަރަންޓީނުވުމަށް ލަފާދޭކަމަށް ބުނެފައެވެ.\nހޮޓާތަކާއި އެއާލައިނުތަކާއި ފަތުރުވެރިން ގެންނަ އޭޖެންސީތައްފަދަ ކުންފުނިތައް ތަމްސީލުކުރާ ޔޫއެސް ޓްރެވެލް އެސޯސިއޭޝަނުން ބުނީ ކޯވިޑް-19 ޖެހިފައި ނުވާކަން ޔަޤީންކޮށްދޭ ނެގެޓިވް ޓެސްޓެއް އޮތުމުގެ ބޭނުމަކީ ކަރަންޓީނުވާން ނުޖެހޭނެ ގޮތް މަގުފަހިކުރުންކަމަށެވެ. އެމެރިކާއަށް އަންނަ ފަރާތްތައް ކަރަންޓީނު ކުރާނަމަ އެއީ ތަންފީޒުކުރަން އުނދަގޫވާނެ ފިޔަވަޅެއްކަމުގައި އެ އެސޯސިއޭޝަނުން ފާހަގަކުރިއެވެ.\nއެމެރިކާގެ އެއާލައިނުތައް ތަމްސީލުކުރާ އެއާލައިންސް ފޮރ އެމެރިކާއިން ބުނީ އެކަށީގެންވާ ގޮތަކަށް ތަހުލީލުކޮށްގެން އެކަނިވެސް ކަރަންޓީނު ނުވެ ދަތުރުފަތުރުކުރެވިދާނެކަން ވައިޓްހައުސުން ބަލައިގަންނާނެކަމަށް އުންމީދުކުރާކަމަށެވެ. އެ ފަރާތުންވެސްވަނީ ކަރަންޓީނުވާންޖެހޭ ގޮތަށް ޤާއިމްކޮށްފައިވާ ޤަވާއިދުތަކަކީ ތަންފީޒުކުރުމަށް އުނދަގޫ އަދި ގިނަ ފަހަރަށް އޭގެ މާ ބޮޑު ފައިދާއެއް ނެތް ޤަވާއިދުތަކެއްކަމަށް ފާހަގަކޮށްފައެވެ.\nބައިޑަންވަނީ އެއް ސްޓޭޓުން އަނެއް ސްޓޭޓަށް ރޭލާއި ބަހާއި މަތިންދާބޯޓުގެ މަގުން ދަތުރުކުރުމުގައި މާސްކު ބޭނުންކުރުން މަޖުބޫރުކުރުމަށް ސަރުކާރުގެ ކަމާއިބެހޭ އިދާރާތަކަށް އަންގަވާފައެވެ. އަދި އެތެރޭގެ ދަތުރުފަތުރާއިގުޅޭ އާންމު ޞިއްޙަތާއިބެހޭ ޚާއްޞަ ޤަވާއިދުތައް ހެދުމަށްވެސްވަނީ އަންގަވާފައެވެ. ސަރުކާރުގެ އޮފިޝަލުން ބުނީ އޭގެ ތެރޭގައި އެތެރޭގެ ދަތުރުރައް ކުރުމުގެ ކުރިން ހަދާފައިވާ ނެގެޓިވް ކޯވިޑް-19 ޓެސްޓެއް އޮތުން މަޖުބޫރުކުރުން ހިމެނެނުން އެކަށީގެންވާކަމަށެވެ. ޔޫއެސް ޓްރޭވެލް އެސޯސިއޭޝަންގެ ޗީފް އެގްޒެކެޓިވް ރޯޖާ ޑައު ވިދާޅުވީ އެތެރޭގެ ދަތުރުތައް ކުރުމުގެ ކުރިން ކޯވިޑް-19އަށް ނެގެޓިވް ޓެސްޓު ނަތީޖާއެއް އޮތުން މަޖުބޫރުކުރުމަކީ ދެމެހެއްޓެނެވި ގޮތެއްގައި ކުރެވޭނެ މަސައްކަތެއްކަމަށް ޤަބޫލުކުރައްވާކަމަށެވެ.\nބައިޑަންގެ ސަރުކާރުންވަނީ ބުރެޒިލާއި ވިލާތުގެ ގިނަ ސަރަޙައްދުތަކަށް ފަހުގެ ތާރީޚެއްގައި ދަތުރުކޮށްފައިވާ ފަރާތްތަކަށް އެމެރިކާއަށް އެތެރެނުވެވޭގޮތް އަލުން ހެދުމަށް ރާވަމުންދާކަމަށް ބުނެފައެވެ. އެފަދަ ފަރާތްތަކަށް އެމެރިކާއަށް އެތެރެ ނުވެވޭގޮތަށް އޮތް ޤަވާއިދު ކުރީގެ ރައީސް ޑޮނަލްޑް ޓްރަމްޕު ވެރިކަމާއި ދުރަށް ވަޑައިގަތުމުގެ ކުރިންވަނީ އުވާލައްވާފައެވެ.


ދިމާވި އާދަޔާ ޚިލާފް ޒުވާނާ (ތިންވަނަ ބައި) | Esfiya - Dhivehi Vaahaka Site\nބިރުވެރި ލޯބި June 27, 2021\nދިމާވި އާދަޔާ ޚިލާފް ޒުވާނާ (ތިންވަނަ ބައި)\nރޭގަނޑު އަށެއް ޖެހި އިރު ނައިޝާ ހުރީ ރާޅުގަނޑު ސަރަހައްދުގައެވެ.ސައިފްގެ އިންތިޒާރުގައި ފަސްވަރަކަށް މިނެޓް ވީފަހުން ނޫކުލައިގެ ވޭވް 125އެއްގައި، ސައިފް އައިސް މަޑުކޮށްލި އެވެ.”ވަރަށް އިރުވެއްޖެތަ އިންތިޒާރުގަ ހުންނަތާ؟” ސައިކަލުން ފައިބަމުން ސައިފް އަހާލިއެވެ. ” ނޫނޭ.. ފަސްވަރަކަށް މިނެޓް ކަންނެ ވާނީ” ނައިޝާ ސައިފަށް ބުންޏެވެ. ” ސޮރީ ކުޑަކަމެއް ދިމާވީމަ ލަސްވީ” ސައިކަލުން ފައިބައިގެން އައިސް، ތޮށިގަނޑުމަތީ އިށީނަމުން ސައިފް ބުންޏެވެ.\nތޮށިގަނޑު މަތީ ތިބެ ދެމީހުންވެސް އެކަކު އަނެކަކުގެ ވަނަވަރު ކިޔައިދީ، އެކި ވާހަކަތައް ދެއްކި އެވެ.\nސައިފަކީ ރާއްޖެތެރޭ ރަށަކަށް ނިސްބަތްވާ މީހެއްކަމާއި، އޭނާ މާލެ އައިސް ހުންނަނީ ކުދިން ބަހައްޓާ ގެއެއްގައި ކަމެވެ.ސައިފްގެ އާއިލާ މީހުން ތިބީ ރަށުގައި ކަމަށާއި ސައިފް މާލެ އައީ ވަޒީފާއެއް އަދާކުރަން ކަމަށެވެ.ނައިޝާވެސް، އޭނާ އަކީ މާލެ ރައްޔިތެއް ކަމާއި އޭނާގެ މައިންބަފައިން ދިރިއުޅެމުންދަނީ ލަންކާގައި ކަމުގައި ބުންޏެވެ. ނައިޝާ އޭނާގެ ހަޔާތުގެ ވާހަކަވެސް ސަައިފާ ހިއްސާކުރިއެވެ.ކިތަންމެ ތަނަވަސް އާއިލާއަކަށް ނިސްބަތްވާ މީހަކަސް ފަލަވުމުގެ ސަބަބުން އެންމެންގެ މަލާމާތް ލިބުނު ވާހަކައާއި، އާއިލާ މީހުން ފިޔަވައި، ެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެއެންމެން އޭނާ ބާކީ ކުރި ވާހަކަ ކިޔައިދިނެވެ.ނައިޝާގެ ހަޔާތުގައި ލޯބިވެރިޔަކު ނުހުންނަތާ ވާހަކަ ދައްކާލާނެ ރަހުމަތްތެރިއަކުވެސް ނެތް ވާހަކަ ސައިފާ ހިއްސާކުރިއެވެ.ސަައިފަކީ ރަހުމަތްތެރިއެއްގެ ހައިސިއްޔަތުން، ނައިޝާ އާއި ވާހަކަދެއްކި ފުރަތަމަ މީހާ ކަމުގައިވެސް ނައިޝާ ބުންޏެވެ. ނައިޝާގެ އެވާހަކަތައް އަޑުއަހަން އިން ސައިފް ވެސް ބުނީ ނައިޝާ އަކީ ހަމަލޮލަށް ފެނި ބައްދަލުކޮށް ވާހަކަ ދެއްކި ފުރަތަމަ އަންހެންކުއްޖާ ކަމަށާއި ސަައިފްގެވެސް ލޯބިވެރިޔަކު އަލަށްވެސް ނުހުންނަ ވާހަކައެވެ.\nއަށެއްޖަހާ ފަސްމިނިޓް ހިނގިފަހުން ފެށި ބައްދަލުވުން ނިންމާލެވުނީ އެގާރަ ޖެހިއިރުއެވެ. އެގާރަ ޖެހިއިރުވެސް ސައިފް ނައިޝާ ދޫކުރާކަށް ބޭނުމެއްނުވިއެވެ.ނަމަވެސް ނައިޝާ އަކީ އެންމެ ލަސްވެގެންވެސް އެގާރަ ޖަހާއިރަށް ނިދާ މީހެއްކަމުން ނައިޝާގެ އެދުމުގެ މަތިން ސައިފް، ނައިޝާ ގެއަށްލައި ދިނީއެވެ.\nގެއަށްވަދެ ފެންވަރައިގެން ނައިޝާ އެނދުމަތީގައި ޖައްސާލިއެވެ.އެވަގުތު ސައިފްގެ ކޯލެއް އައެވެ.ނައިޝާ ފުރަތަމަ ފެނުނު ދުވަހުވެސް ސަައިފް ނައިޝާއަށް ގަޔާވި ވާހަކައާއި ނަައިޝާ އާއި ލޯބީގެ ގޮތުން ގުޅެން ސަައިފް ބޭނުންވާ ވާހަކަ ބުންޏެވެ. ސައިފާ ކުޑަކޮށް ވާހަކަ ދައްކާލުމަށް ފަހު ގުޑް ނައިޓް ކިޔާފައި ނަައިޝާ ފޯނު ބޭއްވީ ވިސްނާލައިފަައި ޖަވާބެއް ދޭނެ ވާހަކަ ބުނެފައެވެ.\nފޯނު ބޭއްވުމާއެކު ނައިޝާ ކުޑަކޮށް ސައިފާ ދޭތެރޭ ވިސްނާލިއެވެ.މިރޭ ތޮށިގަނޑު މަތީ ވާހަކަ ދައްކަން ތިބިއިރު ސައިފްގެ ފޯނަށް ދޭތެރެ އަކުން ކޯލެއް އާދައެވެ.އެއިން ކޮންމެ ފަހަރަކުވެސް ފޯނުގެ ސްކްރީނަށް ސައިފް ކުޑަކޮށް ބަލައިލުމަށް ފަހު، ފޯނު ގެ ރިންގް އޮފް ކޮށްލައެވެ.އަދި ގުޅަނީ އެކުވެރިއެއް ނުވަތަ ގޭމީހެއް ކަމަށް ސައިފް ބުނެއެެވެ.ސައިފްގެ ހަރަކާތްތައް ހުރިގޮތުން ނައިޝާއަށް މިއީ ސައިފްގެ ފުރަތަމަ ބައްދަލުވުން ކަމުގައި ޤަބޫލެއްނުކުރެވުނެވެ.ދިމާވި ފުރަތަމަ ދުވަހުވެސް މާ ގާގޯޅިވުމުގެ ސަބަބުން ނައިޝާއަށް ކުޑަކޮށް އުދަނގޫވެސް ވިއެވެ.ނަމަވެސް ބުނެވޭ ބަހެއްގެ ސަބަބުން ސަައިފް ނައިޝާއާއި ވާހަކަ ދެއްކުން ހުއްޓާލަފާނެ ކަމުގެ ބިރަށްޓަކައި އެއްޗެއް ބުނަން ނައިޝާ ފަސްޖެހެވުނީއެވެ.\nސައިފްގެ އެކި ޙިޔާލުތަކުގައި އޮއްވާ މެސެޖެއް އައެވެ ނައިޝާ ފޯނު ނަގައި ބަލައިލިއެވެ.”ކޮބާ ނިދީތަ؟”ސައިފްގެ މެސެޖުގައިވެއެވެ.ނަައިޝާއަށް ހިނިތުންވެވުނެވެ.އޭނާ އާއި ދޭތެރޭ އެހާ ވިސްނާ މީހަކު ހުރީތީއެވެ.”ޚަބަރެއް ނުވެޔޭ ހާދަ…އަނެއްކާ މަ މަތިން ފޫހިވީތަ؟….އާާނ އަހަރުން ކަހަލަ ރާއްޖެތެރޭ މީހުންނަށް ތިކަހަލަ މާލެ މުއްސަނދި އާއިލާއެއްގެ ކުއްޖަކު ބަލައިވެސްނުލާނެ”ނައިޝާ ގެ ޚަބަރެއް ނުވުމުން ސަައިފް އަނެއްކާވެސް މެސެޖެއް ކޮށްލިއެވެ.\nސައިފްގެ މެސެޖަށް ރިޕްލައި ކުރަން އުޅެނިކޮށް، ނައިޝާއަށް ސައިފް ގުޅިއެވެ. “ހަލޯ!”ފޯނު ނަގައި ކަންފަތުގައި ޖައްސާލަމުން ނައިޝާ ބުންޏެވެ.” އަހަރެން ކަހަލަ ރާއްޖެތެރޭ މީހަކު ލޯބި ހުށަހެޅީމަ ޤަބޫލުނުކުރަންހޭ ތިއުޅެނީ؟”ސަކަ ގޮތަކަށް ސައިފް އަހާލިއެވެ. “ހިހި… ޤަބޫލުނުކުރާ ނަމަ ވަގުތުން ނޯ ދޯ ބުނާނީ…ވިސްނަނީ އަދިވެސް….އަދި ވިސްނާލަން ވަގުތު ކޮޅެއްދީ..” ނައިޝާ ބުނެލި އެވެ. ” ހާދަ ވަރަކަށޭ ތި ވިސްނަނީ… އަހަންނަށް ތި ކުއްޖާ ލިބިއްޖެއްޔާ ރަނެއް މަލެއްހެން ގެންގުޅޭނަން…އަހަރެން ނައި ދެރަވާނެ ފަދަ އެއްވެސް ކަމެއް ނުކުރާނަން ޕްރޮމިސް..” ސަައިފް ގެ އަޑުގައިވަނީ ސީރިއަސް ކަމެވެ. “އަހަރެން މިހެން ބުންޏަސް ނައި ބޭނުން ވަރަކަށް ޓައިމް ނަގައިގެން ހަމަ ވިސްނަންވީ…ނައި ރެޑީ ވީ އިރަކުން ހަމަ ބުނަންވީ ސައިފަށް އޯކޭ ހަމަ…ދެން ނިދާލާ އިނގޭ މާދަން ޖޮގިންނަށްވެސް ދާންޖެހޭނެ އެއްނު…ސައިފް ވެސް މާދަން ނައި އާއެއްކޮށްދާނަން ޖޮގިންނަށް… ޓައިމް ބުނެލާ އޭރަށް ގޭދޮށަށް ބަލާވެސް ގޮސް ދާނަން އޯކޭ؟” އޯގާތެރިކަމާއެކު ވާހަކަ ދެއްކުމަށްފަހު ސައިފް ފޯނު ބޭއްވިއެވެ.\nސައިފް ގެ އެ އޯގާތެރިކަމާއި ހިތްހެޔޮކަމުގެ ސަބަބުން ނައިޝާގެ ހިތް ސައިފަށް ދޭންބޭނުންވިއެވެ.އެންމެނަކީ އެންމެ ފުރިހަމަ މީހެއް ނޫންކަމާއި ކޮންމެ މީހެއްގެ ވެސް އުނި ސިފައެއް ވާނެކަން ނައިޝާ ޤަބޫލުކުރެއެވެ.ސައިފްގެ ފަރާތުން ފެނުނު ނައިޝާ ގަޔާނުވާ ސިފައަކީ މާބޮޑަށް ގާގޯޅިވާން އުޅުމެވެ.އެހެންނަމަވެސް ސަައިފާ ވާހަކަ ދައްކައިގެން އެކަން ހައްލު ކުރެވޭނެ ކަމަށް ނައިޝާ ޤަބޫލު ކުރިއެވެ.\nހުރިހާ ގޮތަކަށް ވިސްނުމަށްފަހު ސައިފަށް މެސެޖް ގެ ޒަރިއްޔާއިން ޖަވާބު ނައިޝާ ފޮނުވިއެވެ.”ޔެސް އަައި ވޯންޓް” ނައިޝާ ގެ މެސެޖް ގައި ވެއެވެ. “ހަލޯ ކީކޭ މެސެޖުގަ އެއިނީ؟” މެސެޖް ލިބުމާއެކު ސައިފް ނައިޝާއަށް ގުޅިއެވެ. “މެސެޖް ކިޔާބަ އޭރަށް އިނގޭނެއެއްނު” ލަދުރަކި ގޮތަކަށް ނައިޝާ ޖަވާބު ދިނެވެ.” ކިޔައިފީމޭ…އެއީ ޖަވާބުތަ؟” ސައިފް އެހިއެވެ. ” ހޫމް.. ކިހިނެއްވީ ކަމުނުދިޔައީތަ؟” ސަކަ ގޮތަކަށް ނައިޝާ ބުނެލި އެވެ. ” ނޫނޭ..އަސްލުތަ؟ ބުނާނެ އެއްޗެއްވެސް ނޭނގުނު…ވަރަށް އުފާވެއްޖެ…. އެހެންވީމާ މާދަން ހަމަ ޔަގީނުންވެސް ބަލާ ދާނަން.. ކިހާއިރަކު ދާންވީ؟”އުފާވެރިކަމާއެކު ސައިފް އެހިއެވެ. ” މާދަން ހެނދުނު 6.15 ގަ އާދޭ… ސައިކަލް ގައެއްނޫން ހިނގާފަ އަންނާނީ…” ނައިޝާ ބުންޏެވެ. ” އޯކޭ ސޯ 6.15 ވާނީ ތިގޭ ދޮރު މަތީގަ ހުއްޓާ … ވަރަށް އުފާވެއްޖެ އަސްލުވެސް…ގުޑް ނައިޓް ލަވް ޔޫ” ފޯނު ބާއްވަމުން ސައިފް ބުންޏެވެ. ” އޯކޭ ގުޑް ނައިޓް ލަވް ޔޫ ޓޫ” ނައިޝާ ޖަވާބު ގައި ބުނެލި އެވެ.\nހެނދުނު 6.15 ވީއިރު ސަައިފް ހުރީ ނައިޝާ ގޭ ދޮރުމަތީގައެވެ. ނައިޝާ ނިކުތްއިރު ސައިފް ފެންނަން ހުރުމުން ވަރަށް އުފާވިއެވެ.ދެމީހުން ޓުރެކުތެރޭގައި ފަސްވަރަކަށް ބުރު ހިނގާލިއެވެ.ކަސްރަތުކޮށް ނިމުމުން ސަައިފް ނައިޝާ އާއި އެކު ގެޔާ ހަމައަށް އައެވެ.” އޯކޭ ސޯ މިރޭވެސް އަށެއް ޖަހާއިރު ރާޅުގަނޑު ސަރަހައްދުން ބައްދަލު ކުރަން އަންނާނަން ބަލާ އިނގޭ ލޯބީ” ނައިޝާ ގެއަށް ވަންނަން އުޅެނިކޮށް ސައިފް ބުންޏެވެ.ނަައިޝާވެސް ބައްދަލުވުމަށް އެއްބަސްވެ ގެއަށް ވަނުމުން ސައިފް ވެސް އޭނާގެ ގެއާއި ދިމާލަށް މިސްރާބު ޖެހިއެވެ.\nނައިޝާ އާއި ސައިފް ގެ ގުޅުން ދިޔައީ ކުރިއަށެވެ.ދެމީހުން އެކަކު އަނެކަކާއި ބައްދަލުކޮށް ވަގުތުދީ ހެދިއެވެ.ނަމަވެސް ސައިފް ގެ ފަރާތުން ނައިޝާ ހިތްހަމަ ނުޖެހޭ ސިފަތަކެއް ފެންނަން ފެށިއެވެ.ރައްޓެހިވިތާ ހަފްތާއެއް ނުވަނީސް އެކަހެރި ބައްދަލުވުންތަކަށް ދައުވަތު ދޭން ފެށުމާއި މާބޮޑަށް ގާގޯޅިވާން އުޅުމެވެ.ވަރަށް ހިތްވަރު ކޮށްފައި،އެއްދުވަހަކު ނައިޝާ ސައިފަށް ވިސްނައިދިނެވެ.ކައިވެންޏަކާއި ހަމައަށް ދިއުމުގެ ކުރިން އެކަހެރި ގުޅުންތައް ބާއްވުމާއި މާބޮޑަށް ގާގޯޅިވާން ނައިޝާ ބޭނުންނުވާ ކަމަށް ބުނެދިނެވެ.ނައިޝާގެ ނަސޭހަތް ސައިފް އަޑު އެހިއެވެ.ދެން އޭނާގެ ފަރާތުން އެފަދަ ސިފައެއް ނުފެންނާނެ ކަމުގެ ޔަގީންކަން ނައިޝާއަށް ސައިފް ދިނެވެ.\nސައިފާ ނައިޝާގެ ގުޅުމަށް ދެހަފްތާވިއެވެ.ސައިފްގެ ފަރާތުން ނައިޝާ ހިތްހަމަ ނުޖެހޭ ސިފައެއް މިހާރު ނުފެނެއެވެ އޭގެ ބަދަލުގައި ދުވަސްވީ ވަރަކަށް ސައިފް ގެ ފަރާތުން ނައިޝާ އަށް އަޅާލުމާއި ލޯތްބާއި އޯގާތެރިކަން ލިބެމުންދިޔައެވެ.ނައިޝާ ނުގުޅިއަސް ސައިފް ނައިޝާއަށް އިސްވެ ގުޅާ ހާލު ބެލުމާއި،ލޯބި ބަސްތަކުން ނައިޝާއަށް މުހާތަބު ކުރުމާއި، ނައިޝާގެ ހިތް އުފާކޮށް ދިނުމަށް ރެސްޓޯރެންޓް ތަކަށް ގެންދިއުމާއި އަދި ދުއްވާލަން ގެންދިއުން ފަދަ ކަންތައްތައް ކުރިއެވެ.އެދެމީހުންގެ ގުޅުން ނައިޝާ އޭނާގެ އާއިލާ އަށްވެސް އެންގިއެވެ.\nލޯބި February 9, 2019\nލޯބި May 7, 2016\nބިރުވެރި June 19, 2013\nލޯބި June 24, 2015\nލޯބި August 8, 2018\nނަފްރަތުން ވެވުނު ލޯބި2– 2\nހިތާމަ މަޖާ ލޯބި August 25, 2021


Muizzu ah biru dhakkanee maayosvegen: Idhikolhu\nމާލޭ މޭޔަރު ކަމަށް އިދިކޮޅު ޕީޕީއެމުން ވާދަ ކުރައްވާ ޑރ. މުހައްމަދު މުއިއްޒު: ރައީސް ނަޝީދު ވަނީ ވަރަށް ބޮޑަށް ފާޑުވިދާޅުވެފައި\nމާލޭ މޭޔަރު ކަމަށް އިދިކޮޅު ޕީޕީއެމުން ވާދަ ކުރައްވާ ޑރ. މުހައްމަދު މުއިއްޒަށް ބިރު ދެއްކުމުގެ ގޮތުން އެމްޑީޕީގެ ރައީސް އަދި ކުރީގެ ރައީސް މުހައްމަދު ނަޝީދު ވާހަކަފުޅު ދައްކަވަމުން ގެންދަވަނީ މާޔޫސް ވެގެން ކަމަށް އިދިކޮޅުން ބުނެފި އެވެ.\nމޭޔަރު ކަމަށް ވާދަ ކުރައްވާނެ ކަމަށް މުއިއްޒު ވިދާޅުވި ފަހުން އެކި ފަހަރު މަތިން ނަޝީދު ވަނީ މުއިއްޒުއަށް ބަހުގެ ހަމަލާތައް ދެއްވާފައެވެ. ބައެއް ފަހަރު ވަރަށް ބޮޑަށް ކޯފާ އިސްކުރައްވާ ބޭއަދަބީ ބަސްތައް ވެސް މުއިއްޒުއަށް ރައްދު ކުރައްވާފައި ވެއެވެ. "ހޮޅި މުއިއްޒު" ކަމަށް ވިދާޅުވެ ޖަލްސާއެއްގައި ނަޝީދު ވަނީ މުއިއްޒުއަށް ވަރަށް ބޮޑަށް ފުރައްސާރަވެސް ކޮށްފަ އެވެ. އަދި އިއްޔެ އެމްޑީޕީ ހަރުގޭގައި ބޭއްވި ނޫސްވެރިންގެ ބައްދަލުވުމެއްގައި ވެސް ނަޝީދު ވަނީ މުއިއްޒުއަށް ފާޑުވިދާޅުވެފަ އެވެ.\nނަޝީދު އިއްޔެ ވިދާޅުވީ މުއިއްޒުގެ މައްޗަށް މައްސަލައެއް އެބައޮތް ކަމަށެވެ. އެއީ ބޮޑު ހިޔާނާތާއި ގުޅުންހުރި މައްސަލައެއް ނަމަވެސް އިންތިހާބުން މުއިއްޒު "ބަލި ވަންދެން" ބަހައްޓައް ދިނުމަކީ ވަރަށް ބޮޑު އެދުމަކާއި އުންމީދެއް ކަމަށެވެ.\nރައީސް ނަޝީދުގެ ވާހަކަތަކަށް ރައްދު ދެއްވާ ޕީއެންސީގެ ޕީޖީ ގުރޫޕްގެ ލީޑަރު އަދި ކުރީގެ ޑިފެންސް މިނިސްޓަރު އާދަމް ޝަރީފް އުމަރު ވިދާޅުވީ މުއިއްޒުގެ އިމްތިޔާޒުތަކާއި އިންތިހާބީ ހައްގުތަކަށް އުނިކަން ލިބޭ ގޮތަށް މިހާ އަވަހަށް ބިރު ދެއްކުމުގެ ނިޔަތުގައި ވާހަކަ ދައްކަނީ މުއިއްޒުއަށް އޮތް ތާއީދު ބޮޑުވަމުން ދާތީ ކަމަށެވެ. އެއީ ރައީސް ނަޝީދު މާޔޫސް ވެގެން ކުރައްވާ ކަމެއް ކަމަށެވެ.\nޝަރީފް ވިދާޅުވީ މި ފަހަރުގެ ލޯކަލް ކައުންސިލް އިންތިހާބު ޕީޕީއެމްއިން ކާމިޔާބު ކުރާނެ ކަމަށެވެ.\nޕީއެންސީގެ ރައީސް އަދި ފޮނަދޫ ދާއިރާގެ ކުރީގެ މެންބަރު އަބްދުއްރަހީމް އަބްދުﷲ ވިދާޅުވީ މާލެސިޓީގެ މޭޔަރު ކަމަށް ޕީޕީއެމްގެ ޓިކެޓުގައި ވާދަ ކުރައްވާ ކުރީގެ ހައުސިން މިނިސްޓަރު އަދި ޕީޕީއެމްގެ ނައިބް ރައީސް ޑރ. މުހައްމަދު މުއިއްޒު ބަލި ނުކުރެވޭނެ ކަން ރައީސް ނަޝީދަށް ކަށަވަރު ވެއްޖެ ކަމަށެވެ. އަދި ކިތަންމެ ބިރެއް ދެއްކި ނަމަވެސް މުއިއްޒު ފަހަތަށް ޖެހިވަޑައިނުގަންނަވާނެ ކަމަށް ވިދާޅުވިއެވެ.\nޖޫން 14، 2020 ގައި ޑރ. މުއިއްޒު މައްޗަށް ދޮގު ބަޔާނެއް ދިނުމުގެ ދައުވާ ވަނީ އުފުލާފައެވެ. ޕްރޮސެކިއުޓާ ޖެނެރަލްގެ އޮފީހުން ބުނީ ޖޫން 25، 20019 ގައި ނޫމަޑި ރިސޯޓްސް އެންޑް ރެސިޑެންސަން އޭޖީ (ނޫމަޑި) ނަމަކަށް ކިޔާ ކުންފުންޏަކުން ދިވެހި ސަރުކާރާ ދެކޮޅަށް، ނެދަލެންޑްސްގެ ދަ ހޭގްގައި ހުންނަ ޕާމަނަންޓް ކޯޓް އޮފް އާބިޓްރޭޝަނަށް ހުށައަޅާފައިވާ މައްސަލާގައި ކުންފުނީގެ ހެކިވެރިއަކަށްވެ، ހައުސިން ޔުނިޓް މަޝްރޫ އާއި ގުޅިގެން ނޫމަޑިއާއެކު ދިވެހި ސަރުކާރުން 2011 ގައި ވެފައިވާ ފޭސް އެކެއްގެ އެއްބަސްވުމާއި 2013 ގައި ވެފައިވާ ފޭސް ދޭއްގެ އެއްބަސްވުމުގެ މަސައްކަތް އެ ކުންފުނިން ޝެޑިއުލްއާ އެއްގޮތަށް ލަސްތަކެއް ނުވެ ކުރަމުންދިޔަ ކަމަށް ބުނެ، އަދި ނޫމަޑިއަށް ލަގްޒަރީ ވިލާ އެޅުމަށް ދިވެހި ސަރުކާރުން ދޫކޮށްފައިވާ ޅ. ދިއްފުށިމާދޫ، ސަރުކާރުގެ ބޭނުމަށް ނެގުމުގެ މަޝްވަރާގައި ބައިވެރިވެފައި ނުވާނެ ކަމަށް ބުނެ ދޮގު ބަޔާނެއް ދީފައިވާތީ މުއިއްޒުގެ މައްޗަށް ދޮގު ބަޔާން ދިނުމުގެ ކުށުގެ ދައުވާ އުފުލަން ކްރިމިނަލް ކޯޓަށް ފޮނުވާފައިވާ ކަމަށެވެ.\nއެމްޑީޕީ ރައީސް މުހައްމަދު ނަޝީދު ޕީޕީއެމް + ޑރ. މުހައްމަދު މުއިއްޒު އަބްދުއްރަހީމް އަބްދުﷲ އާދަމް ޝަރީފު އުމަރު އިދިކޮޅު ފަރާތްތައް ލޯކަލް ކައުންސިލްތަކުގެ އިންތިހާބު ޕޮލިޓިކްސް


ނަރަކަ 46 – DhiSalafiyyah\nނަރަކައިގެ އަހުލުވެރިންގެ އަދަދު ގިނަވުމުގެ ސިއްރު\nނަރަކައިގެ އަހުލުވެރިން ގިނަވަނީ މީސްތަކުންނާއި ހަމަޔަށް ޙަޢްޤު ނުފޯރުމުގެ ސަބަބުންނެއް ނޫނެވެ. ހަމަކަށަވަރުން ﷲ ތަޢާލާ އެއްވެސް ބަޔަކަށް އެމީހުނަށް ދީނުގެ ދަޢުވަތް ފޯރައިފުމަށް ދާންދެން އެމީހުންނަށް ޢަޛާބު ނުދެއްވަތެވެ. އެކަލާނގެ ވަޙީކުރެއްވިއެވެ.\n(…وَمَا كُنَّا مُعَذِّبِينَ حَتَّىٰ نَبْعَثَ رَسُولًا) [سورة الإسراء 15]\nމާނައީ: “އަދި ތިމަންރަސްކަލާނގެ ރަސޫލަކު ފޮނުއްވައިފުމަށް ދާނދެން (އެއްވެސްބަޔަކަށް) ޢަޛާބު ދެއްވުމަކަށް ތިމަންރަސްކަލާނގެ ކަނޑައެއް ނާޅުއްވަމެވެ.”\nމިހެންވެ ކޮންމެ އުއްމަތަކަށްވެސް އެކަލާނގެ އިންޛާރު ދެއްވާނެ ރަސޫލަކު ފޮނުވިއެވެ. އެކަލާނގެ ވަޙީ ކުރެއްވިއެވެ.\n(…وَإِن مِّنْ أُمَّةٍ إِلَّا خَلَا فِيهَا نَذِيرٌ) [سورة فاطر 24]\nމާނައީ: “އަދި އެ އުއްމަތަކަށް އިންޛާރު ކުރައްވާ ބޭކަލަކު، އިސްވެގޮސްފައި ނުވާ އެއްވެސް އުއްމަތެއް ނުވެތެވެ.”\nއެހެން ނަމަވެސް ނަރަކަވަންތަވެރިން ގިނަވުމުގެ ސިއްރަކީ ރަސޫލު ބޭކަލުންނަށް އިޖާބަ ނުދިން މީހުންގެ އަދަދު ގިނަވުމެވެ. އަދި އެބޭކަލުންނަށް ކާފަރުވި މީހުންގެ ގިނަކަމެވެ. އަދި އެބޭކަލުންނަށް އީމާންވި މީހުންގެ ތެރެއިންވެސް ގިނަމީހުންގެ އީމާންކަން ސާފުނުވުމެވެ.\nއަދިހަމަ އެއާއިއެކު މީގެ އެންމެ ބޮޑު ސިއްރެއް ކަމުގައި ބެލެވެނީ ޝަހުވަތްތަކަށް ތަބާވުމެވެ. އެހެނީ އިންސާނާގެ ނަފްސުގައި ޝަހްވަތްތަކަށް ތަބާވުމަކީ ޠަބީޢީ ގޮތުން އަށަގަނެފައިވާ ވާކަމެކެވެ. ﷲ ތަޢާލާ ވަޙީ ކުރެއްވިއެވެ.\n(زُيِّنَ لِلنَّاسِ حُبُّ الشَّهَوَاتِ مِنَ النِّسَاءِ وَالْبَنِينَ وَالْقَنَاطِيرِ الْمُقَنطَرَةِ مِنَ الذَّهَبِ وَالْفِضَّةِ وَالْخَيْلِ الْمُسَوَّمَةِ وَالْأَنْعَامِ وَالْحَرْثِ ۗ ذَٰلِكَ مَتَاعُ الْحَيَاةِ الدُّنْيَا …) [سورة آل عمران 14]\nމާނައީ: “އަންހެނުންނާއި، ދަރިންނާއި، ރަނާއި، ރިހީގެ ތެރެއިން އެއްކުރެވިފައިވާ ގިނަބައިވަރުތަކާއި، މޮޅު އަސްތަކާއި، ގެރިބަކަރި ޖަމަލާއި، ދަނޑުބިމާއި، މިތަކެއްޗަށް އެދުމުގެ ލޯބި އިމްތިޙާނެއްގެ ގޮތުން މީސްތަކުންނަށް ޒިނަތްތެރި ކުރެއްވުނެވެ. އެއީ، ދުނިޔޭގެ ދިރިއުޅުމުގައި އުފާލިބިދޭ ތަކެއްޗެވެ.”\nމީސްތަކުންގެ ތެރެއިން ގިނަބަޔަކު އެބައިމީހުންގެ ނަފްސު އެދޭހައިކަމާކައި ޝަހުވަތްތަކަށް އަރައިގަތުމުގައި ޙަރާމެއް ޙަލާލެއް ނުބަލަތެވެ. އެހެން ނަމަވެސް އެމީހުންގެ ނަފްސު އެދޭހައި ގޮތަކަށް ﷲގެ ޙުކުމް ފުޅުތަކަށް ބަލައިލުމެއްނެތި އަރައިގަންނަމުން ދެއެވެ.


Premier League ge hat-trick record Agüero muguraaalifi\nހެޓްރިކްގެ ރެކޯޑް އަގުއޭރޯ މުގުރާލައިފި\nއެސްޓަން ވިލާ މައްޗަށް 6-1 ން މެންޗެސްޓާ ސިޓީ މޮޅުވި މެޗުގައި، ސާޖިއޯ ކުން އަގުއޭރޯ ހެދި ޕްރިމިއާ ލީގްގެ ހެޓްރިކްގެ ރެކޯޑާއެކު ސިޓީ ތާވަލުގެ ދެ ވަނައަށް ޖެހިލައިފި އެވެ.\nއަގުއޭރޯ ރޭ ގެ މެޗުގައި ހެދި ހެޓްރިކާއެކު އޭނާ ވަނީ، ނިއު ކާސަލްގެ ލެޖެންޑް އެލަން ޝިއެރާ ހަދާފައިވާ ރެކޯޑް މުގުރާލާފަ އެވެ. ސިޓީއަށް އެންމެ ގިނަ ލަނޑު ޖަހައިދިން ކުޅުންތެރިޔާގެ ރެކޯޑްވެސް އޮންނަ އަގުއޭރޯ ރޭ ހެދި ހެޓްރިކަކީ ޕްރމިއާ ލީގްގައި އޭނާ ހެދި 12 ވަނަ ހެޓްރިކެވެ.\nމެޗަށް ފަހު ވާހަކަ ދައްކަމުން، ސިޓީގެ ކޯޗް ޕެޕް ގާޑިއޯލާ ބުނީ، ވަރުގަދަ ލެޖެންޑުންގެ އަތުން އަގުއޭރޯ އެ ރެކޯޑް ނެގުމުން އޭނާ އަށް މަރުހަބާ ކިޔާ ކަމަށެވެ. "އޮންރީ ޝިއެރާމެން ފަދަ ލެޖެންޑްގެ ރެކޯޑް އޭނާ މުގުރާލީމަ އޭގެއިން އެބަ ދޭހެ ކޮށްދޭ އޭނާއަކީ އެއް ސީޒަން ނުވަތަ ދެ ސީޒަންގައި ލަނޑު ޖަހާ ކުޅުންތެރިޔެއް ނޫން ކަން، އޭނާ އަކީ ފެށުނީންސުރެ ގިނަ ލަނޑުތަކެއް ޖަހާ ކުޅުންތެރިޔެއް." ގާޑިއޯލާ ބުންޏެވެ.\nގާޑިއޯލާ މަސައްކަތް ކުރި ފޯވަޑުންގެ ތެރެއިން އަގުއޭރޯ ހިމަނާނީ ކިތައް ވަނައިގައިތޯ ސުވާލު ކުރުމުން ގާޑިއޯލާ ބުނީ މެސީއަށް ފަހު އަގުއޭރޯ ކަމަށެވެ. ރޭގެ މެޗުގައި ސިޓީގެ އަނެއް ތިން ލަނޑުގެ ތެރެއިން ދެ ލަނޑު ކާމިޔާބު ކުރީ ރިޔާދު މަހްރޭޒް އެވެ. އަނެއް ލަނޑު ކާމިޔާބު ކުރީ ފެނާންޑޯ ގެބްރިއަލް ޖެސޫސް އެވެ.\nއަގުއޭރޯ އާ ބެހޭންގޮތުން، ވިލާގެ ކޯޗް ޑީން ސްމިތު ބުނީ އަގުއޭރޯ އަކީ ވަރުގަދަ ސްޓައިކަރެއް ކަމަށާއި އޭނާ ގޯލްތަކުން އެކަން ހާމަ ވެގެންދާ ކަމަށެވެ.\nއަގްއޭރޯ މެންޗެސްޓާ ސިޓީ ޕެޕް ގާޑިއޯލާ\nގާޑިއޯލާ ކްލަބް ކޯޗިން ދޫކޮށްލަނީ\nމި ސީޒަނަށްފަހު އަގުއޭރޯ ސިޓީ ދޫކޮށްލަނީ\nސިޓީގެ ދަނޑުގެ ވިނަގަނޑު ގާޑިއޯލާއަށް ކަމަކު ނުދޭ


SunOnline: Dheenun Filaavalheh: Moosagefaanaai Bani Israel ah Jehunu Thadhumadukan\nދީނުން ފިލާވަޅެއް: މޫސާގެފާނާއި ބަނީ އިސްރާއިލަށް ޖެހުނު ތަދުމަޑުކަން\nމިޙްނާ ނާސިހު 07 May 2021, 13:45\nމޫސާގެފާނުގެ ޒަމާނުގައި ބަނީ އިސްރާއީލްބާގައިގެ މީހުންނަށް ވަރަށްބޮޑު ތަދުމަޑުކަމަކާއި ކުރިމަތިލާންޖެހުނެވެ. ނީލަކޯރުގެ ފެންގަނޑު ހިނދި ވާރޭ ނުވެހި ދިގު މުއްދަތެއް ވޭތުވެގެން ދިޔައެވެ. ގެރިބަކަރިތައް މަރުވެ އެމީހުންގެ ހުރިހާ ދަނޑުބިންތައް ހަލާކުވެގެން ދިޔައެވެ.\nބަނީ އިސްރާއީލްބާގައިގެ މީހުން މިޚަބަރު މޫސާގެފާނަށް ގެންދެވުމުން އެކަލޭގެފާނު އެމީހާއަށް ދެންނެވީ މާދަމާ ފަތިސްނަމާދުގެ ފަހުން މައިދާނަށް އެއްވާށެވެ.\nމޫސާގެފާނާއި ޤައުމުގެ މީހުން މައިދާނަށް އެއްވެ ދުޢާކުރަމުން ގެންދާތާ އެތައް ވަގުތެއް ފާއިތުވެގެންދިޔައިރުވެސް ވާރޭ ވެއްސެވުމުގެ އެއްވެސް ނިޝާނެއް ނުފެނެއެވެ. އެހިނދު މާތްالله މޫސާގެފާނަށް ބަނީ އިސްރާއީލްބާގައިގެ ތެރޭގައި މުޅި އުމުރު ވިޔާނުދާ ޢަމަލުތައްކޮށް ފާފަކުރުމުގައި ދެމިހުރި ފަރާތެއް، އެމީހުންގެ ތެރޭގައި ހުރުމުން އެންމެންގެ ތެރެއިން އޭނާ އެކަހެރިވާން ދަންނަވަން ވަޙީކުރެއްވެވިއެވެ.\nމޫސާގެފާނު މާތްاللهއަށް އެއްވެފައިވާ މީސްތަކުންނަށް މުޚާތަބުކުރެއްވިޔަސް އަޑު އެންމެންނަށް ނުފޯރާނެކަމަށް އަރަހުށި މާތްاللهއަށް ދެންނެވުމުން ވަޙީކުރެއްވިއެވެ.\n“އޭ މޫސާއެވެ. ކަލޭގެފާނަށް އޮތީ ދޫފުޅުން ވިދާޅުވުމެވެ. އެއަޑު އެމީހުންނާ ހަަމައަށް ފޯރުކޮށްދެއްވެވުމީ ތިމަން ކަލާނގެ ޙަޟްރަތަށް އޮތްކަމެކެވެ.“\nމޫސާގެފާނު މިގޮތަށް އަމަލުފުޅުކުރެއްވުމުން އެއްވެފައިވާ މީހުންގެ ތެރޭގައި ހުރި ފާފަތައްކުރެވިފައިވާ ފަރާތަށް މޫސާގެފާނު އެދަންނަވަނީ އޭނާގެ ވާހަކަކަށް ވަގުތުން އެނގިއްޖެއެވެ. އެހެންނަމަވެސް އޭނާ އެމީހުންގެ ތެރެއިން އެހާލަތުގައި ވަކިން ދުރަށް ގޮސްފިނަމަ ބަނީ އިސްރާޢީލް ބާގައިގެ މީހުންނަށް އެމީހުން ވާރޭ ވެއްސެވުމުގެ ނިޢުމަތުން މަޙްރޫމްވެފައިވަނީ އޭނާގެ ސަބަބުންކަން އެނގި އޭނާ އެޤައުމުން ބޭރުކޮށްފާނެތީ ޖެހިލުންވިއެވެ. އެހިނދު އޭނާ ގޮތްހުސްވެ، ޖެހިގެން ހުރި މީހާއަށްވެސް ނޭނގޭހާ ސިއްރިއްޔާތުގައި ފާފަފުއްސަވައިދެއްވުމަށް އެދި މާތްاللهގެ ޙަޟްރަތުގައި ދެންނެވިއެވެ. މާތްالله އޭނާގެ ދުޢާ އިޖާބަކުރައްވާ ބަނީ އިސްރާޢީލް ބާގައިގެ މީހުން ކުރި ދުޢާ އިޖާބަކުރެއްވެވިއެވެ.\nއެހިނދު އެއްވެސް މީހަކު ދުޢާ ކުރަން ހުރި ސަފުތަކުން ވަކިވެފައިނުވާތީ އެކަމާ ޢަޖައިބުވެގެން މޫސާގެފާނު މާތްالله އަށް ދެންނެވުމުން ވަޙީކުރެއްވެވީ ސިއްރިޔާތުގައި ފާފަފުއްސެވުމަށް އެދި އެމީހާ ދުޢާކުރެއްވުމުން އޭނާގެ ދުޢާ އިޖާބަކުރައްވާ، އެއްވެފައިވާ މީހުންގެ ތެރޭގައި ފާފަވެރިއަކު ނެތުމުން މާތްاللهގެ ރަޙްމަތްފުޅުން އެއްވެފައިވާ މީހުންގެ ދުޢާ އިޖާބަކުރެއްވެވީކަމަށެވެ.\nމާތްالله ފާފަފުއްސަވައިދެއްވީ ކޮން ފަރާތެއްގެތޯ ދައްކަވައިދެއްވުމަށް މޫސާގެފާނު މާތްالله އަށް ދެންނެވުމުން އެކަލާނގެ ވަޙީކުރެއްވެވިއެވެ.\n“އޭ މޫސާއެވެ. އެމީހާ އޭނާގެ މުޅި އުމުރު ފާފަތައް ކުރަމުން ގެންދިޔައިރުގައިވެސް އެއީ ކާކުކަން ތިމަަން الله ބޭޒާރެއް ނުކުރައްވަމެވެ. އޭނާ ފަޟީޙަތެއް ނުކުރައްވަމެވެ. އެމީހަކީ ކާކުކަން ތިމަން الله އެހެންމީހުންނަކަށް ނާންގަަވަމެވެ. އެމީހާ ތަޢުބާވެ އޭނަގެ ތަޢުބާ ތިމަން الله ޤަބޫލުކުރައްވަވާ، އޭނާއަކީ އެއްވެސް ފާފައެއް ނުކުރާ މީހަކަށްވުމަށްފަހުގައި ދެން އަމުދުން އެއީ ކާކުކަން ބަޔާންކޮށްދެއްވަވާ އަންްގަވައިދެއްވުމަށް އިރާދަފުޅު ނުކުރައްވަމެވެ.“\nމިވާހަކައިން ލިބޭ އެންމެ ބޮޑު ޢިބްރަތަކީ ފާފައެއްކުރެވިއްޖެނަމަ އަވަހަށް މާތް اللهގެ ހަޟްރަތަށް އިސްތިގުފާރްކޮށް އަވަހަށް ތަޢުބާވާންޖެހޭނެއެވެ. އަދި އެކަލާނގެ ޙަޟްރަތުގައި އިޚްލާސްތެރިކަމާއެކު ތަޢުބާވެއްޖެނަމަ މާތްالله ތަޢުބާ ޤަބޫލުކުރައްވާނެކަމާއި އަދި ހަަމައެހެންމެ ކުރެވިފައިވާ ފާފަތައް ގިނަވުމުގެ ސަބަބުން މާތްالله އިރާދަކުރައްވައިފިނަމަ އެމީހަކު މާތްالله ގެ ރަޙްމަތާއި ނިޢުމަތުން ބޭރުވެގެން ހިނގައިދާނެކަންވެސް އެނގިގެންދެއެވެ. އަދި މީހަކު ކިތަންމެ ކުށެއް ކޮށްފިނަމަވެސް ތަޢުބާވެއްޖެނަމަ މާތްالله ތަޢުބާ ޤަބޫލުކުރައްވާނެކަމަށާއި އަދި މިޙާލަތުގައި އޭނާއަކީ ފާފަތައް ފުހެވިފައިވާ ފަރާތެއްކަމުން އޭނާގެ މާޒީގެ މަތިން އެމީހަކަށް ހަނދާންކޮށްދިނުމަކީ އަހަރެމެންނަށް އޮތްކަމެއްނޫންކަން އެއީ މިޙާދިސާއިން ލިބޭ ވަރަށް ބޮޑު ފިލާވަޅެކެވެ.


މާތް ﷲ މި ދިވެހިރާއްޖޭގެ މީހުންގެ މައްޗަށް އެފަދަ ކޯފާ އެއް ފޮނުއްވުމުގެ ކުރިން އެންމެން އެކުގައި އިޞްލާޙުވޭ! – ޚުތުބާ – Ilm\nމާތް ﷲ މި ދިވެހިރާއްޖޭގެ މީހުންގެ މައްޗަށް އެފަދަ ކޯފާ އެއް ފޮނުއްވުމުގެ ކުރިން އެންމެން އެކުގައި އިޞްލާޙުވޭ! – ޚުތުބާ\nމާތް ﷲ މި ދިވެހިރާއްޖޭގެ މީހުންގެ މައްޗަށް އެފަދަ ކޯފާ އެއް ފޮނުއްވުމުގެ ކުރިން އެންމެން އެކުގައި އިޞްލާޙުވުމަށް މިއަދުގެ ހުކުރު ޚުތުބާގައި ވިދާޅުވެއްޖެއެވެ.\nމިއަދު ޚުތުބާގައި ވިދާޅުވީ ” ލޫތުގެފާނުގެ ޤައުމު އޮތް ތަނުގައި މިހާރު އޮތީ ލޮނުގަދަ ޑެޑްސީ އޭ ކިޔާ ކަނޑެކެވެ. ޖޯޑްން އާއި ފަލަސްތީނާ ދެމެދުގައެވެ. މާތް ﷲ މި ދިވެހި ރާއްޖޭގެ މީހުންގެ މައްޗަށް އެފަދަ ކޯފާ އެއް ފޮނުއްވުމުގެ ކުރިން އެންމެން އެކުގައި އިޞްލާޙު ވަމާ ހިނގާށެވެ!. ވެރިންނޭވެ! މަސްއޫލު ވެރިންނޭވެ! މައިންބަފައިންނޭވެ! މުޖައްލިމުންނޭވެ! ޢާންމު ރައްޔިތުންނޭވެ! ލޮބުވެތި އަޚުންނޭވެ! ފާފައިން ދުރުހެލިވާށެވެ! ﷲ ގެ ތެދުމަގަށް ރުޖޫޢަ ވާށެވެ! ޙަސަދަ އާއި ފަސާދައިން ދުރުވެ ރައްކައުތެރިވާށެވެ! ތާއަބަދަށް ދެމިތިބެނިވި ގޮވަތި ބާއްޖަވެރި ކުރާށެވެ! މި ހެއްލުންތެރި ދުނިޔޭގެ ދަޅަތަކާ ދުރުހެލިވާށެވެ! ﷲ ގެ ރުހިވޮޑިގަތުން ހޯދުމަށް މަސައްކަތް ކުރާށެވެ!”\nސަލާމް ލެއްވި ލޫޠުގެފާނު ޤައުމުގެ މީހުން ހަލާކު ކުރެއްވީ އެއްޖިންސުން ގުޅުން ހިންގުމުންކަމުގައި ބަޔާންކޮށް ޚުތުބާގައި ވިދާޅުވީ ” ބައެއް މީހުން އެމީހުންނަށް މާތް ﷲ ދެއްވާފައިވާ ބުއްދީގެ ބޭނުން ނުހިފައި ޝަހުވަތުގެ އޮޑި ދީލައިލަނީ ވިސްނުމެއް ފިކުރެއް ނެތިއެވެ. ޖަނަވާރުން ވެސް ނޫޅޭހާ ހުތުރު ގޮތްގޮތަށް އުޅެނީ އެކަމުން ލިބިދާނޭ އެއްވެސް ގެއްލުމަކަށް ވިސްނާލުމެއް ނެތިއެވެ. އެބައިމީހުންނަކީ ޖަނަވާރުންނަށް ވުރެ ވެސް ދަށު ދަރަޖައިގެ ބައެކެވެ. ފާޙިޝް ޢަމަލުތަކުން ދުރުހެލިވެ މާތް ﷲ އަށް ތައުބާވާށެވެ! އެކަލާނގެ ޙަރާމް ކުރައްވާފައިވާ ކަންތައްތަކުން ދުރުހެލިވާށެވެ. ބަލިތަކާއި ކޯފާއިން މިންޖުވެވޭނީ މާތް ﷲ އަންގަވާފައިވާ ގޮތަށް އަޅުގަނޑުމެންގެ ޢަމަލުތައް ބަހައްޓައިގެންނެވެ. ރަސޫލާ صلى الله عليه وسلم ދެއްކެވި މަގުން ހިނގައިގެންނެވެ.”\nﷲއަށް ތަޤުވާވެރި ވުމުގެ މުހިއްމުކަން ބަޔާންކޮށް ޚުތުބާގައި ވިދާޅުވީ ” މާތް ﷲ އަބަދާއިއަބަދު އަޅުތަކުންގެ ޙާލަތު ބައްލަވައިވޮޑިގެން ވެއެވެ. އެކަލާނގެ އަށް ބިރުވެތިވެ ތަޤުވާވެރިވުމަކީ ހެޔޮކަމުގެ މަގު ތަނަވަސްވާ ކަމެކެވެ. ރިޒްޤު އިތުރުވާ ކަމެކެވެ. ﷲ އެކަލާނގެ އަޅުތަކުންގެ ބޭނުންތައް ފުއްދަވައި ދެއްވައެވެ. އެކަލާނގެ ވަޙީކުރައްވާފައި ވެއެވެ. ” وَمَن یَتَّقِ ٱللَّهَ یَجۡعَل لَّهُۥ مَخۡرَجࣰ , وَیَرۡزُقۡهُ مِنۡ حَیۡثُ لَا یَحۡتَسِبُۚ” ( އަލް ތަލާޤް: 2-3) ﷲމާނައީ: “އަދި ﷲ އަށް ތަޤުވާވެރިވާ މީހާ (ދަންނާށެވެ!) އެކަލާނގެ އޭނާޔަށް ނުކުންނާނެ މަގެއް ދައްކަވާނެތެވެ. އަދި ހީވެސްނުކުރާ ފަދަ ގޮތްގޮތުން އެކަލާނގެ އޭނާޔަށް ރިޒްޤު ދެއްވާނެތެވެ.”


galehiri: ހަވަރުތިނަދޫ ޢަލިކަލޭގެ ދަރިކޮޅުން ފޫޅުމާ ޙައްވާފާނުގެ ޢާއިލާ\nހުވަދުއަތޮޅު ތިނަދޫގައި މިހާރުއޮތް އެންމެބޮޑުދަރިކޮޅަކީ އެރަށު ޢަލިކަލޭގެ ދަރިކޮޅެވެ. މިދަރިކޮޅަކީ އެރަށުގެ އާބާދީގެ %75 އަށްވުރެ ބޮޑުބައި ޙިއްޞާކުރާ ދަރިކޮޅެވެ. ޢަލިކަލޭގެ އާއި ޚަދީޖާ (ރެކިއަގެ ކައިދާ) އާއި ދެކަނބަލުންގެ ދަރިންނަކީ: ފޫޅުމާ ކަޅުދައިތަ، ފޫޅޫމާ ޙައްވާފާނު، ކުއްދައިތާ، ދައިތާ،ދޮންބެއްޔާ(ކައްޅަންކިރު ދޮންބެއްޔާ)، ޢަލީ(ކަޅުބެއްޔާ)، މުކުރިބެއްޔާ އެވެ.\nޢަލިކަލޭގެ ދި ފޫޅުމާ ޙައްވާފާނުގެ ދަރިންނަކީ:\n1. ފޫޅުމާ އާމިނާފާނު\n2. ޙުސައިން ތަކުރުފާނު\n1. ޢަލިކަލޭގެ ދި ފޫޅުމާ ޙައްވާފާނުގެ ފޫޅުމާ އާމިނާފާނު\nޢަލިކަލޭގެ ދި ފޫޅުމާ ޙައްވާފާނުގެ ފޫޅުމާ އާމިނާފާނުގެ ދަރިންނަކީ އައިސާފާނު(ދައިތާ)، ޙުސައިންފުތު، ޙަސަންފުތު، މަރިޔަމްދިޔެ، ޢުސްމާނު، ކުޑަބީފާނު(ކުދެއިފާނު) އެވެ.\nޢަލިކަލޭގެ ދި ފޫޅުމާ ޙައްވާފާނުގެ ފޫޅުމާ އާމިނާފާނުގެ އައިސާފާނު(ދައިތާ) އާއި ކައިވެނިކުރެއްވީ ބޯޓޭ ކާސިންބޭ އެވެ. މިކައިވެނީގެދަރިންނަކީ ރެކިފުތު، އާދަމްފުތު، ޙައްވާދިޔެ، އިބްރާހީމްފުތު، ރެކިދިޔެ، ފާޠިމާދިޔެ، ޙުސައިން އިބްރާހީމް(ދައިތަގެ ކަލޯ) އެވެ.\nޢަލިކަލޭގެ ދި ފޫޅުމާ ޙައްވާފާނުގެ ފޫޅުމާ އާމިނާފާނުގެ އައިސާފާނު(ދައިތާ)ގެ ރެކިދިޔެގެ ދަރިންނަކީ ޒާހިރު/ ވިލިގިލި، ޒާހިރާ/ ވިލިގިލި އެވެ.\nޢަލިކަލޭގެ ދި ފޫޅުމާ ޙައްވާފާނުގެ ފޫޅުމާ އާމިނާފާނުގެ އައިސާފާނު(ދައިތާ)ގެ ފާޠިމާދިޔެ ބްލެކްނެކް/ ތިނަދޫ ގެ ދަރިންނަކީ އާމިނަތު ނަސީމާ ފިޔާތޮށިގެ/ ކ.ގުރައިދޫ، މުޙައްމަދު ޝަމީމް ބްލެކްނެކް/ ތިނަދޫ، މަރިޔަމް ރަޝީދާ މުޖުމަރާގެ/ ތިނަދޫ، ޢަބުދުﷲ ޝަމީމު އާފަތިސް/ ތިނަދޫ، އިބްރާހީމް ނަސީމު ފިޔާތޮށިގެ/ ކ.ގުރައިދޫ، އަދި އަޙުމަދު ސިޔާމް އެވެ.\nމަރިޔަމް ރަޝީދާ މުޖުމަރާގެ/ތިނަދޫގެ ދަރިންނަކީ ފަޒުނާ ރާޝިދު، ނިޔާޒު ރާޝިދު، ނަޒުމާ ރާޝިދު، މުޙައްމަދު ރިޔާޒު، ޝަޒުނާ ރާޝިދު، ޢަބުދުﷲ ޝިޔާޒު، ޢާއިޝަތު ރިޒްނާ ރާޝިދު އެވެ.\nޢަލިކަލޭގެ ދި ފޫޅުމާ ޙައްވާފާނުގެ ފޫޅުމާ އާމިނާފާނުގެ ޙުސައިންފުތުގެ ދަރިންނަކީ މަރިޔަމް ޙުސައިން ގިއުޅިލާށިގެ/ ގައްދޫ، އާމިނާފާނު ޢަންބަރީގެ/ ގެމަނަފުށި، ވާފިރު މުޙައްމަދު ރޯޝަނީގެ/ ގެމަނަފުށި، އިސްމާޢީލް ޙަބީބު ރޯޝަނީގެ/ ގެމަނަފުށި، މުޙައްމަދު ވަޙީދު ފަޅޯމާގެ/ ގެމަނަފުށި އެވެ.\nޢަލިކަލޭގެ ދި ފޫޅުމާ ޙައްވާފާނުގެ ފޫޅުމާ އާމިނާފާނުގެ ޙަސަންފުތުގެ ދަރިއަކީ މޫސާ ކަލޯ ތަރިވިދާގެ/ ދެއްވަދޫ އެވެ.\nޢަލިކަލޭގެ ދި ފޫޅުމާ ޙައްވާފާނުގެ ފޫޅުމާ އާމިނާފާނުގެ މަރިޔަމްދިޔެގެ ދަރިންނަކީ ޙައްވާ (އައްޑުއަތޮޅުގައި) މުނީރު، އަންވަރު މާރަނގަ/ ތިނަދޫ އެވެ.\nޢަލިކަލޭގެ ދި ފޫޅުމާ ޙައްވާފާނުގެ ފޫޅުމާ އާމިނާފާނުގެ ޢުސްމާނުގެ ޙަސަންފުތުގެ ދަރިންނަކީ އާމިނަތު ޙަސަން ސޯސަންޕާކް/ ތިނަދޫ، ފާޠިމަތު ޙަސަން ހެލެގެލި/ ތިނަދޫ އެވެ.\nޢަލިކަލޭގެ ދި ފޫޅުމާ ޙައްވާފާނުގެ ފޫޅުމާ އާމިނާފާނުގެ ކުޑަބީފާނު(ކުދެއިފާނު)ގެ މުޙައްމަދު ނަޖީބުގެ ދަރިންނަކީ ޢާބިދާ ނަޖީބު (ޢާއިލާ އައްޑުއަތޮޅުގައި) އަޙުމަދު ނަޖީބު ލޭޑީމޫން/ ސ.ހިތަދޫ، އިސްމާޢީލް ނަޖީބު ލޭޑީމޫން/ ސ.ހިތަދޫ އެވެ.\n2. ޢަލިކަލޭގެ ދި ފޫޅުމާ ޙައްވާފާނުގެ ޙުސައިން ތަކުރުފާނު\nޢަލިކަލޭގެ ދި ފޫޅުމާ ޙައްވާފާނުގެ ޙުސައިން ތަކުރުފާނުގެ ދަރިންނަކީ އާމިނާފާނު، އައިސާފާނު، ތުއްތުބޭ، ސަންފާފާނު، ކަތްދާމަނިކެ، ކައިދާފާނު، އިބްރާހީމް ތަކުރުފާނު(1) މުޙައްމަދު ތަކުރުފާނު، މަރިޔަމްފާނު، އިބްރާހީމް ތަކުރުފާނު(2) އެވެ.\nޢަލިކަލޭގެ ދި ފޫޅުމާ ޙައްވާފާނުގެ ޙުސައިން ތަކުރުފާނުގެ އާމިނާފާނުގެ ދަރިންނަކީ ދޮންމަނިކެ، ދޮން ޢަލިތަކުރުފާނު، ޙައްވާމަނިކެ، މަރިޔަމްފާނު އެވެ.\nޢަލިކަލޭގެ ދި ފޫޅުމާ ޙައްވާފާނުގެ ޙުސައިން ތަކުރުފާނުގެ އާމިނާފާނުގެ ދޮންމަނިކެގެ ދަރިންނަކީ އަޙުމަދު ޞާބިރު (އަޙުމަދު މަނިކު) އާމިނަތު ޙުސައިން، މަރިޔަމް ޙުސައިން، ފާޠިމަތު ޙުސައިން، އިބްރާހީމް ޝިހާބު، ޚަދީޖާ ޙުސައިން، ޖަމީލާ ޙުސައިން އެވެ.\nޢަލިކަލޭގެ ދި ފޫޅުމާ ޙައްވާފާނުގެ ޙުސައިން ތަކުރުފާނުގެ އާމިނާފާނުގެ ދޮންމަނިކެގެ ޙަސަން ޞާބިރު ކައިވެނިކުރެއްވީ އިންޑިއާގެ ހައިދަރުއާބާދުން ޝާހުޒާދީ ބޭޤަމް އާއި އެވެ. މިދެމަފިރިންނަށް ލިބިލެއްވި ދަރިންނަކީ މުޖީބުއްނިސާ ބޭޤަމް، ފާރޫޤު އަޙްމަދު، މުޙައްމަދު އަކްރަމް، ހާޖިރާ ބޭޤަމް އޮރެންޖްގާޑަން/ ގދ. ތިނަދޫ، ހާރޫން އަޙްމަދު އެވެ.\nޢަލިކަލޭގެ ދި ފޫޅުމާ ޙައްވާފާނުގެ ޙުސައިން ތަކުރުފާނުގެ އާމިނާފާނުގެ ދޮންމަނިކެގެ އާމިނަތު ޙުސައިން ސަވޭރާ/ ތިނަދޫ ގެ ދަރިންނަކީ މުޙައްމަދު ފަހުމީދީދީ ސަވޭރާ/ ތިނަދޫ، ސާރާ ފަހުމީ ޖާވާ/ ތިނަދޫ އެވެ.\nޢަލިކަލޭގެ ދި ފޫޅުމާ ޙައްވާފާނުގެ ޙުސައިން ތަކުރުފާނުގެ އާމިނާފާނުގެ ދޮންމަނިކެގެ މަރިޔަމް ޙުސައިން އަތިރީގެ/ ތިނަދޫ ގެ ދަރިންނަކީ މުޙައްމަދު ޒުހައިރު މާގަލާ/ ތިނަދޫ، ރަޒީނާ ފަތުޙީ މާގަލާ/ ތިނަދޫ، ޢަބުދުލް ޢަޒީޒު އާދަމް މާގިރި/ ތިނަދޫ، ޝިރުމީނު ފަތުޙީ އަތިރީގެ/ ތިނަދޫ، ނާޒުނީނު ފަތުޙީ އަތިރީގެ/ ތިނަދޫ އެވެ.\nޢަލިކަލޭގެ ދި ފޫޅުމާ ޙައްވާފާނުގެ ޙުސައިން ތަކުރުފާނުގެ އާމިނާފާނުގެ ދޮންމަނިކެގެ ފާޠިމަތު ޙުސައިން ޖަނަވަރީގެ/ ތިނަދޫ ގެ ދަރިންނަކީ މުޙައްމަދު ޙިލްމީ ހ.ހަޒްވިޔު/މާލެ، އާމިނަތު ޙިލްމީ ޖަނަވަރީގެ/ ތިނަދޫ، ޚަދީޖާ ޙިލްމީ ޖަނަވަރީގެ/ ތިނަދޫ، މަރިޔަމް ޙިލްމީ ޖަނަވަރީގެ/ ތިނަދޫ، ޢާއިޝަތު ޙިލްމީ ޖަނަވަރީގެ/ ތިނަދޫ، ޙައްވާ ޙިލްމީ ޖަނަވަރީގެ/ ތިނަދޫ، އިބްރާހީމް ޙިލްމީ ޖަނަވަރީގެ/ ތިނަދޫ އެވެ.\nޢަލިކަލޭގެ ދި ފޫޅުމާ ޙައްވާފާނުގެ ޙުސައިން ތަކުރުފާނުގެ އާމިނާފާނުގެ ދޮންމަނިކެގެ އިބްރާހީމް ޝިހާބުގެ ޢާއިލާ ނެތެވެ.\nޢަލިކަލޭގެ ދި ފޫޅުމާ ޙައްވާފާނުގެ ޙުސައިން ތަކުރުފާނުގެ އާމިނާފާނުގެ ދޮންމަނިކެގެ ޚަދީޖާ ޙުސައިން ގެ ދަރިންނަކީ ފާޠިމަތު ޝީރީން ފޮނިމާގެ/ ތިނަދޫ، މުޙައްމަދު ނިޒާރު ލާޓް/ ތިނަދޫ، ޢާއިޝަތު ނިޝްރީން ގަޒީރާ/ ތިނަދޫ، ޢަދުނާނު ޙަލީމް އޭޝް/ ވިލިގިލި، މުއުމިނާ ޙަލީމް ގޮންގަލި/ ވިލިގިލި، މުޙައްމަދު ޝަރީފު ގޮންގަލި/ ވިލިގިލި އެވެ.\nޢަލިކަލޭގެ ދި ފޫޅުމާ ޙައްވާފާނުގެ ޙުސައިން ތަކުރުފާނުގެ އާމިނާފާނުގެ ދޮންމަނިކެގެ ޖަމީލާ ޙުސައިންގެ ޢާއިލާ ނެތެވެ.\nޢަލިކަލޭގެ ދި ފޫޅުމާ ޙައްވާފާނުގެ ޙުސައިން ތަކުރުފާނުގެ އާމިނާފާނުގެ ދޮން ޢަލިތަކުރުފާނުގެ ދަރިންނަކީ ޢާއިޝަތު ޙަބީބާ ޕާމްޝޭޑް/ ތިނަދޫ، އާމިނަތު ޙަބީބާ ޕާމްކޯޑް/ ތިނަދޫ، އަޙުމަދު ޙަބީބު ޕާމްޝޭޑް/ ތިނަދޫ އެވެ.\nޢަލިކަލޭގެ ދި ފޫޅުމާ ޙައްވާފާނުގެ ޙުސައިން ތަކުރުފާނުގެ އާމިނާފާނުގެ ދޮން ޢަލިތަކުރުފާނުގެ ޢާއިޝަތު ޙަބީބާ ޕާމްޝޭޑް/ ތިނަދޫ ގެ ދަރިއަކީ ރުޤިއްޔާ ޢަލީ ރަޝީދު ކާރނޭޝަންވިލާ/ ތިނަދޫ އެވެ.\nޢަލިކަލޭގެ ދި ފޫޅުމާ ޙައްވާފާނުގެ ޙުސައިން ތަކުރުފާނުގެ އާމިނާފާނުގެ ދޮން ޢަލިތަކުރުފާނުގެ އާމިނަތު ޙަބީބާ ޕާމްކޯޑް/ ތިނަދޫ ގެ ދަރިންނަކީ މުޙައްމަދު ޙިލްމީ މޫންލައިޓް/ ތިނަދޫ، ނަޒީރު އަޙުމަދު ޕާމްކޯޑް/ ތިނަދޫ، ހަޒާރު އަޙުމަދު ޕާމްކޯޑް/ ތިނަދޫ، ޢަނީޤާ އަޙުމަދު ޕާމްކޯޑް/ ތިނަދޫ، ފިރާޤު އަޙުމަދު ޕާމްކޯޑް/ ތިނަދޫ، އިރާޝާ އަޙުމަދު ޕާމްކޯޑް/ ތިނަދޫ، ޝާހީން އަޙުމަދު ޕާމްކޯޑް/ ތިނަދޫ، ރިޔާޒު އަޙުމަދު ޕާމްކޯޑް/ ތިނަދޫ، ޒުލްފީން އަޙުމަދު އެވެ.\nޢަލިކަލޭގެ ދި ފޫޅުމާ ޙައްވާފާނުގެ ޙުސައިން ތަކުރުފާނުގެ އާމިނާފާނުގެ ޙައްވާމަނިކެގެ ޢާއިލާ ނެތެވެ.\nޢަލިކަލޭގެ ދި ފޫޅުމާ ޙައްވާފާނުގެ ޙުސައިން ތަކުރުފާނުގެ އާމިނާފާނުގެ މަރިޔަމްފާނުގެ ދަރިންނަކީ އާދަމް ތަކުރުފާނު(މުޙައްމަދު އަމީނު)، ޙުސައިން ޙިލްމީ މަނަފަރު/ ތިނަދޫ އެވެ.\nޢަލިކަލޭގެ ދި ފޫޅުމާ ޙައްވާފާނުގެ ޙުސައިން ތަކުރުފާނުގެ އާމިނާފާނުގެ މަރިޔަމްފާނުގެ އާދަމް ތަކުރުފާނު(މުޙައްމަދު އަމީނު)ގެ ދަރިއަކީ މުޙައްމަދު ރަޝީދު އެވެ.\nޢަލިކަލޭގެ ދި ފޫޅުމާ ޙައްވާފާނުގެ ޙުސައިން ތަކުރުފާނުގެ އައިސާފާނު(ކުއްދައިތަ)ގެ ރެކިދިޔެގެ ދަރިންނަކީ ޢަލީ ޒާހިރު މިސްކިތްދޮށުގެ/ ދާންދޫ، މުޙައްމަދު ތަކުރުފާނު ސްޓާލް/ ތިނަދޫ، މުޙައްމަދު ޙަމީދު ދެލްވައްތަ/ ތިނަދޫ، އާމިނަތު ޙަމީދު ޑައިމަންޑްވިލާ/ ތިނަދޫ އެވެ.\nޢަލިކަލޭގެ ދި ފޫޅުމާ ޙައްވާފާނުގެ ޙުސައިން ތަކުރުފާނުގެ ތުއްތުބޭ، ސަންފާފާނު، ކަތްދާމަނިކެގެ ޢާއިލާ ނެތެވެ.\nޢަލިކަލޭގެ ދި ފޫޅުމާ ޙައްވާފާނުގެ ޙުސައިން ތަކުރުފާނުގެ ކައިދާފާނުގެ ދަރިންނަކީ ފާޠިމަތު އަޙުމަދު ބީޗްހެވަން/ ތިނަދޫ، ޙައްވާ އަޙުމަދު ހަސްތީގެ/ ތިނަދޫ، ޢާއިޝަތު އަޙުމަދު، މަރިޔަމް އަޙުމަދު މ.ގެލެކްސީ/މާލެ އެވެ.\nޢަލިކަލޭގެ ދި ފޫޅުމާ ޙައްވާފާނުގެ ޙުސައިން ތަކުރުފާނުގެ ކައިދާފާނުގެ ފާޠިމަތު އަޙުމަދު ބީޗްހެވަން/ ތިނަދޫ ގެ ދަރިންނަކީ ޙަސަން ޙަމީދު ބީޗްހެވަން/ ތިނަދޫ، މަރިޔަމް ޒާހިރާ މީނާނީޒް/ ތިނަދޫ، ޢާއިޝަތު ޒާހިރާ ކޭވަކުގެ/ ތިނަދޫ، ޙައްވާ ޒާހިރާ ބީޗްހެވަން/ ތިނަދޫ، ޚަދީޖާ ޒާހިރު ބީޗްހެވަން/ ތިނަދޫ، ޢަލީ ޙަމީދު ބީޗްހެވަން/ ތިނަދޫ އެވެ.\nޢަލިކަލޭގެ ދި ފޫޅުމާ ޙައްވާފާނުގެ ޙުސައިން ތަކުރުފާނުގެ ކައިދާފާނުގެ ޙައްވާ އަޙުމަދު ހަސްތީގެ/ ތިނަދޫ ގެ ދަރިންނަކީ ޢާއިޝަތު މުނީރާ ގ.ޕާކީޒާ/މާލެ، ފާޠިމަތު މުނީރާ ހަސްތީގެ/ ތިނަދޫ މުޙައްމަދު ޒުހައިރު ހަސްތީގެ/ ތިނަދޫ، މުޙައްމަދު ޒުބައިރު ހަސްތީގެ/ ތިނަދޫ، މުޙައްމަދު ޒާހިރު ހަސްތީގެ/ ތިނަދޫ އެވެ.\nޢަލިކަލޭގެ ދި ފޫޅުމާ ޙައްވާފާނުގެ ޙުސައިން ތަކުރުފާނުގެ ކައިދާފާނުގެ ޢާއިޝަތު އަޙުމަދު ގެ ދަރިންނަކީ އާމިނަތު މުޙައްމަދު، ޙަސީނާ މުޙައްމަދު ދިލާސާގެ/ ތިނަދޫ، މަރިޔަމް މުޙައްމަދު އެވެ.\nޢަލިކަލޭގެ ދި ފޫޅުމާ ޙައްވާފާނުގެ ޙުސައިން ތަކުރުފާނުގެ ކައިދާފާނުގެ މަރިޔަމް އަޙުމަދު މ.ގެލެކްސީ/މާލެ ގެ ދަރިއަކީ ޢަބުދުﷲ މ.ގެލެކްސީ/މާލެ އެވެ.\nޢަލިކަލޭގެ ދި ފޫޅުމާ ޙައްވާފާނުގެ ޙުސައިން ތަކުރުފާނުގެ އިބްރާހީމް ތަކުރުފާނު(1) ގެ ދަރިންނަކީ ޤާސިމް އިބްރާހީމް، އަޙުމަދު އިބްރާހީމް އަކިރި/ ތިނަދޫ އެވެ.\nޢަލިކަލޭގެ ދި ފޫޅުމާ ޙައްވާފާނުގެ ޙުސައިން ތަކުރުފާނުގެ މުޙައްމަދު ތަކުރުފާނުގެ ޢާއިލާ ނެތެވެ.\nޢަލިކަލޭގެ ދި ފޫޅުމާ ޙައްވާފާނުގެ ޙުސައިން ތަކުރުފާނުގެ މަރިޔަމްފާނުގެ ދަރިންނަކީ ރެކިބީފާނު ގ.އަގޫހާ/ މާލެ، ދޮންބީފާނު ކެޔޮގަސްދޮށުގެ/ ހޯޑެއްދޫ، ޤާސިމް ރަޝާދު އެވެ.\nޢަލިކަލޭގެ ދި ފޫޅުމާ ޙައްވާފާނުގެ ޙުސައިން ތަކުރުފާނުގެ އިބްރާހީމް ތަކުރުފާނު(2) ގެ ދަރިންނަކީ ޤާސިމްފުތު ވޭސައިޑް/ ތިނަދޫ، ފާޠިމާ، އާމިނަ ގޯޔާގެ/ ތިނަދޫ އެވެ.\nޢަލިކަލޭގެ ދި ފޫޅުމާ ޙައްވާފާނުގެ ޙުސައިން ތަކުރުފާނުގެ އިބްރާހީމް ތަކުރުފާނު(2) ގެ ޤާސިމްފުތު ވޭސައިޑް/ ތިނަދޫ ގެ ދަރިންނަކީ މުޙައްމަދު ޤާސިމް ފެހިވިނަ/ ތިނަދޫ، ޢަބުދުﷲ ރަޝީދު ރީފްސައިޑް/ ތިނަދޫ، އާމިނަތު ފަރީދާ ވޭސައިޑް/ ތިނަދޫ، މަރިޔަމް ސަޢީދާ ވޭސައިޑް/ ތިނަދޫ އެވެ.\nޢަލިކަލޭގެ ދި ފޫޅުމާ ޙައްވާފާނުގެ ޙުސައިން ތަކުރުފާނުގެ އިބްރާހީމް ތަކުރުފާނު(2) ގެ ފާޠިމާގެ ދަރިއަކީ ޖައުހަރީ ނޮޑެލް/ ތިނަދޫ އެވެ.\nޢަލިކަލޭގެ ދި ފޫޅުމާ ޙައްވާފާނުގެ ޙުސައިން ތަކުރުފާނުގެ އިބްރާހީމް ތަކުރުފާނު(2) ގެ އާމިނަ ގޯޔާގެ/ ތިނަދޫ ގެ ދަރިއަކީ ޙަސަން މުޙައްމަދު ގޯޔާގެ/ ތިނަދޫ އެވެ.\n3. ޢަލިކަލޭގެ ދި ފޫޅުމާ ޙައްވާފާނުގެ ދީދައިތާ\nޢަލިކަލޭގެ ދި ފޫޅުމާ ޙައްވާފާނުގެ ދީދައިތާގެ ޙައްވާފާނުއާއި ކައިވެނިކުރެއްވީ ހަވަރުތިނަދޫ ބޮޑުކަތީބު ކަލޭގެފާނުގެ ދޮންޙުސައިން ތަކުރުފާނު (ބޮޑުދޮންބޭ)ގެ ޢަލިތަކުރުފާނުއެވެ. މިކައިވެނީގެ ދަރިންނަކީ، ދޮންބީފާނު، ދޮންތަކުރުފާނު، މުޙައްމަދު ތަކުރުފާނު(ހައްވަހަންދައިތަގެ ކަލޯ) އެވެ.\nޢަލިކަލޭގެ ދި ފޫޅުމާ ޙައްވާފާނުގެ ދީދައިތާގެ ޙައްވާފާނުގެ ދޮންބީފާނުގެ ޙަސަން ޙުސައިން ސޯސަންގެ/ ރަތަފަންދޫ ގެ ދަރިންނަކީ އިބްރާހީމް ރަޝީދު ސޯސަންގެ/ ރަތަފަންދޫ، އަޙުމަދު ރަޝީދު ސޯސަންގެ/ ރަތަފަންދޫ، ޙުސައިން ރަޝީދު ސޯސަންގެ/ ރަތަފަންދޫ، ޢަލީ ރަޝީދު ސޯސަންގެ/ ރަތަފަންދޫ، ޖަޢުފަރު ރަޝީދު ސޯސަންގެ/ ރަތަފަންދޫ، މުޙައްމަދު ރަޝީދު ސޯސަންގެ/ ރަތަފަންދޫ އެވެ.\nޢަލިކަލޭގެ ދި ފޫޅުމާ ޙައްވާފާނުގެ ދީދައިތާގެ ޙައްވާފާނުގެ ދޮންބީފާނުގެ ފާޠިމަތު ޙުސައިން އޯކަމް/ ސ.ހިތަދޫ ގެ ޢާއިލާ އެބައޮތެވެ.\nޢަލިކަލޭގެ ދި ފޫޅުމާ ޙައްވާފާނުގެ ދީދައިތާގެ ޙައްވާފާނުގެ ދޮންތަކުރުފާނުގެ ދަރިންނަކީ ޢަލީ ޒާހިރު އެސްޕީވިލާ/ ކޮލަމާފުށި، މުޙައްމަދު ޒާހިރު އެސްޕީވިލާ/ ކޮލަމާފުށި އެވެ.\nޢަލިކަލޭގެ ދި ފޫޅުމާ ޙައްވާފާނުގެ ދީދައިތާގެ ޙައްވާފާނުގެ މުޙައްމަދު ތަކުރުފާނު (ހައްވަހަން ދައިތަގެ ކަލޯބެ)ގެ ދަރިންނަކީ ޢާއިޝަތު މުޙައްމަދު ގްރީންހައުސް އަދި ޙަބީބާ މުޙައްމަދު ގްރީން ހައުސް އެވެ. މިދެބެއިންގެ ޢާއިލާ އެބައޮތެވެ.\n4. ޢަލިކަލޭގެ ދި ފޫޅުމާ ޙައްވާފާނުގެ އޮޅަކޮއިދައިތާ\nޢަލިކަލޭގެ ދި ފޫޅުމާ ޙައްވާފާނުގެ އޮޅަކޮއިދައިތާގެ ދަރިންނަކީ ކުޑަ އާދަމް(ކުދެ އާދަމްބެއްޔާ)، ކައިދާ، މަރިޔަމް، ޤާސިމްފުތު އެވެ.\nޢަލިކަލޭގެ ދި ފޫޅުމާ ޙައްވާފާނުގެ އޮޅަކޮއިދައިތާގެ ކުޑަ އާދަމް(ކުދެ އާދަމްބެއްޔާ)ގެ ދަރިންނަކީ ޢަލީ ރަޝީދު ކަލޭގެފާނު ސީވިޔް/ ތިނަދޫ، ޙައްވާ އާދަމް ބާދަލްގެ/ ތިނަދޫ، ފާޠިމަތު އާދަމް ޝޭޑީހައުސް/ ތިނަދޫ، ޢަބުދުﷲ ޢަލީ އެވެ.\nޢަލިކަލޭގެ ދި ފޫޅުމާ ޙައްވާފާނުގެ އޮޅަކޮއިދައިތާގެ ކުޑަ އާދަމް(ކުދެ އާދަމްބެއްޔާ)ގެ ޢަލީ ރަޝީދު ކަލޭގެފާނު ސީވިޔް/ ތިނަދޫ ގެ ދަރިންނަކީ މުޙައްމަދު ރަޝީދު ސީވިޔް/ ތިނަދޫ، މަރިޔަމް ރަޝީދާ ސީވިޔް/ ތިނަދޫ، ޢަބުދުﷲ ރަޝީދު ސީވިޔް/ ތިނަދޫ، ފާޠިމަތު ރަޝީދު ސީވިޔް/ ތިނަދޫ، އިބްރާހީމް ރަޝީދު ސީވިޔް/ ތިނަދޫ، އާމިނަތު ރަޝީދު ސީވިޔް/ ތިނަދޫ، ޙުސައިން ރަޝީދު ސީވިޔް/ ތިނަދޫ، ޢާއިޝަތު ރަޝީދު ސީވިޔް/ ތިނަދޫ އެވެ.\nޢަލިކަލޭގެ ދި ފޫޅުމާ ޙައްވާފާނުގެ އޮޅަކޮއިދައިތާގެ ކުޑަ އާދަމް(ކުދެ އާދަމްބެއްޔާ)ގެ ޙައްވާ އާދަމް ބާދަލްގެ/ ތިނަދޫ ގެ ދަރިންނަކީ ފާޠިމަތު ޙަބީބާ ބާދަލްގެ/ ތިނަދޫ، ޢާއިޝަތު ޙަބީބާ ބާދަލްގެ/ ތިނަދޫ، މަރިޔަމް ޙަބީބާ ބާދަލްގެ/ ތިނަދޫ، އާމިނަތު ޙަބީބާ ބާދަލްގެ/ ތިނަދޫ، ޢަބުދުﷲ ރަޝީދު ބާދަލްގެ/ ތިނަދޫ، ޢަލީ ވަޙީދު ބާދަލްގެ/ ތިނަދޫ އެވެ.\nޢަލިކަލޭގެ ދި ފޫޅުމާ ޙައްވާފާނުގެ އޮޅަކޮއިދައިތާގެ ކުޑަ އާދަމް(ކުދެ އާދަމްބެއްޔާ)ގެ ފާޠިމަތު އާދަމް ޝޭޑީހައުސް/ ތިނަދޫ ގެ ދަރިންނަކީ މުޞްޠަފާ މުޙައްމަދު ދިހެރޭގެ/ ތިނަދޫ، މުޖުތަބާ ޝޭޑީހައުސް/ ތިނަދޫ އެވެ.\nޢަލިކަލޭގެ ދި ފޫޅުމާ ޙައްވާފާނުގެ އޮޅަކޮއިދައިތާގެ ކުޑަ އާދަމް(ކުދެ އާދަމްބެއްޔާ)ގެ ޢަބުދުﷲ ޢަލީ ގެ ޢާއިލާ އެބަ އޮތެވެ.\nޢަލިކަލޭގެ ދި ފޫޅުމާ ޙައްވާފާނުގެ އޮޅަކޮއިދައިތާގެ ކައިދާގެ ދަރިންނަކީ ޙަސަން ތަކުރުފާނު ހިތްފަސޭހައާގެ/ ތިނަދޫ، ރެކިދިޔެ ޝިމްލާ/ ތިނަދޫ، ދޮންކަމަނަ އީގަލްސް/ ތިނަދޫ، ޢަލިފުޅު(ދަންވަރު ޢަލިފުޅު) މއ. ޝޭޑީކެބިން/ މާލެ އެވެ.\nޢަލިކަލޭގެ ދި ފޫޅުމާ ޙައްވާފާނުގެ އޮޅަކޮއިދައިތާގެ ކައިދާގެ ޙަސަން ތަކުރުފާނު ހިތްފަސޭހައާގެ/ ތިނަދޫ ގެ ދަރިންނަކީ ޙައްވާ ޙަސަން އަދި މުޙައްމަދު ޙަސަން ހިތްފަސޭހައާގެ/ ތިނަދޫ އެވެ.\nޢަލިކަލޭގެ ދި ފޫޅުމާ ޙައްވާފާނުގެ އޮޅަކޮއިދައިތާގެ ކައިދާގެ ރެކިދިޔެ ޝިމްލާ/ ތިނަދޫ ގެ ދަރިއަކީ ޢަބުދުﷲ ދޮންފުތު ޝިމްލާ/ ތިނަދޫ އެވެ.\nޢަލިކަލޭގެ ދި ފޫޅުމާ ޙައްވާފާނުގެ އޮޅަކޮއިދައިތާގެ ކައިދާގެ ދޮންކަމަނަ އީގަލްސް/ ތިނަދޫ ގެ ދަރިންނަކީ މަރިޔަމް އިސްމާޢީލް ޗިޗަންޑާގެ/ ތިނަދޫ، އާމިނަތު އިސްމާޢީލް/ ދިޔަމިގިލީގައި، ޢާއިޝަތު އިސްމާޢީލް ފޮނިމާގެ/ ތިނަދޫ، ފާޠިމަތު އިސްމާޢީލް އީގަލްސް/ ތިނަދޫ، ޢަލީ ޖަމާލް ލާލްމަޙައްލު/ ތިނަދޫ އެވެ.\nޢަލިކަލޭގެ ދި ފޫޅުމާ ޙައްވާފާނުގެ އޮޅަކޮއިދައިތާގެ ކައިދާގެ ދޮންކަމަނަ އީގަލްސް/ ތިނަދޫ ގެ މަރިޔަމް އިސްމާޢީލް ޗިޗަންޑާގެ/ ތިނަދޫ ގެ ދަރިންނަކީ ޙައްވާ ޤާސިމް ސިއްކަގެ/ ތިނަދޫ، ޢަބުދުﷲ ޤާސިމް ޗިޗަންޑާގެ/ ތިނަދޫ، މުޙައްމަދު ޤާސިމް ޗިޗަންޑާގެ/ ތިނަދޫ، ޢާއިޝަތު ރަޝީދާ ޗިޗަންޑާގެ/ ތިނަދޫ، އަޙުމަދު ވަޙީދު ޗިޗަންޑާގެ/ ތިނަދޫ އެވެ.\nޢަލިކަލޭގެ ދި ފޫޅުމާ ޙައްވާފާނުގެ އޮޅަކޮއިދައިތާގެ ކައިދާގެ ދޮންކަމަނަ އީގަލްސް/ ތިނަދޫ ގެ އާމިނަތު އިސްމާޢީލްގެ ޢާއިލާވަނީ ދިޔަމިގިލީގައެވެ.\nޢަލިކަލޭގެ ދި ފޫޅުމާ ޙައްވާފާނުގެ އޮޅަކޮއިދައިތާގެ ކައިދާގެ ދޮންކަމަނަ އީގަލްސް/ ތިނަދޫ ގެ ޢާއިޝަތު އިސްމާޢީލް ފޮނިމާގެ/ ތިނަދޫ ގެ ދަރިންނަކީ އަޙުމަދު ޤާސިމް ފޮނިމާގެ/ ތިނަދޫ، ފާޠިމަތު ޤާސިމް އިރުފޮހޭގެ/ މާލެ އެވެ.\nޢަލިކަލޭގެ ދި ފޫޅުމާ ޙައްވާފާނުގެ އޮޅަކޮއިދައިތާގެ ކައިދާގެ ދޮންކަމަނަ އީގަލްސް/ ތިނަދޫ ގެ ފާޠިމަތު އިސްމާޢީލް އީގަލްސް/ ތިނަދޫ ގެ ދަރިންނަކީ ޢަލީ ޙުސައިން އީގަލްސް/ ތިނަދޫ، އާދަމް ޙުސައިން އީގަލްސް/ ތިނަދޫ، މުޞްޠަފާ ޙުސައިން އީގަލްސް/ ތިނަދޫ، ޢާރިފު ޙުސައިން އީގަލްސް/ ތިނަދޫ އެވެ.\nޢަލިކަލޭގެ ދި ފޫޅުމާ ޙައްވާފާނުގެ އޮޅަކޮއިދައިތާގެ ކައިދާގެ ދޮންކަމަނަ އީގަލްސް/ ތިނަދޫ ގެ ޢަލީ ޖަމާލް ލާލްމަޙައްލު/ ތިނަދޫ ގެ ދަރިންނަކީ މަރިޔަމް ޢަލީ ކަންޑާގެ/މާލެ، ޒުލައިޚާ ޢަލީ އުޖާލާއާގެ/ ތިނަދޫ، އާމިނަތު ޢަލީ ލާލްމަޙައްލު/ ތިނަދޫ، އިސްމާޢީލް ޢަލީ ލާލްމަޙައްލު/ ތިނަދޫ، ޢަބުދުﷲ ޢަލީ ލާލްމަޙައްލު/ ތިނަދޫ، ނާއިލާ ޢަލީ ލާލްމަޙައްލު/ ތިނަދޫ އެވެ.\nޢަލިކަލޭގެ ދި ފޫޅުމާ ޙައްވާފާނުގެ އޮޅަކޮއިދައިތާގެ ކައިދާގެ ޢަލިފުޅު(ދަންވަރު ޢަލިފުޅު) މއ. ޝޭޑީކެބިން/ މާލެ ގެ ދަރިންނަކީ ޖަމީލާ، މުޙައްމަދު ތައުފީޤު، ޝަރީފާ، ދޮންތުއްތު، ސަޢީދު، އިބްރާހީމް ތައުފީޤު، ޙަސަން ތައުފީޤު، ޢަބުދުއްރާފިޢު، ސަމްސީރާ، ނާހިދާ، މޫނިސާ، އިލްހާމާ، ކުޑަތުއްތު އެވެ.\nޢަލިކަލޭގެ ދި ފޫޅުމާ ޙައްވާފާނުގެ އޮޅަކޮއިދައިތާގެ މަރިޔަމްގެ ދަރިންނަކީ ޙައްވާ އިބްރާހީމް ރިސޭޓްވިލާ/ ތިނަދޫ، ޚަދީޖާ އިބްރާހީމް ބިއުޓީކްއީން/ ތިނަދޫ، މޫސާ އިބްރާހީމް ބާދަލްގެ/ ތިނަދޫ އެވެ.\nޢަލިކަލޭގެ ދި ފޫޅުމާ ޙައްވާފާނުގެ އޮޅަކޮއިދައިތާގެ މަރިޔަމްގެ ދަރިންނަކީ ޙައްވާ އިބްރާހީމް ރިސޭޓްވިލާ/ ތިނަދޫ ގެ ދަރިންނަކީ ޤާސިމް އިބްރާހީމް، އަޙުމަދު އިބްރާހީމް އަކިރި/ ތިނަދޫ، އާމިނަތު އިސްމާޢީލް ރެޑްއޯޝަން/ ތިނަދޫ، ޢަބުދުﷲ ޤާސިމް ހެޕީލައިފް/ ތިނަދޫ، ޢާއިޝަތު ޤާސިމް ރިސޭޓްވިލާ/ ތިނަދޫ އެވެ.\nޢަލިކަލޭގެ ދި ފޫޅުމާ ޙައްވާފާނުގެ އޮޅަކޮއިދައިތާގެ މަރިޔަމްގެ ޚަދީޖާ އިބްރާހީމް ބިއުޓީކްއީން/ ތިނަދޫ ގެ ދަރިންނަކީ ފާޠިމާދިޔެ ޑޯލްވިލާ/ ތިނަދޫ، ޢާއިޝަތު ޒުހައިރު ބްރޫމް/ ތިނަދޫ، ޙައްވާ ޒުހައިރު ލިލީއޮފްދަވެލީ/ ތިނަދޫ، އާމިނަތު ޒުހައިރު ބިއުޓީކްއީން/ ތިނަދޫ، މަރިޔަމް ޒުހައިރު ދޯދިލް/ ތިނަދޫ، ސަޢީދާ ޒުހައިރު ތާނގީދޮށުގެ/ ތިނަދޫ، ޞަފިއްޔާ ޒުހައިރު ބިއުޓީކްއީން/ ތިނަދޫ އެވެ.\nޢަލިކަލޭގެ ދި ފޫޅުމާ ޙައްވާފާނުގެ އޮޅަކޮއިދައިތާގެ މަރިޔަމްގެ މޫސާ އިބްރާހީމް ބާދަލްގެ/ ތިނަދޫ ގެ ދަރިންނަކީ ފާޠިމަތު ޙަބީބާ ބާދަލްގެ/ ތިނަދޫ، ޢާއިޝަތު ޙަބީބާ ބާދަލްގެ/ ތިނަދޫ، މަރިޔަމް ޙަބީބާ ބާދަލްގެ/ ތިނަދޫ، އާމިނަތު ޙަބީބާ ބާދަލްގެ/ ތިނަދޫ، ޢަބުދުﷲ ރަޝީދު ބާދަލްގެ/ ތިނަދޫ، ޢަލީ ވަޙީދު ބާދަލްގެ/ ތިނަދޫ އެވެ.\nޢަލިކަލޭގެ ދި ފޫޅުމާ ޙައްވާފާނުގެ އޮޅަކޮއިދައިތާގެ ޤާސިމްފުތުގެ ދަރިންނަކީ ޢަލީ ރާޝިދު މުޝްތަރީގެ/ ތިނަދޫ، މޫސާ ރާޝިދު ހިޔާދޭގެ/ ތިނަދޫ، މަރިޔަމް ގާސިމް މުރަކަ/ ތިނަދޫ އެވެ.\nޢަލިކަލޭގެ ދި ފޫޅުމާ ޙައްވާފާނުގެ އޮޅަކޮއިދައިތާގެ ޤާސިމްފުތުގެ ޢަލީ ރާޝިދު މުޝްތަރީގެ/ ތިނަދޫ ގެ ދަރިންނަކީ އާމިނަތު ފާއިޒާ ހަލަވެލި/ ތިނަދޫ، ފާޠިމަތު ރިޒާ މުޝްތަރީގެ/ ތިނަދޫ، ދޮންދީދީ މުޝްތަރީގެ/ ތިނަދޫ، މުޙައްމަދު ޝަރީފު މުޝްތަރީގެ/ ތިނަދޫ އެވެ.\nޢަލިކަލޭގެ ދި ފޫޅުމާ ޙައްވާފާނުގެ އޮޅަކޮއިދައިތާގެ ޤާސިމްފުތުގެ މޫސާ ރާޝިދު ހިޔާދޭގެ/ ތިނަދޫ ގެ ދަރިންނަކީ ފާޠިމަތު ރަޝީދާ ހިޔާދޭގެ/ ތިނަދޫ، އާމިނަތު ރަޝީދާ ހިޔާދޭގެ/ ތިނަދޫ، ޢަބުދުﷲ ރަޝީދު ހިޔާދޭގެ/ ތިނަދޫ، ޢާއިޝަތު ރަޝީދު ހިޔާދޭގެ/ ތިނަދޫ، ތަހުމީނާ ރަޝީދު ހިޔާދޭގެ/ ތިނަދޫ އެވެ.\n5. ޢަލިކަލޭގެ ދި ފޫޅުމާ ޙައްވާފާނުގެ ދަލިކާފާނު\nޢަލިކަލޭގެ ދި ފޫޅުމާ ޙައްވާފާނުގެ ދަލިކާފާނުގެ ދަރިންނަކީ މުޙައްމަދު ދީދީ، ޢާއިޝާ ދީދީ، އިބްރާހީމް ދީދީ، މަރިޔަމް ދީދީ އެވެ.\nޢަލިކަލޭގެ ދި ފޫޅުމާ ޙައްވާފާނުގެ ދަލިކާފާނުގެ މުޙައްމަދު ދީދީގެ ދަރިންނަކީ ތުއްތުދީދީ، އިބްރާހީމް ދީދީ، ދޮންދީދީ، އާމިނާ ދީދީ، ޢާއިޝާ ދީދީ، ޙުސައިން ދީދީ، މޫސާ ދީދީ، ދޮންތުއްތު ދީދީ ޢަބުދުލް ޙަމީދު ޒާހިރު އެވެ.\nޢަލިކަލޭގެ ދި ފޫޅުމާ ޙައްވާފާނުގެ ދަލިކާފާނުގެ މުޙައްމަދު ދީދީގެ ތުއްތުދީދީގެ ދަރިންނަކީ ޢަބުދުﷲ ސަޢީދު، ހާޖަރާ ތުއްތުދީދީ ހާޖަރާގެ/ ތިނަދޫ، މުޙައްމަދު ސަޢީދު ތުއްތުދީދީ މީނާނީޒް/ ތިނަދޫ އެވެ.\nޢަލިކަލޭގެ ދި ފޫޅުމާ ޙައްވާފާނުގެ ދަލިކާފާނުގެ މުޙައްމަދު ދީދީގެ ތުއްތުދީދީގެ ހާޖަރާ ތުއްތުދީދީ ހާޖަރާގެ/ ތިނަދޫ ގެ ދަރިންނަކީ ޢަބުދުލްމަޖީދު ހާޖަރާގެ/ ތިނަދޫ، މުޙައްމަދު ލުޠުފީ ހާޖަރާގެ/ ތިނަދޫ، ޢަބުދުﷲ ލުޠުފީ ހާޖަރާގެ/ ތިނަދޫ، ޙުސައިން ލުޠުފީ ހާޖަރާގެ/ ތިނަދޫ، އަޙުމަދު ލުޠުފީ ހާޖަރާގެ/ ތިނަދޫ، މުޞްޠަފާ ލުޠުފީ ހާޖަރާގެ/ ތިނަދޫ އެވެ.\nޢަލިކަލޭގެ ދި ފޫޅުމާ ޙައްވާފާނުގެ ދަލިކާފާނުގެ މުޙައްމަދު ދީދީގެ އިބްރާހީމްދީދީގެ ދަރިންނަކީ މަރިޔަމްދީދީ ބީޗްވިލާ/ ތިނަދޫ، އަޙުމަދުދީދީ، ޙަސަންދީދީ އެވަރފާސްޓް/ ތިނަދޫ، ދޮންދީދީ، ފާޠިމާދީދީ، ޢަބުދުﷲ ދީދީ، ތުއްތުދީދީ ހިތްފަސޭހަވިލާ/ ތިނަދޫ އެވެ.\nޢަލިކަލޭގެ ދި ފޫޅުމާ ޙައްވާފާނުގެ ދަލިކާފާނުގެ މުޙައްމަދު ދީދީގެ ދޮންދީދީގެ ދަރިންނަކީ ރެކިދީދީ، ފާތުމާދީދީ، މަރިޔަމްދީދީ، އަޙްމަދު ޙިލްމީ(އަޙްމަދު ދީދީ) ސްޓާރލިންގ/ ތިނަދޫ، ޙަސަން ޙިލްމީ ޖަނަވަރީގެ/ ތިނަދޫ، މުޙައްމަދު ޙިލްމީ(މުޙައްމަދު ދީދީ) ހަލަވެލި/ ތިނަދޫ އެވެ.\nޢަލިކަލޭގެ ދި ފޫޅުމާ ޙައްވާފާނުގެ ދަލިކާފާނުގެ މުޙައްމަދު ދީދީގެ ދޮންދީދީގެ ރެކިދީދީ، ފާތުމާދީދީ، މަރިޔަމްދީދީގެ ޢާއިލާ ނެތެވެ.\nޢަލިކަލޭގެ ދި ފޫޅުމާ ޙައްވާފާނުގެ ދަލިކާފާނުގެ މުޙައްމަދު ދީދީގެ ދޮންދީދީގެ އަޙްމަދު ޙިލްމީ(އަޙްމަދު ދީދީ) ސްޓާރލިންގ/ ތިނަދޫ ގެ ދަރިންނަކީ އާމިނަތު އަޙުމަދު ދީދީ މ.ގާވިޔާ/މާލެ، ޙަސަން އަޙުމަދު ދީދީ ސްޓާރލިންގ/ ތިނަދޫ، މަރިޔަމް އަޙުމަދު ދީދީ ސްޓާރލިންގ/ ތިނަދޫ، ފާޠިމަތު އަޙުމަދު ދީދީ ސްޓާރލިންގ/ ތިނަދޫ، މުޙައްމަދު އަޙުމަދު ދީދީ ސްޓާރލިންގ/ ތިނަދޫ އެވެ.\nޢަލިކަލޭގެ ދި ފޫޅުމާ ޙައްވާފާނުގެ ދަލިކާފާނުގެ މުޙައްމަދު ދީދީގެ ދޮންދީދީގެ ޙަސަން ޙިލްމީ ޖަނަވަރީގެ/ ތިނަދޫ ގެ ދަރިންނަކީ ޢަބުދުﷲ ޙިލްމީ މަދަރުސާދޮށުގެ/ ތިނަދޫ، މުޙައްމަދު ޙިލްމީ ހ.ހަޒްވިޔު/މާލެ، އާމިނަތު ޙިލްމީ ޖަނަވަރީގެ/ ތިނަދޫ، ޚަދީޖާ ޙިލްމީ ޖަނަވަރީގެ/ ތިނަދޫ، މަރިޔަމް ޙިލްމީ ޖަނަވަރީގެ/ ތިނަދޫ، ޢާއިޝަތު ޙިލްމީ ޖަނަވަރީގެ/ ތިނަދޫ، ޙައްވާ ޙިލްމީ ޖަނަވަރީގެ/ ތިނަދޫ، އިބްރާހީމް ޙިލްމީ ޖަނަވަރީގެ/ ތިނަދޫ އެވެ.\nޢަލިކަލޭގެ ދި ފޫޅުމާ ޙައްވާފާނުގެ ދަލިކާފާނުގެ މުޙައްމަދު ދީދީގެ ދޮންދީދީގެ މުޙައްމަދު ޙިލްމީ(މުޙައްމަދު ދީދީ) ހަލަވެލި/ ތިނަދޫ ގެ ދަރިންނަކީ ޢަލީ ޙިލްމީ ހަލަވެލި/ ތިނަދޫ، ޢަބުދުﷲ ޙިލްމީ ހަލަވެލި/ ތިނަދޫ، ޙުސައިން ޙިލްމީ ހަލަވެލި/ ތިނަދޫ، އިސްމާޢީލް ޙިލްމީ ހަލަވެލި/ ތިނަދޫ، އަޙުމަދު މުޙައްމަދު ހަލަވެލި/ ތިނަދޫ އެވެ.\nޢަލިކަލޭގެ ދި ފޫޅުމާ ޙައްވާފާނުގެ ދަލިކާފާނުގެ މުޙައްމަދު ދީދީގެ ޢާއިޝާ ދީދީގެ ދަރިއަކީ މަރިޔަމްދީދީ މުޝްތަރީގެ/ ތިނަދޫ އެވެ.\nޢަލިކަލޭގެ ދި ފޫޅުމާ ޙައްވާފާނުގެ ދަލިކާފާނުގެ މުޙައްމަދު ދީދީގެ ޙުސައިން ދީދީ (އޮޅަދީދީ)ގެ ދަރިންނަކީ އާމިނަތު ޙުސައިން ޕްލެނެޓް/ ތިނަދޫ، ޙަސަން ޙިލްމީ މޫންލައިޓް/ ތިނަދޫ ޢާއިޝަތު ފަރީދާ ގޯލްޑަން ހައުސް/ ތިނަދޫ، ފާޠިމަތު ފަރީދާ، ފަރީދާ ޙުސައިން ދީދީ އެވެ.\nޢަލިކަލޭގެ ދި ފޫޅުމާ ޙައްވާފާނުގެ ދަލިކާފާނުގެ މުޙައްމަދު ދީދީގެ ޢަބުދުލް ޙަމީދު ޒާހިރުގެ ދަރިންނަކީ މުޙައްމަދު ޙަމީދު ދެލްވައްތަ/ ތިނަދޫ، އާމިނަތު ޙަމީދު ޑައިމަންޑްވިލާ/ ތިނަދޫ، ޙަސަން ޙަމީދު ބީޗްހެވަން/ ތިނަދޫ، މަރިޔަމް ޒާހިރާ މީނާނީޒް/ ތިނަދޫ، ޢާއިޝަތު ޒާހިރާ ކޭވަކުގެ/ ތިނަދޫ، ޙައްވާ ޒާހިރާ ބީޗްހެވަން/ ތިނަދޫ، ޚަދީޖާ ޒާހިރު ބީޗްހެވަން/ ތިނަދޫ، ޢަލީ ޙަމީދު ބީޗްހެވަން/ ތިނަދޫ އެވެ.\nޢަލިކަލޭގެ ދި ފޫޅުމާ ޙައްވާފާނުގެ ދަލިކާފާނުގެ ޢާއިޝާދީދީގެ ދަރިންނަކީ ތުއްތުދީދީ ފަނޑުނުވާގެ/ ތިނަދޫ، އަޙުމަދު އިބްރާހީމްދީދީ، ޙުސައިން އިބްރާހީމްދީދީ ސިލްވަރކްއީން/ ތިނަދޫ، މަރިޔަމް އިބްރާހީމްދީދީ ޖައްވު/ ތިނަދޫ އެވެ.\nޢަލިކަލޭގެ ދި ފޫޅުމާ ޙައްވާފާނުގެ ދަލިކާފާނުގެ ޢާއިޝާ ދީދީގެ ތުއްތުދީދީ ފަނޑުނުވާގެ/ ތިނަދޫ ގެ ފާޠިމަތު ޙަފީޡާ ފަނޑުނުވާގެ/ ތިނަދޫގެ ދަރިންނަކީ އާމިނަތު ޙަބީބާ މާބަނޑޭރިގެ/ ތިނަދޫ، ޢާއިޝަތު ޒުބައިދާ ފަނޑުނުވާގެ/ ތިނަދޫ، މުޙައްމަދު ޒުބައިރު ފަނޑުނުވާގެ/ ތިނަދޫ އެވެ.\nޢަލިކަލޭގެ ދި ފޫޅުމާ ޙައްވާފާނުގެ ދަލިކާފާނުގެ ޢާއިޝާދީދީގެ އަޙުމަދު އިބްރާހީމްދީދީގެ ދަރިއަކީ އާމިނަތު އަޙުމަދުދީދީ (ދީދައިތަ) އެވެ.\nޢަލިކަލޭގެ ދި ފޫޅުމާ ޙައްވާފާނުގެ ދަލިކާފާނުގެ ޢާއިޝާދީދީގެ ޙުސައިން އިބްރާހީމްދީދީ ސިލްވަރކްއީން/ ތިނަދޫ ގެ ދަރިއަކީ މަރިޔަމް ޙުސައިންދީދީ ސިލްވަރކްއީން/ ތިނަދޫ އެވެ.\nޢަލިކަލޭގެ ދި ފޫޅުމާ ޙައްވާފާނުގެ ދަލިކާފާނުގެ ޢާއިޝާދީދީގެ މަރިޔަމް އިބްރާހީމްދީދީ ޖައްވު/ ތިނަދޫ ގެ ދަރިއަކީ ޢަލީ ޙަސަން ޖައްވު/ ތިނަދޫ އެވެ.\nޢަލިކަލޭގެ ދި ފޫޅުމާ ޙައްވާފާނުގެ ދަލިކާފާނުގެ އިބްރާހީމް ދީދީގެ ޙުސައިންދީދީގެ ދަރިންނަކީ މުޙައްމަދުދީދީ، ޙަސަންދީދީ، ރުސްތުމް ރަންތަރި/ ތިނަދޫ، އަޙުމަދު ރަންތަރި/ ތިނަދޫ އެވެ.\nޢަލިކަލޭގެ ދި ފޫޅުމާ ޙައްވާފާނުގެ ދަލިކާފާނުގެ މަރިޔަމް ދީދީގެ ދޮންދީދީގެ އާމިނާދީދީގެ ދަރިއަކީ މުޙައްމަދު ޙަނީފު ގ.މަތިވަރު/ މާލެ އެވެ.\n25 ޖެނުއަރީ 2013


ޑރ. ބިލާލް ފިލިޕްސް މީގެ ކުރިން އެތައް ފަހަރަކު ރާއްޖޭގައި ދަރުސް ދެއްވައި މަސައްކަތު ބައްދަލުވުންތައް ބާއްވަވާފައިވާއިރު ތަޤްރީރުތަކުގައި ދެއްކެވީ ކަންބޮޑުވާން ޖެހޭ ކޮން ވާހަކަފުޅެއް؟ ކަމާއިމެދު ޝައިޚް މުޙައްމަދު އަނީލް ސުވާލު އުފައްދަވައިފިއެވެ.\n"ރައީސް ނަޝީދަކަށް ވިޔަސް ހުރިހާ އެއްޗެއް ނުއެނގޭނެ ކަމަށް ޤަބޫލުކުރަން ޖެހެއެވެ. ޑރ. ބިލާލް އަކީ ތަކުރާރުކޮށް ރާއްޖެއަށް ޒިޔާރަތް ކުރައްވައި ޢާންމު ތަޤްރީރު (ދަރުސް) ތަކާއި މަސައްކަތު ބައްދަލުވުންތައް ބާއްވާފައިވާ ބޭފުޅެކެވެ! ދައްކަވާފައިވަނީ ތިއަ ބުނާ "ހެޔޮލަފާ" ކެޓަރީން ބޭރު ވާހަކަފުޅުތައް ހެއްޔެވެ؟" –ޝައިޚް މުޙައްމަދު އަނީލް\nމިއަދުނޫހުންވެސް ޑރ. ބިލާލް ފިލިޕްސްގެ ވަރަށް ގިނަ ދަރުސްތައް ގެނެސް ދެވިފައިވާނެއެވެ. ވަރަށް ގިނަ ދަރުސްތައް އަޑުއަހަމެވެ. ދުވަހަކުވެސް ﷲ ތައާލާގެ ޙުކުމްފުޅުތަކަށް އަމަލުކުރަން ނޫން ކަމަކަށް ގޮވާލައްވާފައި އަޑު އިވިފައި ނެތުމުން، ޑރ. ބިލާލް ފިލިޕްސް ވަޑައިގަތުމަށް ކަންބޮޑުވާ މީހުން ސޯޝަލް މީޑިއާގައި އިއްޔެ ވާހަތައް ފަތުރަން ފެށުމުން އެމީހުން ކަންބޮޑުވާ ދަރުސް ނުވަތަ ވާހަކަފުޅު ހިއްޞާކޮށްލަން ވާނީ އެދިފައެވެ. އެއްވެސް ބޭފުލަކު އަދި މިވަގުތާއި ހަމައަށް އެއްވެސް ދަރުސެއް ހިއްޞާކޮށްފައެއް ނުވެއެވެ.\nRN akah viyas hurihaa echcheh neyngeynekan qaboolu kuran jehey. Dr. Bilal akee thkuraaru koh raajje ah ziyaaraiy kuravvai public lecture thakaai workshop baavvaafaivaa beyfulheh. thiya bunaa "heyo lafaa" category in beyru kon vaahaka eh tha Dr.Bilal dhekkevee? #hamaEhen https://t.co/n3x5l7pUnb pic.twitter.com/SQ8DN0GIY8\n— Aneel (@aneelmv) February 18, 2020